ગાંધીનગર જિલ્લાના ખેડૂતોએ ટેકાના ભાવે ૨૦.૧૫ કરોડની મગફળીનું વેચાણ કર્યું\nનવગુજરાત સમય | Publish Date: Dec 20 2017 11:55PM\nગાંધીનગર જિલ્લાના ખેડૂતોએ અત્યાર સુધીમાં ૨૦.૧૫ કરોડની મગફળીનું વેચાણ ટેકાના ભાવે કર્યુ છે. ખેડૂતોએ મગફળીનો જંગી જથ્થો વેચીને આગળના વર્ષોનો રેકોર્ડ તોડી વધુ મગફળી વેચી હોવાનો ખેડૂતોએ નવો રેકોર્ડ બનાવ્યો છે.\nરાજ્ય સરકારે ૨૫મી ઓક્ટોબરથી ટેકાના ભાવે મગફળીની ખરીદી શરૂ કરી હતી. ત્યારથી અત્યાર સુધીના દિવસ (રજા સિવાય) દરમિયાન જિલ્લાના બન્ને કેન્દ્રો ઉપર ૨૮૪૫ ખેડૂતો મગફળીનું વેચાણ કરી ચૂક્યા છે. તેના કારણે બન્ને ગંજ બજારમાં ૪૪૭૮૯.૬૧ કિવીન્ટલ મગફળીના જથ્થાની આવક થવા પામી છે. તેની કિંમત રૂ. ૨૦.૧૫ થાય છે.\nરાજ્યના ખેતી નિયમાક દ્વારા ગાંધીનગર જિલ્લામાં દહેગામ અને માણસા ખાતે મગફળીના ખેરીદ કેન્દ્રો શરૂ કરવામાં આવ્યા છે. તેમાં એક માત્ર દહેગામ પંથકના ખેડૂતો મગફળીનો જંગી જથ્થો બજારમાં ઠાલવી રહ્યાં છે. જ્યારે માણસા પંથકના ખેડૂતો દ્વારા મગફળીના વેચાણમાં બીજા ક્રમે રહ્યાં છે.\nખરીફ ઋતુમાં મગફળીનું વાવેતર કરનારા ખેડૂતોને પોષક્ષમ ભાવ મળી રહે તેમજ રાજ્યમાં વિધાનસભાની ચૂંટણી માથા ઉપર હોવાથી રાજ્ય સરકારે મગફળીમાં ટેકાનો ભાવ રૂ. 900 જાહેર કર્યો હતો. દરમિયાન ૨૫મી ઓક્ટોબરથી રાજ્યભરના માર્કેટ યાર્ડમાં ખેડૂતો પાસેથી મગફળીની આવક મેળવવા માટે ખરીદ કેન્દ્રો શરૂ કરી દેવામાં આવ્યા હતાં.\nમાણસા બજારમાં પ્રથમ દિવસે મગફળીના એક પણ દાણાની આવક થઇ ન હતી. પરંતુ બીજા દિવસથી ખેડૂતો મગફળીનું વેચાણ કરવા ઉમટી પડ્યા હતાં. જ્યારે દહેગામ ગંજ બજાર પ્રમથ દિવસથી જ મગફળીની આવકથી ધમધમતુ થયુ હતું. તેના પ્રતાપે ૧૯મી ડિસેમ્બર સુધીમાં દહેગામ તાલુકાના ૨૨૨૮ ખેડૂતોએ ૧૬૮૯.૨૦ લાખની મગફળી વેચી હતી. જેથી દહેગામ યાર્ડમાં ૩૭૫૩૭.૮૫ ક્વીન્ટલ મગફળીની આવક થવા પામી છે.\nજિલ્લા ખેતીવાડી અધિકારી બી.પી જાદવે જણાવ્યું કે દહેગામ ગંજ બજારના ખરીદ કેન્દ્રમાં અત્યાર સુધી ખેડૂતોએ મગફળીના વેચાણમાં ખુબ સારો ઉત્સાહ દેખાડ્યો છે. તેના કારણે મગફળીની આવકનો જંગી જથ્થો ગંજ બજારમાં ઠલવાઇ રહ્યો છે.\nઆ ઉપરાંત માણસા ગંજ બજારમાં ૨૬મી ઓક્ટોબરથી મગફળીની આવકની શરૂઆત થવા પામી હતી. તે પછી ૧૯મી ડિસેમ્બર સુધીના દિવસો દરમિયાન માણસા તાલુકાના ૬૧૭ ખેડૂતોએ ૩૨૬.૩૩ લાખની મગફળી વેચી હતી. જેથી માણસા યાર્ડમાં ૭૨૫૧.૭૬ ક્વીન્ટલ મગફળીની આવક થવા પામી છે.\nરાજ્યના સંયુક્ત ખેતી નિયામક દ્વારા ખરીફ મગફળી-૨૦૧૭ માટે નાફેડ મારફત રાજ્યની ખરીદ એજન્સીઓ ગુજકોટ, ગુજકોમાસોલ, સાબર અને બનાસ ડેરી તથા ગુજપ્રો નક્કી કરવામાં આવી છે. દહેગામ એપીએમસીમાં મગફળીની ખરીદી માટે રાજ્યની એજન્સી તરીકે ગુજકોટ અને પેટા એજન્સી તરીકે દહેગામ તાલુકા સહકારી પ્રોસેસિંગને નક્કી કરવામાં આવી છે. આ ઉપરાંત માણસા એપીએમસીમાં રાજ્ય એજન્સી તરીકે બનાસ ડેરી અને પેટા એજન્સી તરીકે મહેસાણા જિલ્લા બીજ ઉત્પાદન અને ખરીદ-વેચાણ મંડળીની નિમણૂક કરવામાં આવી છે.


દિલ્હી હોટેલમાં મોતની આગઃ મૃતકોના પરિવારજનોને પાંચ લાખના વળતરનું એલાન - news\nદિલ્હી હોટેલમાં મોતની આગઃ મૃતકોના પરિવારજનોને પાંચ લાખના વળતરનું એલાન\nPublished: 12th February, 2019 14:16 IST\nદિલ્હીના કરોલ બાગમાં આવેલી હોટેલ અર્પિતમાં ભીષણ આગમાં 17નાં મોત થયા છે. જેમાં સરકાર પાંચ લાખના વળતરની જાહેરાત કરી છે.\nહોટેલમાં લાગેલી આગે લીધો 17નો ભોગ\nરાજધાનીમાં મંગળવારે વહેલી સવારે હોટેલમાં લાગેલી આગનો 17 લોકો શિકાર બન્યા છે. 17 લોકોમાં સાત પુરુષ, એક મહિલા અને એક બાળકનો સમાવેશ થાય છે. મૃતકોમાં મોટા ભાગના દિલ્હીમાં ફરવા આવેલા ટૂરિસ્ટ અને બીજા લોકો હતા. મ્યાનમાર અને કોચીથી આવેલા લોકોનો પણ તેમાં સમાવેશ થાય છે. પ્રત્યક્ષદર્શીઓના જણાવ્યા પ્રમાણે આગથી બચવા માટે અનેક લોકો તકિયા લઈને ચૌથા માળેથી કૂદ્યા. ઘટના સ્થળ પર દિલ્હીના મુખ્યમંત્રી કેજરીવાલ પહોંચ્યા અને તેમણે ઘટના મામલે દુઃખ વ્યક્ત કરતા મૃતકોના પરિવારજનોને પાંચ-પાંચ લાખ રૂપિયાના વળતરનું એલાન કર્યું છે. થોડા સમય બાદ દિલ્હીના ઉપરાજ્યપાલ નજીબ જંગ પણ પહોંચ્યા અને સ્થિતિનો તાગ મેળવ્યો.\nમોતની આગની મોટી વાતો\nઅકસ્માતમાં ઈનકમ ટેક્સના કમિશ્નર સુરેશ કુમારનું પણ મોત થયું છે. તેઓ મૂળ પંતકૂલાના હતા અને દિલ્હીમાં ફરજ બજાવતા હતા.ઘાયલોમાં એક વિદેશી મહિલા પણ સામેલ છે જે મ્યાંમારના હતા. આ મહિલા આગથી બચવા માટે કૂદી ગઈ હતી. રામ મનોહર લોહિયા હૉસ્પિટલમાં કુલ 13 લોકોને લાવવામાં આવ્યા હતા, તે તમામના મોત થયા હતા. જેમાંથી પાંચ લોકોની ઓળખ થઈ છે. 13માંથી 8 લોકોનાં મોત ગુંગળાઈ જવાના કારણે થયા છે અને બાકીના લોકોનાં સળગી જવાના કારણે. હોટેલમાંથી કૂદનારા લોકોમાં એક ટૂરિસ્ટ મહિલા ગાઈડનો પણ સમાવેશ થાય છે, જેનો ઈલાજ ચાલી રહ્યો છે.\nવહેલી સવારે આગ લાગ્યા બાદ ફાયર વિભાગ ઘટના સ્થળે પહોંચ્યું હતું અને બચાવકાર્ય હાથ ધર્યું હતું. જાણકારી પ્રમાણે હોટેલ અર્પિત પેલેસમાં વહેલી સવારે સાડા ચાર વાગ્યે આગ લાગી. લોકો કાંઈ સમજી શકે તે પહેલા, આગ ફેલાઈ ગઈ. જે બાદ લોકોમાં ભયનો માહોલ છવાઈ ગયો. ચીફ ફાયર ઑફિસરના પ્રમાણે2લોકો ઈમારત પરથી કૂદી પડ્યા. હોટેલમાં કેટલાક લોકો ફસાયા હોવાની પણ આશંકા હોવાથી સર્ચ ઑપરેશન હાથ ધરવામાં આવ્યું છે.\nઆ પણ વાંચોઃ દિલ્હીમાં હોટેલમાં આગથી બચવા કૂદ્યા લોકો, અત્યાર સુધીમાં 17નાં મોત\nPMOએ વ્યક્ત કર્યું દુઃખ\nદિલ્હીમાં થયેલા અકસ્માત પર પ્રધાનમંત્રી કાર્યાલયે પણ ટ્વીટ કરીને દુઃખ વ્યક્ત કર્યું છે.\nકાર્યક્રમો કરાયા રદ્દ\nઆગના કારણે 17 લોકોનાં મોત થતા દિલ્હી જાણે ઘેરા શોકમાં છે. આમ આદમી પાર્ટીની સરકારને ચાર વર્ષ પુરા થવાની ખુશીમાં એક કાર્યક્રમ રાખવામાં આવ્યો હતો, જે રદ્દ કરવામાં આવ્યો છે. સાથે જ દિલ્હી પ્રદેશ કોંગ્રેસ સમિતિની અધ્યક્ષા શીલા દીક્ષિતે પણ આજના તેમના તમામ કાર્યક્રમો રદ્દ કર્યા છે.\n21st January, 2021 15:18 IST\n21st January, 2021 14:40 IST\n21st January, 2021 13:31 IST


બાબા રામદેવે પતંજલિ આયુર્વેદિક ઉત્પાદનોને હાંસી પાત્ર બનાવ્યા: IMA અધ્યક્ષ ડો.જયલાલ – Samkaleen\nભારતમાં આધુનિક સારવાર માટે ડોકટરોની રાષ્ટ્રીય સ્વૈચ્છિક સંસ્થા ઇન્ડિયન મેડિકલ એસોસિએશને(IMA) કોવિડ -19 ની સારવાર માટે આયુર્વેદિક ડ્રગ કોરોનિલ વિકસાવવાના બાબા રામદેવના દાવાનો સખત વિરોધ કર્યો છે. “આઉટલુક” સાથેની એક મુલાકાતમાં IMAના રાષ્ટ્રીય અધ્યક્ષ ડો.જે.એ.જયલાલે આરોપ લગાવ્યો કે રામદેવનો દાવો જૂઠ્ઠાણું છે અને આવા કાર્યક્રમમાં આરોગ્ય પ્રધાનની હાજરી સમાજમાં ખોટો સંદેશ આપે છે.\nતેમણે કહ્યું કે કોઈ સમારોહમાં સૌ પ્રથમ જાહેરાત કરવામાં આવી હતી કે કોવિડ -19 પછીની ગૂંચવણોના ઉપચાર, નિવારણ અને સારવારમાં ઉપયોગી તે પ્રથમ પુરાવા આધારિત દવા છે. આવા ખોટા દાવાઓ ગંભીર ચિંતાનું કારણ છે, ખાસ કરીને આ રોગચાળાના સમયમાં. એક સામાન્ય વ્યક્તિ માનવાનું શરૂ કરશે કે કોરોનિલ તેને મટાડશે. આનાથી ભારતમાં મૃત્યુ દરમાં વધારો થશે. જ્યારે બાબા રામદેવે દાવો કર્યો હતો કે તે પ્રતિરક્ષા બૂસ્ટર છે ત્યારે અમે પ્રતિક્રિયા આપી ન હતી.\nતદુપરાંત, વિશ્વ આરોગ્ય સંસ્થાના પ્રમાણપત્ર માટેનો દાવો ભ્રામક છે કારણ કે ડબ્લ્યુએચઓએ દવાઓની અસરકારકતા અને ઉપચારાત્મક મૂલ્યને ક્યારેય પ્રમાણિત નથી કર્યું.\nડો.જયલાલે વધુમાં કહ્યું છે કે જર્નલમાં પ્રકાશિત થયેલા કાગળ સાથે ઘણી સમસ્યાઓ છે. પેપરમાં જ જણાવાયું છે કે આ 95 એસિમ્પ્ટોમેટિક દર્દીઓ પર કરવામાં આવેલું એક પાયલોટ અભ્યાસ છે. જો તે પાયલોટ અભ્યાસ છે તો તે પુરાવા આધારિત દવા હોવાનો દાવો કરી શકાતો નથી. જે દેશમાં ઘણા કોવિડ -19 પોઝિટિવ દર્દીઓ છે, ત્યાં ફક્ત 95 એસિમ્પ્ટોમેટિક દર્દીઓ જ લેવામાં આવે છે. જ્યાં 50 ને પ્લેસિબો મળ્યો હતો, જ્યારે 45 લોકોને દવા આપવામાં આવી હતી.\nતેમણે કહ્યું કે કોઈ એસિમ્પટમેટિક દર્દી કોઈ દવા પીધા વિના પાંચ થી સાત દિવસની અંદર કોવિડ -19 ચેપથી સ્વસ્થ થાય છે. જ્યારે પ્રકાશિત થયેલા કાગળમાં કોઈ વ્યક્તિ જ્યારે તેણી સુનાવણી માટે સ્વયંસેવક બને છે ત્યારે તેને ચેપ લાગવાનો કેટલો સમય હતો તે જાહેર કરતું નથી. ઉદાહરણ તરીકે, ધારો કે જો કોઈ વ્યક્તિ ચેપના ચાર દિવસ પછી ચેપ વિકસિત કરે છે અને બીજો વ્યક્તિ પ્રથમ દિવસે પરીક્ષણમાં જોડાયો છે, તો પરિણામ અલગ અલગ છે.\nજર્નલમાં પ્રકાશિત પેપરને લઈ અનેક સમસ્યા છે. બીજી સમસ્યા એ છે કે સંશોધનકારોમાંની એક પતંજલિ છે. તે ડ્રગની નિર્માતા, સંશોધનનું પ્રાયોજક અને પછી સંશોધન પેપરનો એક ભાગ છે. બાબા રામદેવના દાવાએ આ દેશમાં પતંજલિ આયુર્વેદિક ઉત્પાદનોને હાંસીપાત્ર બનાવ્યા છે.\nતેમણે કહ્યું કે સૌ પ્રથમ, ચાલો તમને જણાવી દઈએ કે સુનાવણીમાં પ્રવેશ સમયે કાગળ એચએસ-સીઆરપી, આઈએલ -6 અને ટીએનએફ–સ્વયંસેવકોના સીરમ સ્તર વિશે કંઇ જાહેર કરતું નથી. બીજું, એસિમ્પ્ટોમેટિક દર્દીઓના 99 ટકામાં આ ત્રણ સૂચકાંકોના સીરમનું સ્તર સામાન્ય છે અને તેમને સારવારની જરૂર નથી. જ્યારે ત્રણ સૂચકાંકો સામાન્ય શ્રેણીથી ઉપર જાય ત્યારે સારવાર જરૂરી છે. જ્યાં સુધી તેમની મર્યાદામાં પરિવર્તનની વાત છે, તે કોઈપણ તંદુરસ્ત વ્યક્તિમાં થોડા દિવસો પછી થાય છે.\nAuthor samkaleen_adminPosted on February 26, 2021 February 26, 2021 Categories National\nPrevious Previous post: વડોદરાનાં ધમાકેદાર બેટ્સમેને કરી ક્રિકેટમાંથી સન્યાસ લેવાની જાહેરાત, કહી દીધી આવી વાત\nNext Next post: બંગાળ ચૂંટણી અંગે શા માટે પ્રશાંત કિશોરે કહ્યું કે “બીજી મેનાં દિવસે મારી પાછલી ટ્વીટ યાદ કરી લેજો”


ઓગસ્ટ | 2017 | Gandabhai Vallabh\nઆરોગ્ય ટુચકા 51.\tત્રણ રસ – તીખો, તીક્ત, તુરો\nઆરોગ્ય ટુચકા 51.\tત્રણ રસ – તીખો, તીક્ત, તુરો: તીખો રસ ભુખ લગાડે, ખોરાકનું પાચન કરે, મુખ ચોખ્ખું કરે, કૃમી મટાડે, શરદી અને ચામડીના રોગ દુર કરે, કફનો નાશ કરે અને ઠંડીથી વધેલા વાયુને મટાડે છે. તીખાં દ્રવ્યોમાં આદુ સર્વશ્રેષ્ઠ છે. એનો વીપાક મધુર હોવાથી ગરમ પડતું નથી કે અતીયોગથી નુકસાન કરતું નથી. તીખાં દ્રવ્યોમાં સુંઠ, આદુ, મરી, લીંડીપીપર અને લસણ વધુ સારાં છે.\nતીક્ત (કડવો) રસ પાચન કરાવનાર, બુદ્ધી વધારનાર, પીત્ત-કફનાશક, તમોગુણ ઘટાડનાર, લોહીવીકાર, ચામડીના રોગ, ઝેર, બળતરા, તાવ અને કૃમીનાશક છે. કારેલાં, મેથી, હળદરમાં કડવો રસ સારા પ્રમાણમાં તથા આમળાં અને તેલમાં થોડા પ્રમાણમાં છે.\nતુરો રસ પીત્ત અને કફનું શમન કરનાર, વાયુ વધારનાર, લુખો, લઘુ એટલે પચવામાં હલકો અને ઠંડો છે. એ ત્વચાને મજબુત કરે છે. દાંતને બળ આપે છે, મળને બાંધે છે, સ્નાયુને શક્તી આપે છે અને વહેતા લોહીને અટકાવે છે. તુરાં દ્રવ્યોમાં સર્વશ્રેષ્ઠ હરડે છે. તે ગરમ, પાંચ રસવાળી અને મધુર વીપાકવાળી હોવાથી ઘણા લાભ કરે છે.\nટૅગ્સ:આરોગ્ય ટુચકા 51., તીક્ત, તુરો, ત્રણ રસ – તીખો\nઆરોગ્ય ટુચકા 50. દીવાળીનાં ખાનપાન\nઓગસ્ટ 30, 2017\nઆરોગ્ય ટુચકા 50.\tદીવાળીનાં ખાનપાન: ભાદરવામાં કેળાં, ખીર, દુધપાક, વગેરે ખાવાથી પીત્ત શાંત થાય છે. છતાં જો ન થાય તો દીવાળીમાં મીઠાઈ ખાવાથી પીત્ત શાંત થાય છે. પીત્ત ગરમ, હલકું, તીક્ષ્ણ અને દુર્ગંધીવાળું હોય છે. આથી મધુર, કડવા, તુરા રસથી શાંત થાય છે. દુધ, ઘી માવાની વાનગીઓ એ માટે અનુકુળ છે, પરંતુ તીખી, ગરમ, તળેલી વાનગીઓ નુકસાનકારક છે. ચા-કૉફી વીષયુક્ત હોવાથી નુકસાનકારક છે. એનાથી જઠરાગ્ની પણ મંદ પડે છે. ઠંડાં, મધુર, લઘુ પીણાં જેમ કે લીંબુ, દ્રાક્ષ, ફાલસાનું શરબત કે બીજાં મળી શકતાં ફળોનું શરબત અથવા આઈસક્રીમ ચાલી શકે. દીવાળીમાં સુકો મેવો ખાસ કરીને કાજુ, અખરોટ, પીસ્તાં સારાં. કેળાં, મોસંબી, નારંગી પણ પીત્તશામક હોવાથી લાભકારક છે. ઘઉંના લોટની સેવ પાણીમાં બાફી ઉપર દળેલી ખાંડ અને ભરપુર ઘી લઈને ખાવાથી લાભ કરે છે, કેમ કે ઘઉં, ઘી, ખાંડ પીત્તશામક છે. સેવને ઘીમાં શેકી દુધ નાખી દુધપાક બનાવી ખાવાથી પણ લાભ થાય. તે જ રીતે ધનતેરસના દીવસે લાપસી, કાળી ચૌદશના દીવસે ખીર, વડાં, ચણા ઋતુચર્યાની દૃષ્ટીએ ઉત્તમ છે. દીવાળીના દીવસે મીઠાઈ તથા નવા વર્ષના દીવસે લાપસી કે સેવનો રીવાજ આ કારણને લીધે છે. શરદ ઋતુ રોગોની જનની છે. દીવાળીના દીવસોમાં માંદગી આવી હોય તો કડવી દવા લેવાથી મટે છે. સુદર્શન ચુર્ણ, કડું, કરીયાતું વગેરે પીત્તશામક છે. હળવો જુલાબ, એરંડીયું, હરડે, ત્રીફળા, કાળી દ્રાક્ષ વગેરેમાંથી કોઈ એક લેવાથી પણ દીવાળીમાં પીત્તનો પ્રકોપ થતો નથી. કારતક માસમાં સ્વાસ્થ્ય જાળવી રાખવા મુળા ખાવા જોઈએ. ચામડીના રોગોમાં મુળા સારા છે.\nટૅગ્સ:આરોગ્ય ટુચકા 50., દીવાળીનાં ખાનપાન\nઆરોગ્ય ટુચકા 49.\tહરસ\nઓગસ્ટ 29, 2017\nઆરોગ્ય ટુચકા 49.\tહરસ: હરસના રોગમાં હરડે કરતાં ઉત્તમ કોઈ ઔષધ નથી. હરડેથી હરસ મટી જતા નથી, પરંતુ એનાથી મૃત્યુ પર્યંત પીડા વીના જીવી શકાય છે. હરસ હોય તો જુનો મરડો, આમ, ઝાડાનો વ્યાધી અને ગ્રહણીનો વ્યાધી પણ થાય. આ બધાનું મુળ કારણ જઠરાગ્નીની મંદતા છે. આથી જો જઠરાગ્ની પ્રદીપ્ત થાય તો આ બધા રોગ જતા રહેશે. આથી જ હરસમાં સુંઠ, મરી, પીપર, ચીમક વગેરે વાપરવામાં આવે છે. ગોળ સાથે સુંઠ અથવા ગોળ અને લીંડીપીપર અથવા ગોળ અને હરડે લેવાથી અજીર્ણ, હરસ, કબજીયાત વગેરે મટે છે. છાસ અને/અથવા સુરણથી સુકા (લોહી ન પડતું હોય તેવા) હરસ મટે છે. પરંતુ છાસ અને સુરણ કબજીયાત કરતાં હોવાથી એ લેતી વખતે સવારે હરડે જરુર લેવી, નહીંતર હરસ વધી જશે. લોહી પડતું હોય તેવા હરસમાં છાસ કે સુરણ વાપરવાં નહીં. લોહી પડતું હોય તો કાચી કે શાકમાં બને તેટલી ડુંગળી વાપરો. અથવા ડુંગળીનો રસ મધ અને ઘી (ઘી કરતાં મધ બમણું લેવું) મીશ્ર કરી ચાટવું. સુકા હરસમાં સુરણ બાફી, સહેજ સીંધવ નાખી તેલમાં વઘારીને ખાવું. સુરણને તલના તેલ અને ગોળ સાથે મીશ્ર કરીને લેવાથી પણ હરસ મટે છે. અથવા સુરણને બાફી સહેજ સાકર સાથે ખાવાથી પણ હરસ મટે છે. વળી માખણમાં મધ ઉમેરી ચાટવાથી હરસમાં લાભ થાય છે. મુળાનાં પાન ચાવી તેનો રસ ગળવો અને કુચા ફેંકી દેવા. અથવા મુળાના પાનની ભાજી બનાવી છુટથી ઉપયોગ કરવાથી સુકા અને દુઝતા બંને હરસ સારા થાય છે. હરસવાળાએ સવારે હરડે કાયમ લેવી.\nટૅગ્સ:આરોગ્ય ટુચકા 49., હરસ\nઆરોગ્ય ટુચકા 48.\tમીઠું (નમક)\nઓગસ્ટ 28, 2017\nઆરોગ્ય ટુચકા 48.\tમીઠું (નમક): વધારે પ્રમાણમાં નમક લેતાં ક્યારેક લોહીનું ઉંચું (સીસ્ટોલીક) દબાણ વધે છે, લોહી પર તથા હૃદય પર માઠી અસર થાય છે. સૌથી વધારે નુકસાન મુત્રપીંડ(કીડની)ને થાય છે. મુત્રપીંડ નબળા પડે છે, સોજો આવે છે, ક્યારેક પથરી થાય છે. સાધારણ પ્રમાણમાં મીઠું લેવું જરુરી છે, પરંતુ હૃદયરોગ થયો હોય, પાંડુરોગ હોય, જલોદર (પેટમાં પાણી ભરાવાનો રોગ) હોય, શરીરે સોજા આવ્યા હોય, શરીરે ખંજવાળ આવતી હોય, ખસ, ખરજવું, દાદર થયેલ હોય, લોહીમાં અશુદ્ધી હોય, હાઈ બ્લડપ્રેશર હોય, આંખો નબળી પડી હોય કે યકૃત(લીવર)ના રોગમાં મીઠું બને તેટલું ઓછું લેવું કે થોડો સમય મીઠું બંધ કરી દેવું, જેથી રોગ નાબુદ થાય.\nટૅગ્સ:આરોગ્ય ટુચકા 48., મીઠું (નમક)\nઆરોગ્ય ટુચકા 47.\tતંદુરસ્તી માટે ચાલો\nઆરોગ્ય ટુચકા 47.\tતંદુરસ્તી માટે ચાલો: ચાલવા જાઓ ત્યારે ટહેલવું નહીં, પણ ઝડપથી ચાલવું. આઠ કીલોમીટર ઝડપથી ચાલવું ખુબ જ ફાયદાકારક છે. ઝડપથી ચાલનારને ભાગ્યે જ કોઈ રેચક દવાની જરુર પડે છે. પીઠની નીચેના સ્નાયુઓને ઝડપી ગતીથી સારો ફાયદો થાય છે. આથી વૃદ્ધાવસ્થામાં પીઠના દુખાવાથી બચી જવાય છે. હલનચલન, નમવું જેવી ક્રીયા સરળતાથી થઈ શકે છે. ઝડપી ચાલવાનો વ્યાયામ યુવાવસ્થા વધુ સમય સુધી ટકાવી રાખે છે. એક કીલોમીટર ઝડપથી ચાલો તે ત્રણ કીલોમીટર આંટા મારો તેના જેટલું લાભદાયક થશે.\nટૅગ્સ:આરોગ્ય ટુચકા 47., તંદુરસ્તી માટે ચાલો\nઆરોગ્ય ટુચકા 46. વૃદ્ધાવસ્થામાં સંભાળ\nઓગસ્ટ 26, 2017\nઆરોગ્ય ટુચકા 46.\tવૃદ્ધાવસ્થામાં સંભાળ: વૃદ્ધાવસ્થામાં પાચક અવયવો અને પાચક રસો પુરતા કાર્યક્ષમ રહેતા નથી, આથી પોષક આહાર ખુબ ચાવીને શાંત ચીત્તે ખાવો. સાંજનો ખોરાક હલકો લેવો. રોટલી, દાળ-ભાત ને શાક અથવા ખીચડી, રોટલા કે ભાખરી ને શાક અથવા રોટલા ને છોડાંવાળી દાળ. દુધ, દહીં, છાસ, કચુંબર અને શાકભાજીનું પ્રમાણ વધારે લેવું. રોટલી-રોટલા સાથે સારી જાતનો ગોળ લેવો. પાંદડાંવાળી ભાજી, કોબીજ, દુધી, ટામેટાં, તલ, ગોળ, થુલાવાળો આટો, હાથછડના કે પોલીશ કર્યા વગરના ચોખા, વીવીધ ફળ વગેરે પુરતું લેવું. તાંદળજાની ભાજી ૧૨૫ ગ્રામ દરરોજ લેવામાં આવે તો જરુરી કેલ્શ્યમ મળી રહે છે. આપણા ધાન્ય આહારમાં ફોસ્ફરસનું પ્રમાણ વધારે હોવાથી કેલ્શ્યમવાળા પદાર્થો- દુધ, દહીં વગેરે લેવા જરુરી છે. આખું અનાજ, ફોતરાંવાળી દાળ, પાલખ, મેથી, તાંદળજો, બીટ, વેંગણ, મોગરી, ગાજર, ટામેટાં, તલ, ગોળ, ખજુર, દ્રાક્ષ, દાડમ, આમળાં વગેરેમાંથી લોહ મળે છે. વધારે પડતા પ્રોટીનવાળા ચણા, વાલ, વટાણા વગેરે વાયુ પેદા કરે છે, આથી એનું પ્રમાણ ઓછું લેવું. ઘી, તેલ પ્રમાણમાં લેવાં. જરુર પ્રમાણે પાણી પીતા રહેવું. ખાવાના અર્ધા કલાક પહેલાં અને ખાધા પછી એક કલાક સુધી પાણી ન પીવું. સુતાં પહેલાં ૩ ગ્રામ પીપરીમુળના ગંઠોડાનું ચુર્ણ ૬ ગ્રામ ગોળ મેળવી ખાઈ જવું. દુધ ને ખજુર અથવા અંજીર સવારે લેવાનું રાખવું. ધીમા ઉંડા શ્વાસોછ્વાસ કરવા.\nટૅગ્સ:આરોગ્ય ટુચકા 46., વૃદ્ધાવસ્થામાં સંભાળ\nઆરોગ્ય ટુચકા 45.\tસરગવો\nઓગસ્ટ 25, 2017\nઆરોગ્ય ટુચકા 45.\tસરગવો: સ્વાદે તીખાશ પડતો મીઠો, જરાક કડવાશયુક્ત, ગરમ, પચવામાં હળવો, રુચીકારક, લુખો, અગ્નીદીપક, વધુ પડતો ખાવામાં આવે તો દાહ કરનાર, તીક્ષ્ણ, હૃદય માટે અને આંખ માટે હીતકારી, કફ-વાયુના દોષ દુર કરનાર, વીર્યવર્ધક તથા પીત્ત અને રક્તનો પ્રકોપ કરનાર છે. શરીરમાં ચરબીના થર જામતા હોય તો સરગવો ખાવાથી ઘટે છે. શરદી, સળેખમ અને શ્વાસના દર્દીને સરગવાની શીંગોનું શાક ખાસ આપવું. વજન ઉતારવું હોય તેવા લોકોએ રોજ એક ગ્લાસ સરગવાનું સુપ પીવું, અને ખાખરા, શેકેલા ચણા, ધાણી અને હળવા લુખા ખોરાક પર રહેવું.\nટૅગ્સ:આરોગ્ય ટુચકા 45., સરગવો\nઆરોગ્ય ટુચકા 44.\tલોહીનું ઉંચું દબાણ\nઆરોગ્ય ટુચકા 44.\tલોહીનું ઉંચું દબાણ: હાઈ બ્લડપ્રેશરના એક ઉપાય તરીકે પેશાબ છુટથી આવવો જોઈએ. એ માટે દીવસે અને રાત્રે પુરતા પ્રમાણમાં પાણી પીવું, જેથી પેશાબ વધારે થાય. એનાથી લોહીનું ઉંચું દબાણ ઘટે છે. આ રોગને કાબુમાં રાખવા મીઠું (નમક) બને તેટલું ઓછું વાપરવું. બની શકે તો થોડા દીવસ મીઠા વગરનું જ ખાવું. રોજ બે-ત્રણ કીલોમીટર ચાલવું. ફરસાણ, અથાણાં, મીઠાઈ, વધુ પ્રમાણમાં ખાંડ, ખાટા પદાર્થો તેમ જ વાયુ કરનાર આહાર લેવો નહીં. મીઠું વધારે ખાવાથી અનેક રીતે શરીરને નુકસાન થાય છે.\nટૅગ્સ:આરોગ્ય ટુચકા 44., લોહીનું ઉંચું દબાણ\nઆરોગ્ય ટુચકા 43.\tમેદવૃદ્ધી:\nઓગસ્ટ 21, 2017\nઆરોગ્ય ટુચકા 43.\tમેદવૃદ્ધી: વજન ઓછું કરવા એક માસ કે તેથી વધુ આ મુજબ ઉપચાર કરવા: (૧) પહેલા અઠવાડીયામાં સવાર-સાંજ મગ બાફીને એનું મોળું પાણી પીવું. એમાં માત્ર સુંઠ નાખવી. સાથે દુધીનું બાફેલું મોળું શાક ખાવું. (૨) બીજા અઠવાડીયામાં જરાક મીઠું (નમક), મરચું, હળદર નાખવાં અને કાકડી-ગાજરનું કચુંબર ખાવું. (૩) ત્રીજા અઠવાડીયે ઉપર મુજબના ખોરાક ઉપરાંત એક એક ખાખરો લેવો, તથા દુધનો મોળો ઉકાળો સવાર-સાંજ લેવો. ખાંડ નાખવી નહીં. (૪) ચોથા અઠવાડીયે બબ્બે ખાખરા તથા મગના પાણીને બદલે આખા મગ, મઠ, તુવેર, ચણા કે કોઈ પણ એક કઠોળની બાફેલી દાળ લેવી, બાફેલાં શાકભાજી ખાવાં. એક ગ્લાસ પાતળી છાસ લેવી. નાસ્તામાં શેકેલા ચણા લેવા. ચાર અઠવાડીયાંમાં પુરતું વજન ઘટી જાય તો ધીમે ધીમે તેલ, ઘી, ખાંડ, ભાતની છુટ લેવી. ભુખ્યા ન રહેવું. ચાર વખત ખાવું, પણ ઉપર બતાવેલી વાનગીઓ જ લેવી. લો બ્લડપ્રેશરના દર્દી હો તો નમકનો ત્યાગ ન કરવો તથા સવાર-સાંજ એક એક ચમચી ગ્લુકોઝ લેવું.\nટૅગ્સ:આરોગ્ય ટુચકા 43., મેદવૃદ્ધી\nઓગસ્ટ 20, 2017\nબી.જે. મિસ્ત્રીના અંગ્રેજી ઈમેલમાંથી\nઉપચારો યોગ્ય આરોગ્ય ચીકીત્સકની સલાહ મુજબ કરવા. આ માહીતી માત્ર શૈક્ષણીક હેતુ સર આપવામાં આવે છે, કોઈ સમસ્યાનો જાતે ઉપચાર કરવા માટે નહીં.\n(બ્લોગ પર તા. 20-8-2017)\n– રાજન સિંઘ જોલીના સૌજન્યથી\nટૅગ્સ:સીંધવ અને કાળું મીઠું


‘પસ્તી કી પાઠશાળા’ અભિયાન મારફતે ગરીબ બાળકોના શિક્ષણનો ખર્ચ ઉપાડતા વડોદરાના યુવાનો – Prasann Prabhat\nMay 19, 2019 May 23, 2019 Mehdi husain0\nઆપણા દેશમાં શિક્ષણ દરેક વ્યક્તિનો મૂળભૂત અધિકાર છે. પરંતુ આ અધિકાર મળ્યા બાદ પણ આજે કેટલાય બાળકો શિક્ષણથી વંચિત રહી જાય છે અને તેનું કારણ છે શિક્ષણ માટે થનાર ખર્ચ, જેમાં પેન-પેન્સિલથી લઈને પુસ્તકોનો સમાવેશ થાય છે. ગરીબ બાળકો શિક્ષણથી વંચિત ન રહી જાય તે માટે વડોદરા શહેરના યુવાનોના એક ગ્રુપ દ્વારા ‘પસ્તી કી પાઠશાળા’ નામનું અભિયાન શરૂ કરવામાં આવ્યું છે.\nઆ યુવાનો આ પાઠશાળા ચલાવવા માટે ઘરે ઘરે જઈને પસ્તી ભેગી કરી તેના વેચાણ મારફતે બાળકો માટે નોટબુક, અભ્યાસ માટેના પુસ્તકો તથા પેન-પેન્સિલ જેવી વસ્તુઓ ખરીદે છે. જ્યારે કોઈ નાગરીકને બાળકો માટે સ્ટડી મટીરીયલ આપવાની ઈચ્છા હોય તો તેઓ સામેથી આપી જાય છે. ‘એક ખ્વાઈશ’ નામનું આ ગ્રુપ હાલ ૭૦ થી વધુ બાળકોને શિક્ષણ પ્રદાન કરે છે.\nઆ અભિયાન પાછળનો ઉદ્દેશ્ય ગરીબ બાળકોને શિક્ષિત કરાવવાનો છે. આ અભિયાન અંતર્ગત યુવાનો ઘરે ઘરે જઈને લોકોને મળીને પોતાની આ કોશીશ અંગેની જાણ કરે છે. આ અભિયાન અંગે સાંભળી ઘણા લોકો પોતાના ઘરમાં ભેગી કરેલી પસ્તી તેમને વિના કોઈ મુલ્યે જ આપી દેતા હોય છે. આમ આ યુવાનો જાન્યુઆરીથી મે મહિનામાં કુલ ૧ હજાર કિલો પસ્તી ભેગી કરી તેનું વેચાણ કરી ચુક્યાં છે. જો કે બીજી તરફ આ અભિયાન વિશેની માહિતી સોશિયલ મીડિયા થકી જાણી કેટલાય જાગૃત નાગરીકો સામે ચાલીને પેન-પેન્સીલ, નોટબુકની મદદ કરી ચુક્યાં છે.\n‘એક ખ્વાઈશ’ ગ્રુપ દ્વારા સોશિયલ મીડિયામાં પોતાના અભિયાન ‘પસ્તી કી પાઠશાળા’ અંગે જાણકારી મુકતા અનેક શહેરીજનો આ અભિયાનમાં જોડાવા આગળ આવ્યાં છે. આ અભિયાનમાં જોડાયેલા યુવાનો પોતાના રોજીંદા કામમાંથી સમય કાઢીને સમાજ પ્રત્યેની પોતાની જવાબદારીઓ ઉઠાવી રહ્યાં છે.


થોર - વિકિપીડિયા\nકેક્ટસ (થોર) (બહુવચન: કેક્ટી , કેક્ટસીસ કે કેક્ટસ ) એ કેક્ટીસાઇસ - છોડના પરિવારનું સભ્ય છે. તેનાં દેખાવની લાક્ષણિકતા સુકા અને/અથવા ગરમ વાતાવરણમાં પાણીને સાચવી રાખવાની તેની ક્ષમતાના પરિણામે છે. મોટા ભાગની જાતોમાં તેનું થડ એ રીતે વિકસિત થયું હોય છે કે તે ફોટોસિન્થેટિક (કાર્બન ડાયૉક્સાઇડ અને પાણીમાંથી સૂર્યપ્રકાશની શક્તિની મદદથી વિવિધ મિશ્ર પદાર્થો બનાવવાની પ્રક્રિયા) તેમજ જાડા અને માવાવાળા પાંદડા ધરાવે છે જ્યારે તેનાં પાન કાંટેદાર વિકસિત થયા હોય છે. તેમાની ઘણી બધી જાતનો ઉપયોગ સજાવટ માટે કરવામાં આવે છે, અને કેટલીકને ઢોરના ચારા માટે, ઘાસ તરીકે, ફળ તરીકે, કોચિનીલ (કિરમજ) અને અન્ય ઉપયોગ માટે ઉગાડવામાં આવે છે.\nકેક્ટસ અલગ-અલગ આકાર અને કદમાં મળી આવે છે. તેમાં સૌથી મોટું પેકીસારેસ પ્રિંગ્લી છે, જેની સૌથી વધુ ઊંચાઈ 19.2 મીટર, નોંધવામાં આવી છે, અને સૌથી નાનું બ્લોસફેલ્ડીઆ લિલિપુતીયના છે, જે પુખ્ત વયે પણ માત્ર 1 સે.મી.નો વ્યાસ ધરાવે છે. કેક્ટસના ફૂલ મોટા હોય છે અને કાંટેદાર પાનની જેમ જ આગવા લક્ષણ ધરાવે છે જેને શિરાંતરાલ કહેવામાં આવે છે.\nકેક્ટલના ફૂલની નજીકથી લેવાયેલી છબી (ઇશિનોપ્સીસ સ્પશિયાના) આ છબીમાં તેના પૂંકેસરોની મોટી માત્રાને બતાવામાં આવ્યા છે.\nપેરિઆન્સ કેક્ટસની નજીકથી લેવાયેલી છબી.\n૨ સૂકા વાતાવરણમાં અનુકૂળ થવાની ક્રિયા\n૩ પ્રજનનક્ષમ પરિસ્થિતિ વિજ્ઞાન\n૬ નામની વ્યુત્પત્તિ\nકેક્ટસ પરિવારનું મૂળ વતન અમેરિકા છે, જ્યાં તેમની શ્રેણીનું વિસ્તરણ પેટાગોનિયાથી લઈને કેનેડા-અમેરિકાની સીમા સુધી થયેલું જોવા મળે છે, પરંતુ તેની સૌથી વધુ સઘનતા અને વિવિધતા ઉત્તરી મેક્સિકો અને આર્જેન્ટિના અને બોલિવિયાના દક્ષિણી વિષુવવૃત્તીય ક્ષેત્રમાં છે. રિપ્સાલીસ બેક્કીફેરા તેમાં એક અપવાદરૂપ છે; તે અમેરિકા અને જૂની દુનિયા એમ બંનેમાં પોતાનું વતન ધરાવે છે, જ્યાં તે વિષુવવૃત્તીય આફ્રિકા, મેડાગાસ્કર અને શ્રીલંકામાં જોવા મળે છે. એવું માનવામાં આવે છે કે જૂની દુનિયામાં તે છેલ્લાં કેટલાંક હજારો વર્ષોથી પોતાની વસાહત ઉભી કરી શક્યા છે અને તે પણ સંભવત યાયાવર પક્ષીઓ દ્વારા તેના બીજને એક પાચક તત્વ તરીકે સાથે લઈને આવ્યા હોવાની શક્યતા છે. અન્ય કેટલીક જાતોનો પણ કુદરતી રીતે અમેરિકાની બહાર, ખાસ કરીને ઑસ્ટ્રેલિયા, હવાઈ અને ભૂ-મધ્ય ક્ષેત્રમાં લોકો દ્વારા પરિચય કરાવવામાં આવ્યો. કેક્ટસ દરિયા કિનારાથી ઊંચા પર્વતીય વિસ્તારો, અને ઉપ- વિષુવવૃત્તીય વિસ્તારોથી રણ પ્રદેશો સુધી વિવિધ વિસ્તારોમાં પોતાની હાજરી ધરાવે છે.\nસૂકા વાતાવરણમાં અનુકૂળ થવાની ક્રિયાફેરફાર કરો\nકેટલાંક અપવાદ ને બાદ કરતાં, કેક્ટસના છોડવા રસદાર અને માવાવાળા પાન ધરાવતી વનસ્પતિ છે અને આ પ્રકારની અન્ય વનસ્પતિની જેમ જ તે પણ અનુકૂલન સાધવાની ક્રિયા કરી શકવાની સમર્થતા ધરાવે છે જે તેને ગરમ અને સૂકા વાતાવરણમાં ટકી રહેવા માટે સક્ષમ બનાવે છે.\nપેરેસ્કિઆ ગ્રાંડીફોલિઆ: પેરેસ્કિઆ નબળા કાંટાદાર જાતિ છે, જે પાન પણ ધરાવે છે, અને જે બધાં જ કૈક્ટી પરિવારના પૂર્વજ સમાન છે.\nમોઝાવા રણના ખડક પર ઉગેલું બેરલ કેક્ટસ.આ કૈક્ટી છ ફૂટ ઊંચાઇ સુધી પહોંચી શકે છે.\nએરિઝોનનું ઑર્ગન પાઈપ કેક્ટસ\nકેક્ટસની ઘણી પ્રજાતિઓને લાંબા, ધારદાર કાંટાઓ હોય છે.\nકેક્ટસના છોડની મોટા ભાગની જાતોમાં તેના પાનના કાંટા એ રીતે વિકસિત થયા હોય છે કે જે તેને માત્ર શાકાહારીથી જ નથી બચાવતા પરંતુ છોડને એ રીતે છાંયો પ્રદાન કરે છે કે જેના કારણે છોડમાં રહેલા પાણીને વરાળ બનતું અટકાવી શકાય છે. આ કાંટાદાર પાન એક વિશેષ માળખામાં વિકસિત થાય છે જેને શિરાંતરાલ કહેવાય છે, જે અન્ય છોડવાઓ પર મળી આવતી ગાંઠને મળતી આવે છે. આ પરિવારના ખૂબ જ ઓછાં સભ્યો પાન ધરાવે છે, અને જ્યારે તે હાજર હોય છે ત્યારે મોટા ભાગે તો તે અવિકસિત હોય છે અને બહુ જલ્દીથી ખરી જાય છે; લાક્ષણિક રીતે તે આરી જેવો આકાર ધરાવે છે અને માત્ર 1-3 મી.મી લાંબા હોય છે. બે સમાન જાતિ પેરેસ્કિઆ અને પેરેસ્કિઓપ્સિસ , મોટા અને બિન-કાંટાદાર પાન ધરાવે છે, જે 5-25 સે.મી લાંબા હોય છે, અને તેના થડ પર પણ કાંટા નથી હોતા. હવે પેરેસ્કિઆ ને વનસ્પતિઓની પ્રજાતિનો સમાવેશ કરતો વિજ્ઞાનનો એવો વિભાગ માનવામાં આવી રહ્યો છે કે જેમાંથી બીજા બધાં જ કેક્ટસનો ઉદભવ થયો હશે. વિસ્તારિત થડ ફોટોસિન્થેસિસ (કાર્બન ડાયૉક્સાઇડ અને પાણીમાંથી સૂર્ય-પ્રકાશની શક્તિની મદદથી વિવિધ મિશ્ર પદાર્થ બનાવવાની પ્રક્રિયા) અને પાણીનો સંગ્રહ કરે છે. અન્ય કાંટાદાર વનસ્પતિઓની વિપરીત અહીં થડ એ ઘણા બધા કેક્ટસમાં એવો એકમાત્ર ભાગ છે જ્યાં આ પ્રકારની ક્રિયા સ્થાન પામે છે. કેક્ટસ પોતાના થડ પર અનેકવાર મીણ જેવા પદાર્થનું એક આવરણ ધરાવે છે જે તેનામાં પાણીના ઘટાડાને રોકી રાખવામાં મદદરૂપ થાય છે અને સંભવતઃ પાણીને તેના થડમાંથી પાછું ધકેલે છે. છોડની ઉચ્ચ જળ-મલાવરોધ ક્ષમતાને કારણે, તેનાથી છુટા પડી ગયેલા ભાગ લાંબા સમય સુધી ટકી રહે છે અને ત્યારબાદ જ્યારે વરસાદ આવે ત્યારે તેમાં ગમે ત્યાંથી મૂળ ફૂટી નીકળે છે.\nઉત્ક્રાંતિ પ્રક્રિયા દરમિયાન અનેક કેક્ટી તેમના શરીરને જાડું અને તેમની પાણી સાચવી રાખતી પેશીઓને ગોળ અને નળઆકાર જેવો શ્રેષ્ઠ આકાર આપ્યો છે (જેમાં શક્ય તેટલું વધારે ઘનત્વ અને ઓછામાં ઓછી સપાટી વિસ્તારનું જોડાણ હોય છે). તેના ઘન સપાટી વિસ્તારને ઘટાડી નાખવાથી, અતિશય સૂર્ય પ્રકાશથી છોડનું રક્ષણ થઈ શકે છે. છોડ પોતાની મેળે પણ ભેજને શોષવા માટે સક્ષમ હોય છે (તેની બહારની ત્વચા અને કાંટાઓના માધ્યમથી), જે ખાસ કરીને એવા છોડ માટે જરૂરી હોય છે જે મોટા ભાગનો ભેજ ઝાકળના સ્વરૂપમાં મેળવતા હોય છે.\nએરિઝોન, યુ.એસ.એ (USA)માં સાગુઆરો કેક્ટસ. આ પ્રજાતિ પશ્ચિમી ચિત્રપટ દ્વારા વધારે પ્રખ્યાતિ પામી છે.\nમોટાભાગના કેક્ટસ બહુ ટૂંકી વિકસિત થવાની મૌસમ અને લાંબી પ્રસુપ્તિ ધરાવતાં હોય છે. ઉદાહરણ તરીકે, એક પૂર્ણ વિકસિત સગુઆરો (કાર્નેગી ગાય્ગેંટી ) દસ દિવસના ગાળામાં લગભગ 3000 લિટર જેટલું પાણી શોષી લે છે. તેનાથી નવા મૂળિયાંને ઝડપથી ઉગવાની ક્ષમતામાં વધારો થતો જોવા મળે છે. લાંબા સમયના પાણીના અભાવ બાદના વરસાદના માત્ર બે કલાક પછી ભેજની પ્રતિક્રિયા રૂપે મૂળ બનવાની શરૂઆત થવા લાગે છે. થોડાં અપવાદને બાદ કરતાં, વ્યાપકપણે પ્રશાખાવાળા મૂળિયા તંત્ર બને છે, જે સપાટીની ઉપર પણ ફેલાવા લાગે છે. મૂળિયામાં ક્ષારનું પ્રમાણ પણ ઊંચું હોય છે, એટલે જ્યારે ભેજ વધે છે ત્યારે તે જલદી શોષવવા લાગે છે.\nમોટા ભાગે કેક્ટસના મૂળિયા છીછરા હોય છે જે જમીનની નજીક જ ઉગેલાં હોય છે જેનાથી તેને અનિયમિત વરસાદી પાણીને એકત્રિત કરવામાં સુલભતા રહે છે. કોઈ એક કિસ્સામાં, માત્ર 12 સે.મી. ઊંચાઈ ધરાવતાં એક નાના સગુઆરોના મૂળિયાનું માળખું2મીટરના વિસ્તારમાં ફેલાયેલું હોય છે, પરંતુ એકપણ મૂળિયાની ઊંડાઈ 10 સે.મી.થી વધારે નથી. મોટાં સ્તંભીય કેક્ટસ પણ પ્રાથમિક રીતે સ્થિર થવા માટે તેમજ ઊંડા પાણીને ખેંચવા અને ખનીજ મેળવવા માટે ખીલા મૂળ વિકસિત કરે છે.\nશિરાંતરાલ કેક્ટસનું વિશિષ્ટ લક્ષણ છે. શિરાંતરાલ 15 મી.મી સુધીનો વ્યાસ ધરાવતી ગાદી આકારની દેખાય છે, અને તે પાનના કોણમાં બે વિરુદ્ધ અંકુરથી બનેલો હોય છે[સંદર્ભ આપો]. ઉપરનું અંકુર ઝાડ પર બેઠેલાં ફૂલ કે બાજુમાં નીકળેલાં ફણગામાં વિકસિત થાય છે, જ્યારે નાનું અંકુર કાંટામાં વિકસે છે. શિરાંતરાલના બે અંકુરો એકબીજાથી ખૂબ નજીક પણ હોઈ શકે છે અને કેટલાંક સેન્ટિમીટરથી જુદાં પણ હોઈ શકે છે.\nઅન્ય કાંટાદાર છોડની જેમ જ, કેક્ટસ તેનામાં થતા પાણીના ઘટાડાને ક્રૉસ્સ્યુલેશિયન એસિડની ચયાપચયની ક્રિયા વડે ત્વચાના વરાળમાંથી તેને બહાર કાઢીને સમતુલિત કરે છે. અહીં, આ ક્રિયા દિવસ દરમ્યાન જ્યારે ફૉટોસિન્થેસિસની પ્રક્રિયા ચાલુ હોય ત્યારે નથી થતી, પરંતુ રાતના સમયે થતી હોય છે. છોડ, રાત સુધી રાસાયણિક રીતે મૅલિક એસિડની સાથે, કાર્બન ડાયૉક્સાઈડ એકત્રિત કરે છે. કેમ કે, ત્વચાના રંધ્રોમાંથી નીકળવાની ક્રિયા ઠંડક ધરાવતાં, રાતના ભેજવાળા વાતાવરણમાં જ શક્ય બને છે, જેથી આ પ્રક્રિયાના સમયે પાણીનો ઘટાડો નિયંત્રણમાં રહે છે.\nપ્રજનનક્ષમ પરિસ્થિતિ વિજ્ઞાનફેરફાર કરો\nઆ section ની વિગતોની નિષ્પક્ષ ચકાસણી માટે સંદર્ભોની જરૂર છે. લેખમાં વિશ્વાસપાત્ર સંદર્ભ સ્રોત ઉમેરવા માટે અહીં ક્લિક કરી લેખનું સંપાદન કરી શકો છો. ધ્યાનમાં રાખો કે અસંદર્ભ લખાણનો સંદર્ભ માંગી શકાય છે અને હટાવી પણ શકાય છે. (August 2010)\nખીલતાં એકિનોપ્સિસ ઑક્સીગોના.મીઠી સુગંધ ધરાવતાં ફૂલો સાંજે ખીલે છે અને બીજી સવારે કરમાઇ (મરી) જાય છે.\nકેક્ટસના કેટલાંક ફૂલો એક લાંબી નળી (30 સે.મી. સુધી) બનાવતા હોય છે જેથી માત્ર કેટલીક ચોક્કસ પ્રજાતિના પતંગિયા જ તેનાં પરાગ સુધી પહોંચી શકે, અને તેનાથી પરાગકણ દ્વારા ફૂલનું પુનરુત્પાદન થઈ શકે. તેમાં ચામાચીડિયા, હમ્મીંગબર્ડ અને મધમાખીઓ માટેની પણ કેટલીક વિશેષતાઓ રહેલી છે. ફૂલ ખીલવાનો સમયગાળો પણ સતત બદલાતો રહે છે. કેટલાંક ફૂલો, જેમ કે સેલેનીસેરિયસ ગ્રેંડીફેરસ (રાતરાણી ), માત્ર રાત્રે બે કલાક માટે ખીલેલા રહે છે, જ્યારે અન્ય પ્રજાતિઓ આખું સપ્તાહ ફૂલ આપતાં રહે છે. મોટા ભાગનાં કેક્ટસ સ્વત: અસંગત હોય છે, અને એટલે તેમને પરાગના ઉત્પાદનની જરૂર રહે છે. મોટાભાગના કેક્ટસ સ્વયં-અક્ષમ હોય છે, અને આથી પરાગરજની જરૂર હોય છે. કેટલાંક ઑટોગેમસ હોય છે અને પોતાની રીતે પરાગ ઉત્પન્ન કરી લેતાં હોય છે. ફ્રૈલિઆ નામની પ્રજાતિ કેટલાંક અપવાદરૂપ પરિસ્થિતિઓમાં તેના ફૂલોને સંપૂર્ણ ખોલે છે; તે પોતાની મેળે જ પરાગ ઉત્પન્ન કરી લે છે કે અન્યોને પોતાના ફૂલો બંદ રાખીને (“ક્લિસ્ટોગામી”) પરાગ ઉત્પન્ન કરાવે છે. ફૂલ જાતે પણ વિકસિત થવાની પ્રક્રિયામાં જોડાય છે: અંડ કોષ એ કાંટાઓ, રેસાંઓ અને છારીથી સ્વત: જ રક્ષિત રહે છે. બીજની રચના ખૂબ જ ઉત્પાદક હોય છે, અને ફળો મોટા ભાગે દળદાર, સ્વાદિષ્ટ અને રંગીન હોય છે. બકરીઓ, પક્ષીઓ, કીડીઓ, ઉંદર અને ચામાચીડિયા બીજના વિસ્તરણમાં પોતાનો ફાળો આપે છે.\nમોચે કેક્ટસ.200 ઈ.પૂ. (B.C.) લાર્કો મ્યુઝિયમ કલેકશન લિમા, પેરૂ.\nએઝટેક સભ્યતાના અવશેષોમાં, પ્રાપ્ત થતાં ઘણા ચિત્રો, મૂર્તિઓ તેમજ રેખાંકનોમાં કેક્ટસ જેવાં છોડ જોવા મળે છે જેમાં એકિનોકેક્ટસ ગ્રુસોની ને મળતાં આવતાં ઘણા બધા ઉલ્લેખો જોવા મળે છે. ટેર્નોક્ટીત્લન(મેક્સિકો સિટીનું જૂનું નામ) અર્થાત્ “પવિત્ર કેક્ટસની જગ્યા”. આજના સમયમાં પણ કોટ ઓફ આર્મસ ઓફ મેક્સિકો એક સમડીને કેક્ટસ પર બેસેલી દર્શાવે છે, જેનાં મોં માં એક સાપ પકડેલો છે, આ એક એવી છબી છે જે એઝ્ટેકની માન્યતાઓમાં કેન્દ્ર સ્થાને છે.\nક્રિસ્ટોફર કોલંબસ સૌ પ્રથમ કેક્ટસ – મૅલોકેક્ટસ યુરોપ લઈ આવ્યો હતો.\nકેક્ટસ, દુનિયાભરમાં લોકો દ્વારા ઉગાડવામાં આવે છે, અને સામાન્યપણે એક ઘર-છોડ, કે પછી મોટાં બગીચાઓમાં ઉષ્ણ વાતાવરણમાં સજાવટ તરીકે જોવા મળે છે. શુષ્ક વિસ્તારો અથવા પથરાળ પ્રદેશોમાં તે જેરીફાયટીક (સૂકા) બગીચાઓનો ભાગ બનાવે છે. કેટલાંક દેશો, જેમ કે ઑસ્ટ્રેલિયાના ઘણાં શહેરો પાણીની અછત ધરાવે છે, અને એટલે પાણીના અભાવમાં ઉગી શકતાં છોડ-ફૂલની લોકપ્રિયતા વધતી જાય છે. સંખ્યાબંધ પ્રજાતિઓને ઉગાડવામાં આવી રહી છે, જેમાં અન્ય ઘણી જાતિઓની સાથે એકિનોપ્સિસ , મામિલ્લારિયા અને સેરિયસ નો પણ સમાવેશ થાય છે.\nજે વિસ્તારોમાં કુદરતી સાધન સામગ્રીની કે સ્થાયી વાડ બનાવવા માટે નાણાકીય સાધનોની અછત હોય ત્યાં કેક્ટસનો ઉપયોગ વાડ બનાવવાની સામગ્રી તરીકે કરવામાં આવે છે. આવું મોટ ભાગે સૂકા અને ઉષ્ણ પ્રદેશોમાં જોવા મળે છે, જેમ કે કેન્યામાં મસાઈ મારા વિસ્તાર તેનું શ્રેષ્ઠ ઉદાહરણ છે. આને કેક્ટસની વાડ તરીકે ઓળખવામાં આવે છે. કેક્ટસની વાડનો ઉપયોગ મુખ્યત્વે ઘર-માલિક અને લેંડસ્કેપિંગ કરતાં આર્કિટેક્ટ્સ દ્વારા ઘરની સુરક્ષા માટે કરવામાં આવે છે. કેક્ટસના તીક્ષ્ણ કાંટાઓ અવાંછિત લોકોને ખાનગી મિલકતમાં પ્રવેશતા અટકાવે છે, અને જો બારીઓ પાસે કે ગટરની પાઈપો પાસે લગાવવામાં આવે તો ચોરને અંદર પેસતાં પણ રોકી શકે છે.\nકેક્ટસની ઘણી પ્રજાતિઓના વ્યાવસાયિક ઉપયોગ પણ છે; કેટલાંક કેક્ટસ ખાદ્ય ફળ પણ ધરાવે છે, જેમ કે પ્રિક્લી પિઅર અને હાઈલોસેરિયસ , જે ડ્રેગન ફ્રુટ કે પિતાયાનું ઉત્પાદન કરે છે. ખાવા લાયક કેક્ટસ, કે નોપલ, મેક્સિકોમાં દર વર્ષે 150 મિલિયન ડોલરનો ઉદ્યોગ ધરાવે છે અને લગભગ 10,000 ખેડૂતો તેનું વાવેતર કરે છે. ઑપુંશિઆ નો પણ ઉપયોગ મધ્ય અમેરિકામાં એક જાતનાં સુકાયેલાં કોચિનેલ (કિરમજ) બનાવવામાં થાય છે. ખાસ કરીને દક્ષિણ અમેરિકામાં સુકાયેલાં કે મૃત પિલ્લર કેક્ટસના લાકડાનો ઉપયોગ બાંધકામમાં કરવામાં આવે છે. કેટલાંક કેક્ટસ દવા ઉદ્યોગ માટે પણ મહત્વના છે.\nપેયોટ, લોફોફોરા વિલિયમ્સી , એક જાણીતું સાઈકોએક્ટીવ એજન્ટ છે જેનો ઉપયોગ દક્ષિણ-પશ્ચિમ યુનાઇટેડ સ્ટેટ્સમાં રહેતા અમેરિકાના મૂળ નિવાસીઓ કરે છે. એકિનોપ્સિસ ની કેટલીક પ્રજાતિઓ પણ સાઈકોએક્ટિવ ગુણ-ધર્મ ધરાવે છે. ઉદાહરણ તરીકે, સાનપેડ્રો કેક્ટસ, એક સામાન્ય નમૂનો કે જે ઘણા બાગયતી કેન્દ્રોમાં મળે છે, પોતાની મેસ્કેલાઈન ધારણશક્તિ માટે જાણીતો છે.\nકેટલીક પ્રજાતિઓ હવે જોખમમાં આવી ગઈ છે કેમ કે સજાવટના છોડ તરીકે વેચાણ માટે તેને બહુ મોટા પ્રમાણમાં કાપવામાં આવે છે. બધાં જ પ્રકારના છોડને કન્વેન્શન ઑન ઇન્ટરનેશનલ ટ્રેડ ઈન એંડેંજર્ડ સ્પીસીઝ ઑફ વાઈલ્ડ ફૌના એન્ડ ફ્લોરા દ્વારા આવરી લેવામાં આવ્યાં છે, જેમાં પરિષિષ્ઠ 1 માં તેનો સમાવેશ કરીને તેને સંપૂર્ણ રીતે સુરક્ષા હેઠળ મૂકવામાં આવ્યાં છે.\nનામની વ્યુત્પત્તિફેરફાર કરો\nઉત્તરી અમેરિકામાં સૌથી વધારે મળી આવતી જાતોમાં પ્રિકલી પીઅર મુખ્ય છે\nકેક્ટસ શબ્દ ગ્રીક ભાષાના શબ્દ κάκτος કાક્ટોસ લેટિનના મધ્યમથી ઉદભવ્યો છે, જે કાર્દૂન(સાઈનારા કાર્ડુનક્યુલસ ) સંદર્ભ સૂચવે છે. લિન્નિયસ દ્વારા 1753માં – ગેનુસ- આ નામ માટે સૂચન કરવામાં આવ્યું હતું જેને તે કેક્ટસ કહેતો હતો, જેને બાદમાં એક પ્રજાતિ પરિવાર તરીકે , કૈક્ટેસી , પુનર્સંસ્થાપિત કરવામાં આવ્યો અને પછી તેના વધારે માત્રામાં ગેનેરા તરીકે પેટા વિભાજન કરવામાં આવ્યાં.કેકટસ , જેનું લેટિન ભાષામાં બહુવચન કેક્ટી , ગ્રીકમાં બહુવચન કેક્ટોઈ અને તે અરૂપાંતરિત રીતે અંગ્રેજી ભાષામાં બહુવચનમાં કેક્ટસ તરીકે ઉપયોગમં લેવાય છે.\nપાંદડાવાળા છોડના રોગની સૂચિ (કૈક્ટેસી)\n↑ પી.એસ.નૉબેલ. 1988. એનવાયર્ન્મેંટલ બાયોલોજી ઑફ ઍગેવ્સ એન્ડ કૈક્ટી. કેમ્બ્રિજ યુનિવર્સિટી પ્રેસ, ન્યૂયોર્ક.\n↑ પી.એસ.નૉબેલ. 1994. રીમાર્કેબલ ઍગેવ્સ્ એન્ડ કૈક્ટી. ઑક્ષફોર્ડ યુનિવર્સિટી પ્રેસ, ન્યૂયોર્ક.166 પીપી. સ્પેનિશ ટ્રાંસલેશન બાય ઈ.ગાર્શિયા મોયા. 1998. લૉસ ઇનકમ્પેરેબલ્સ ઍગેવ્સ વાય કેક્ટોસ એડીટોરિઅલ ટ્રીલ્લાસ, મેક્સિકો સિટી.\n↑ પી.એસ.નૉબેલ. 2010. ડેઝર્ટ વિઝડમ/ઍગેવ્સ એન્ડ કૈક્ટી: CO2, વૉટર, ક્લાઈમેટ ચેન્જ. આઈયુનિવર્સ, બ્લુમિંગટન, આઈએન.\n↑ સલાક, એમ. (2000). ઈન સર્ચ ઑફ ધ ટૉલેસ્ટ કેક્ટસ. કેક્ટસ એન્ડ સક્યુલેન્ટ જર્નલ 72 (3).\n↑ મૌસેઠ કેક્ટસ રિસર્ચ : બ્લોસ્સ્ફેલ્ડિઆ લિલિપુટિઆના\n↑ કૈક્ટી કેવી રીતે વિકસિત થાય છે?\n↑ [આર્થર સી. ગિબ્સન, પાર્ક એસ.નૉબેલ. 1990. ધ કેક્ટસ પ્રાઈમર. હાર્વર્ડ યુનિવર્સિટી પ્રેસ\n↑ ૮.૦ ૮.૧ ૮.૨ Dડેલહાઉઝી યુનિવર્સિટી: બાયોલોજી ઑફ કૈક્ટી\n↑ "The Awesome Aztecs for Kids - Place of the Prickly Pear Cactus". Aztecs.mrdonn.org. Retrieved 2010-05-22. Check date values in: |accessdate= (મદદ)\n↑ Frank Jack Daniel (2007-02-19). "Cactus-eating moth threatens favorite Mexican food". Reuters. Retrieved 2010-05-22. Check date values in: |accessdate=, |date= (મદદ)\n↑ ઑક્ષફોર્ડ ઈંગ્લિશ ડિક્ષનરી , એસ.વી. "કેક્ટસ", http://dictionary.oed.com/cgi/entry/50030958.\n↑ મેરિયમ-વેબ્સ્ટર્સ ઑનલાઈન ડિક્ષનરી , એસ.વી. "કેક્ટસ", http://www.merriam-webster.com/dictionary/cactus.\nવિકિમીડિયા કૉમન્સ પર Cactaceae વિષયક વધુ દ્રશ્ય-શ્રાવ્ય માધ્યમો (Media) ઉપલબ્ધ છે.\nDMOZ પર થોર\n"https://gu.wikipedia.org/w/index.php?title=થોર&oldid=482786" થી મેળવેલ\nLast edited on ૧૭ ફેબ્રુઆરી ૨૦૧૭, at ૧૫:૩૯\nઆ પાનાંમાં છેલ્લો ફેરફાર ૧૭ ફેબ્રુઆરી ૨૦૧૭ના રોજ ૧૫:૩૯ વાગ્યે થયો.


રાજધાની દિલ્હીમાં ૨૪ મે સુધી લોકડાઉન લંબાવાયુ\nદિલ્હીમાં ચોથી વાર લૉકડાઉન લંબાવી દેવાયું : દિલ્હીમાં કોરોના વાયરસના પોઝિટિવિટી રેટમાં ત્યારથી લઈને અત્યાર સુધી ૨૪ ટકા ઘટાડો જોવા મળ્યો છે\nનવી દિલ્હી,તા.૧૬ : દેશની રાજધાની દિલ્હીમાં કોરોનાના કેસમાં પાછલા થોડાક દિવસમાં ઘટાડો જોવા મળી રહ્યો છે, પરંતુ દિલ્હીના મુખ્યમંત્રી અરવિંદ કેજરીવાલે લોકડાઉન વધારવાની જાહેરાત કરી છે. ઉલ્લેખનીય છે કે અરવિંદ કેજરીવાલે ચોથી વાર આ લૉકડાઉન વધાર્યું છે.\nદિલ્હીમાં પાછલા મહિનામાં પહેલી વાર લોકડાઉનની જાહેરાત કરવામાં આવી હતી ત્યારપછી સતત તેને લંબાવવામાં આવ્યું છે. દિલ્હીમાં કોરોનાના પોઝિટિવિટી રેટમાં ત્યારથી લઈને અત્યાર સુધી ૨૪ ટકા ઘટાડો જોવા મળ્યો છે પરંતુ સરકાર કોઈ પણ પ્રકારની ઢીલ આપવા માંગતી નથી. જે પ્રતિબંધો પાછલા ત્રણ અઠવાડિયાથી લાગુ છે, તે આગામી અઠવાડિયામાં પણ લાગુ રહેશે. ઉલ્લેખનીય છે કે પાછલી જાહેરાતમાં મુખ્યમંત્રી કેજરીવાલે મેટ્રો સેવાઓ પર પ્રતિબંધની જાણકારી આપી હતી. દિલ્હીમાં અત્યારે લગ્ન સમારોહ પર પણ સંપૂર્ણ પ્રતિબંધ છે. ગાઈડલાઈન્સ અનુસાર, લોકડાઉન દરમિયાન મેટ્રો સેવાઓ બંધ રહેશે. સાર્વજનિક સ્થળો જેમ કે હોટલ, સમુદાયના કેન્દ્રો, બેંક્વેટ હોલ વગેરે પર લગ્ન સમારોહનું આયોજન નહીં થઈ શકે. લગ્નની મંજૂરી આપવામાં આવશે પરંતુ તેની પરમિશન કોર્ટ પાસેથી લેવી પડશે. આ સિવાય ઘરે લગ્ન પ્રસંગનું આયોજન થઈ શકે છે. લગ્નમાં ૨૦થી વધારે લોકોને હાજર રહેવા પર પ્રતિબંધ છે. આ સિવાય ટેન્ટ, ડીજે, મ્યુઝિક સિસ્ટમ, કેટરિંગ વગેરેનું બુકિંગ શક્ય નથી. શનિવારના આંકડા અનુસાર, દિલ્હીમાં પાછલા ૨૪ કલાકમાં ૬૫૦૦ નવા કેસ સામે આવ્યા છે જે ૭મી એપ્રિલ પછી સૌથી ઓછો આંકડો છે. દિલ્હીમાં લગભગ બે અઠવાડિયાથી દરરોજ પોઝિટિવ કેસમાં સતત ઘટાડો જોવા મળી રહ્યો છે.


attacks on RSS activists in Kodinar Application sent to Mamlatdar and police in Kodinar ag – News18 Gujarati\nHome » photogallery » gujarat » KUTCHH SAURASTRA ATTACKS ON RSS ACTIVISTS IN KODINAR APPLICATION SENT TO MAMLATDAR AND POLICE IN KODINAR AG\nછાછરમાં આરએસએસ કાર્યકરો પર થયેલા હુમલાના પડઘા કોડીનારમાં, સજ્જડ બંધ પાળી વિશાળ રેલી યોજી\nબે દિવસ પહેલા કોડીનારના છાછર ગામે આરએસએસ કાર્યકરો પર એક ચોક્કસ કોમના ટોળાએ હુમલો કરી ગંભીર ઇજાઓ પહોંચાડી હતી\n| February 22, 2021, 16:09 IST\nગીર સોમનાથ, દિનેશ સોલંકી : છાછર ગામે આરએસએસ કાર્યકરો પર થયેલા હુમલાના પડઘા કોડીનારમાં પડયા છે. કોડીનારમાં સજ્જડ બંધ પાળી વિશાળ રેલી યોજી મામલતદાર અને પોલીસને આવેદન પાઠવવામાં આવ્યું છે. બે દિવસ પહેલા કોડીનારના છાછર ગામે આરએસએસ કાર્યકરો પર એક ચોક્કસ કોમના ટોળાએ હુમલો કરી ગંભીર ઇજાઓ પહોંચાડી હતી. જેના પ્રત્યાઘાત હવે કોડીનાર શહેર અને ગ્રામ્ય વિસ્તારોમાં જોવા મળી રહયા છે.\nઆજે કોડીનાર શહેરમાં હિન્દુ સંગઠનો દ્વારા બંધ રાખવાની અપીલ કરવામાં આવી હતી. જેના કારણે વહેલી સવારથી જ શહેર સજ્જડ બંધ રહ્ય હતું. કોડીનાર ચેમ્બર અને વેપારીઓએ મોટી સંખ્યામાં સ્વયંભૂ બંધ પાળી હિન્દુ સંગઠનો સાથે શહેરમાં રેલી યોજી હતી. આ રેલી કોડીનારના સોમનાથ મંદિરથી મામલતદાર કચેરી પહોંચી મામલતદારને આવેદન પાઠવ્યું હતું.\nકોડીનારના છાછર ગામે આરએસએસ કાર્યકરો પર થયેલા હુમલા મામલે કરણી સેના અને હિન્દુ સંગઠનો દ્વારા આક્ષેપ કરાયો છે કે છાછર ગામમાં એક ચોક્કસ કોમની વસ્તી વધુ છે. જેના કારણે ત્યાં રહેલા હિન્દુ સમાજના લોકોને વારંવાર પરેશાન કરવામાં આવી રહ્યો છે. તે લોકો ને હિજરત કરવા પર મજબૂર કરવામાં આવી રહ્યા છે. ભૂતકાળમાં પોલીસની ભૂમિકાને લઈ આવારા અને આતંકી તત્વો ફૂલ્યા ફાલ્યા છે અને આ તત્વો હુમલાઓ કરી રહ્યા છે જે આવારા અને આતંકી તત્વો છે તેને તત્કાળ ડામવામાં આવે એટલું જ નહીં આરએસએસ કાર્યકરો પર થયેલો હુમલો પૂર્વ આયોજિત કાવતરું હતું. જેના કારણે આઈપીસીની કલમ 120 બી ઉમેરવામાં આવે તેવી પણ માંગ સાથે હિન્દુ સંગઠનો દ્વારા કોડીનાર મામલતદાર અને પોલીસને આવેદન પાઠવ્યું હતું.\nકોડીનાર શહેર બપોરે2વાગ્યા સુધી સજ્જડ બંધ રહ્યું અને ત્યાર બાદ શહેર ફરી સામાન્ય દિવસોની જેમ ખુલ્લું મુકાશે. આરએસએસના કાર્યકરો પર હુમલા બાદ કોડીનારમાં ભારેલા અગ્નિ જેવી સ્થિતિ છે. છાછર ગામ પોલીસ છાવણીમાં ફેરવાયું છે તો સમગ્ર મામલે કોડીનાર ઇન્ચાર્જ પીઆઇનું કહેવું છે કે અંદાજે 15 થી 20 લોકોના ટોળા વિરુદ્ધ આઈપીસી 307ની કલમ લગાવાયી છે તેમજ અનેક આરોપીઓને ઝડપી પાડયા છે. અન્ય આરોપીઓની સીસીટીવીના આધારે શોધખોળ હાથ ધરી છે. પોલીસે હિન્દુ સંગઠનોને શાંતિ જાળવવા અપીલ કરી છે.


Surat kamrej Near Kholvad Area Pavitra Nagari Society People Reached At Health Minister House After Power cut, People say Project Made By Minister Son | સુરતના ખોલવડમાં ઈલેક્ટ્રીક પૂરવઠો કટ થતાં રહિશો મંત્રી કુમાર કાનાણીના ઘરે પહોંચ્યો,પ્રોજેક્ટના ભાગીદારોએ કહ્યું, મંત્રી પુત્રનો ભાગ નહોતો - Divya Bhaskar\nSurat Kamrej Near Kholvad Area Pavitra Nagari Society People Reached At Health Minister House After Power Cut, People Say Project Made By Minister Son\nવિવાદ:સુરતના ખોલવડમાં ઈલેક્ટ્રીક પૂરવઠો કટ થતાં રહિશો મંત્રી કુમાર કાનાણીના ઘરે પહોંચ્યો,પ્રોજેક્ટના ભાગીદારોએ કહ્યું, મંત્રી પુત્રનો ભાગ નહોતો\nઆરોગ્ય મંત્રી કુમાર કાનાણીના પુત્રનો પ્રોજેક્ટમાં કથિત રીતે ભાગ હોવાનું કહીને સોસાયટીના રહિશો તેમના ઘરે પહોંચ્યાં હતાં.\nઆરોગ્ય મંત્રીના ઘરે પહોંચેલો સોસાયટીના રહિશોને મંત્રીપુત્રે કહ્યું, મારો આ પ્રોજેક્ટમાં ભાગ નથી તમે જતા રહો નહીતર કાર્યવાહી કરીશ\nસોસાયટીના રહિશોએ આક્ષેપ કરતાં કહ્યું કે,અમને જે સુવિધા કહેલી તે પણ બિલ્ડર દ્વારા કરાઈ નથી, ચાર લાખનું બિલ ચડતા પાવર કટ થયો\nકામરેજ નજીક આવેલા ખોલવડ ગામમાં પવિત્ર નગરી નામની સોસાયટીના ફ્લેટના હોલ્ડરો આરોગ્ય મંત્રી કુમાર કાનાણીના ઘરે મોરચો લઈને પહોંચ્યા હતાં. રહિશોએ કહ્યું કે, અમને સોસાયટી સોંપાઈ નથી. બીજી તરફ બિલ્ડરો દ્વારા સોસાયટીના જનરલ મીટરનું ચાર લાખ જેટલું બિલ ભરવામાં આવ્યું નથી. જેથી અમારો પાવર કટ થઈ ગયો છે. સોસાયટીના લોકો દિવાળી ટાણે અંધારે રહેવા મજબૂર બન્યા છે. આ પ્રોજેક્ટમાં આરોગ્ય મંત્રી કુમાર કાનાણીના પુત્રનો ભાગ હોવાથી અમે મોરચો લઈને આવ્યાં છીએ. જો કે તેણે ભાગ ન હોવાનું કહેવાની સાથે સાથે અમને ત્યાંથી હાંકી કાઢવાની અને કેસ કરવાની પણ ધમકી આપી છે. સ્ટાર પવિત્ર નગરીના બિલ્ડર હરેશભાઈએ કહ્યું કે, આ પ્રોજેક્ટમાં આરોગ્ય મંત્રીના પુત્ર પ્રકાશભાઈ કાનાણીનો કોઈ હિસ્સો નથી. સોસાયટી લોકોને આપી દેવામાં આવી છે પરંતુ તેઓ વિજળીનું બિલ ન ભરી શકતા હવે અમને બિલ ભરવાનું કહી રહ્યાં છે.\nસોસાયટીના વિજ વપરાશનું બિલ ન ભરાતા પાવર કટ થઈ ગયો છે.\nકોઈ સુવિધા અપાઈ નથી\nસોસાયટીના રહિશ કિરણભાઈએ કહ્યું કે, અમે ફ્લેટ રાખ્યા બાદ અમને બ્રોશરમાં જે સુવિધા આપવાનું કહ્યું હતું તે અપાઈ નથી. બાઉન્ડ્રી વોલ પણ બનાવવામાં આવી નથી. તેમજ અન્ય સુવિધાઓ પણ હજુ કરાઈ નથી. રસ્તા પણ યોગ્ય નથી. આઠ બિલ્ડીંગમાં સવા બસો જેટલા ફ્લેટમાં લોકો વસવાટ કરી રહ્યાં છે. છેલ્લા ઘણા સમયથી લાઈટ બિલ ન ભરવામાં આવતાં ગતરોજ ડીજીવીસીએલના અધિકારીઓ અમારો પાવર કટ કરી ગયા છે. આ પ્રોજેક્ટની માસ્ટર ફાઈલમાં આરોગ્ય મંત્રી કુમાર કાનાણીના દીકરા પ્રકાશ કાનાણીનું નામ હોવાથી અમે તેમના ઘરે મોર્ચો લઈને આવ્યાં છીએ.\nઆરોગ્યમંત્રીના ઘરે લોકો પહોંચતા પોલીસને ઘટના સ્થળે બોલાવાઈ હતી.\nધાક ધમકી પણ આપવામાં આવે છે-રહિશો\nસોસાયટીના રહિશ જેન્તિભાઈએ કહ્યું કે, અમને સોસાયટી સોંપાઈ નથી ત્યાં સુધી અમારે મેઈન્ટેન્શ ન આવે તેમ છતાં કચરા સહિતની વસ્તુઓના અમે રૂપિયા આપી છીએ.સોસાયટીના પાવરના રૂપિયા તો બિલ્ડરે જ આપવાના હોય છે. વપરાશ પણ તેણે કર્યો છે, પરંતુ એ રૂપિયા આપ્યા નથી. ચાર લાખનું બિલ થઈ જતાં. વિજ કંપની અમારો પાવર કટ કરી ગઈ છે. જેથી અમે મોરચો લઈને આવ્યા એ અગાઉ પણ અમને ધમકી અપાઈ હતી. અમે કામરેજ પોલીસમાં અરજી પણ આપી છે પણ ફરિયાદ નોંધાતી નથી. આજે કુમાર કાનાણીના ઘરે તેમનો પુત્રએ પણ ખંડણી માંગવા આવ્યા છો એમ કહીને અમને કાઢી મુક્યાં છે.\nઆ પ્રોજેક્ટમાં કુમારભાઈના પુત્ર ભાગીદાર નથી-બિલ્ડર\nબિલ્ડર હરેશભાઈ કથિરીયાએ જણાવ્યું હતુંકે, આ સ્ટાર નગરીમાં આરોગ્ય મંત્રી કુમારભાઈ કાનાણીના પુત્ર પ્રકાશ કાનાણીનો કોઈ જ ભાગ નથી. સોસાયટીના રહિશો અમને પણ હેરાન કરે છે. અમને ઓફિસ ખોલવા દેતા નથી. અમે સોસાયટી તેમને આપી દીધી છે. પરંતુ તેઓ બિલ નથી ભરતા અમને કહ્યું કે અત્યારે આ કોરોના કાળમાં તમે ભરી આપો પરંતુ અમે તેમને કહ્યું કે બિલ તમારે જ ભરવાનું હોય છે. તેમ છતાં અમને ધમકાવે છે.\nઆરોગ્યમંત્રીના પુત્ર સતત વિવાદમાં રહે છે\nઆરોગ્યમંત્રીના પુત્ર પ્રકાશ કાનાણી લોકડાઉન દરમિયાન રાત્રે પોતાના મિત્રને છોડાવવા ગયા બાદ એલઆરડી સુનિતા યાદવ સાથેના વિવાદમાં ઘેરાયા હતાં. સુનિતા યાદવ અને પ્રકાશ કાનાણીનો વીડિયો સોશિયલ મીડિયામાં વાઈરલ થયો હતો. આ વિવાદથી ચર્ચામાં આવેલા આરોગ્ય મંત્રીના પુત્રનું નામ ફરી પ્રોજેક્ટમાં આવતાં લોકો તેના ઘરે પહોંચ્યાં છે.\nસુરત: મહિલા કોન્સ્ટેબલ સુનિતા સાથે ઘર્ષણ મામલે ત્રણ સામે ગુનો દાખલ, આરોગ્યમંત્રી કાનાણીના પુત્ર સહિત ત્રણેયની અટકાયત\nસુરત: આરોગ્ય મંત્રી કુમાર કાનાણીનો પુત્ર ‘MLA’ લખેલી કારમાં આવ્યો, કોન્સ્ટેબલ સુનિતા યાદવે પાટીયું ઉતરાવ્યું\nમંત્રીપુત્ર-મહિલા કોન્સ્ટેબલ વિવાદ: સુરતની સુનિતા યાદવ FBમાં LIVE થઈ, કહ્યું- હજુ જે આવ્યું તે ટાઈમ પાસ સન્ડે, આખી ફિલ્મ આવવાની બાકી\nસુરત: સુનિતા યાદવનો બફાટ, તે રાત્રે મને દારૂ પીવડાવવાની એ લોકો વાત કરતા, આંખ બંધ કરૂ છું તો એ લોકો અને ભ્રષ્ટ અધિકારીઓ દેખાય છે


આ છે ભગવાન શિવનું અનોખું મંદિર જ્યાં તેમને ચળાવવામાં આવે છે સાવરણી, જાણો શું છે તેનું કારણ – Online88Media\nપાતાલેશ્વર મંદિર એક પ્રાચીન મંદિર છે જે ભગવાન શિવને સમર્પિત છે. આ મંદિર એક અનોખું મંદિર છે કારણ કે આ મંદિરમાં લોકો ભગવાન શિવને સાવરણી ચળાવે છે. ઉત્તર પ્રદેશના મુરાદાબાદ જિલ્લામાં બહજોઇમાં આવેલા આ મંદિરમાં સાવન મહિનામાં ભગવાન શિવની પૂજા કરવા માટે દૂર-દૂરથી લોકો આવે છે. સદત્બદી ગામમાં આવેલા પાતાલેશ્વર મંદિર સાથે એક પૌરાણીક કથા પણ જોડાયેલી છે અને એવું કહેવામાં આવે છે કે આ મંદિર 150 વર્ષ જુનુ છે.\nઆ રીતે કરવામાં આવે છે પૂજા: આ મંદિરમાં આવતા લોકો પહેલા શિવલિંગને જળ ચળાવે છે. ત્યાર પછી તેમને દૂધ, બિલિપત્ર, ભાંગ, ધતુરો ચળાવે છે. ત્યાર પછી શિવલિંગ પર સીક સાથે એક સાવરણી પણ ચળાવવામાં આવે છે. જ્યારે શ્રાવણ મહિના દરમિયાન લોકો હરિદ્વારથી ગંગા જળ લાવીને ગંગા જળ શિવલિંગ પર ચળાવે છે અને પછી ભગવાનને સાવરણી અર્પણ કરે છે.\nઆ કારણોસર ચળાવે છે સાવરણી: શિવલિંગ પર સાવરણી ચળાવવા સાથે એક માન્યતા જોડાયેલી છે અને આ મંદિરના પંડિતો મુજબ શિવલિંગની પાસે સાવરણી ચળાવવાથી ઘણી બીમારીઓ તરત જ દૂર થઈ જાય છે. આ ઉપરાંત એવું પણ કહેવામાં આવે છે કે ભગવાન શિવને સાવરણી ચળાવવાથી દરેક ઈચ્છા પૂર્ણ થાય છે. સોમવારે આ મંદિરમાં લાંબી લાઈન હોય છે અને દૂર-દૂરથી લોકો આવીને ભગવાન શિવને સાવરણી ચળાવે છે. અહીં આવનારા ભક્તોનું માનવું છે કે જો સાચા મનથી શિવલિંગ પર એક સાવરણી ચળાવવામાં આવે તો ચામડીના રોગો સહિત અનેક બીમારીઓ તરત જ દૂર થઈ જાય છે. લગભગ 150 વર્ષ જૂનાં આ મંદિરમાં ભગવાન શિવની કોઈ મૂર્તિ નથી અને આ મંદિરમાં ફક્ત એક જ શિવલિંગ સ્થાપિત કરવામાં આવ્યું છે.\nપાતાલેશ્વર શિવ મંદિર સાથે જોડાયેલી કથા: પાતાલેશ્વર શિવ મંદિર સાથે જોડાયેલી દંતકથા મુજબ એક શેઠ હતો. આ શેઠ પાસે પૈસાની બિલકુલ કમી ન હતી. પરંતુ આ શેઠ ચામડીની બીમારીથી પીડિત હતો. આ શેઠને તેના ચામડીના રોગ માટે ઘણી સારવાર કરાવી. પરંતુ છતા પણ આ રોગ દૂર થયો નહિં. આ શેઠ એક વખત તેની સારવાર કરાવવા માટે ડૉક્ટર પાસે જતો હતો, રસ્તામાં શેઠને તરસ લાગી. આ શેઠને આશ્રમ દેખાયો અને આ શેઠ આશ્રમમાં પાણી પીવા ચાલ્યો ગયો. આ શેઠે આશ્રમમાં રાખેલી સાવરણીને અચાનક સ્પર્શ કર્યો હતો અને આ સાવરણીને સ્પર્શ કરતાની સાથે જ, શેઠનો રોગ સંપૂર્ણપણે દૂર થઈ ગયો છે. ચામડીના રોગથી છૂટકારો મેળવ્યા પછી, આ શેઠ ખૂબ ખુશ થઈ ગયા અને આ શેઠે આશ્રમના સંતને ઘણા પૈસા અને સોના આપવાની ઇચ્છા વ્યક્ત કરી. પરંતુ સંતે શેઠ પાસેથી પૈસા લેવાની ના પાડી અને શેઠને આ સ્થળે મંદિર બનાવવાનું કહ્યું. ત્યાર પછી વેપારીએ સંતના કહેવા પર આ જગ્યા પર એક મંદિર બનાવ્યું અને આ મંદિરમાં ભગવાન શિવની મૂર્તિ સ્થાપિત કરી. આ મંદિર ‘પતાલેશ્વર મંદિર’ તરીકે પ્રખ્યાત થયું.\nTagged BroomDharmikPataleshvar TempleShivjiShivling


સૌરાષ્ટ્રની આર્થિક જીવાદોરી મગફળીનું ખુબ સારું વાવેતર પણ પીળી પડી રહી છે- જાણો નિષ્ણાતોએ શું કહ્યું… – જય કિસાન- ખેડૂત ક્લબ\nસૌરાષ્ટ્રની આર્થિક જીવાદોરી મગફળીનું ખુબ સારું વાવેતર પણ પીળી પડી રહી છે- જાણો નિષ્ણાતોએ શું કહ્યું…\nહાલ કોરોના વચ્ચે આખી દુનિયાની પરિસ્થતિ કફોડી બની છે, હાલ દિવસેને દિવસે કોરોના કેસોની સંખ્યામાં વધારો થઇ રહ્યો છે. દિવસે દિવસે લોકોના મૃત્યુ પણ થઇ રહ્યા છે. આજે સમગ્ર વિશ્વ કોરોનાની દવા અને રસી શોધી રહ્યું છે પણ કોઈને હજુ સુધી સફળતા મળી નથી. આવા સમયે સૌથી ખરાબ હાલત ગરીબ અને મધ્યમવર્ગના લોકોને થઇ રહી છે, સાથે-સાથે ખેડૂતોને ખુબ અસર થઇ રહી છે. પરંતુ હાલ વાત કરીએ સૌરાષ્ટ્રના ખેડૂતોની. તો હાલના સમયમાં મગફળીનો પાક ખુબ સારો થઇ રહ્યો છે પણ મગફળીનો પાક પીળો પડી રહ્યો છે. જેનાથી ખેડૂતો ખુબ ચિંતિત છે.\nસૌરાષ્ટ્રની આર્થિક જીવાદોરી મગફળી અને લાખો ખેડૂતોની જીવન રેખા કપાઈ રહી છે. આ ચોમાસા દરમિયાન મગફળી પીળી પડી જવાની ઘટનાઓ સામે આવી છે. જે ખેડૂતોએ મગફળીનું ચોમાસા પહેલા આગોતરું વાવેતર કર્યું હતું તે મગફળી વધું પીળી થવા પામી છે. લાંબા સમય સુધી વાદળો રહેવાના કારણે મગફળી પીળી પડી જાય છે. વર્ષ 2018માં જૂનાગઢમાં વ્યાપક પણે મગફળી પીળી પડી ગઈ હતી. તેથી ખેડૂતોએ તે કાઢી નાંખવી પડી હતી. આ પ્રક્રિયાને રાતડ કે ગેરુ રોગ કે પાણી લાગવું કહેવામાં આવે છે. ભારે વરસાદ કે વાદળો રહેવાના કારણે આ રોગ આવે છે. ખેતરોમાં પાણી ભરાઈ રહેવાથી અને સૂર્યપ્રકાશ ન મળતાં મગફળીને પોષક તત્વો મળતા બંધ થઈ જાય છે. જેના કારણે આ પરિસ્થતિ ઉભી થાય છે.\n9 જૂલાઈ 2020 સુધીમાં 20 લાખ હેક્ટર મગફળીનું મોટા પ્રમાણમાં વાવેતર થયું છે. જે ગયા વર્ષ કરતાં 8 લાખ હેક્ટર વધારે છે. સૌથી વધું વાવેતર રાજકોટ શહેરમાં 2.90 લાખ હેક્ટર અને જૂનાગઢ શેહરમાંમાં 2.60 લાખ હેક્ટર મગફળીનું છે. સાથે-સાથે જામનગર જીલ્લમાં2લાખ હેક્ટર, પોરબંદર જીલ્લા જેવા વિસ્તારોમાં મગફળી પીળી પડવા લાગી છે. 20 લાખ હેક્ટરમાંથી 25 ટકા વિસ્તારોમાં આવી તકલીફો હોવાનું ખેડૂતો સાથે વાત કરતાં સ્પષ્ટ થઇ રહ્યું છે. તેથી ધાર્યું ઉત્પાદન ન મળે એવી સ્થિતી ઊભી થઈ છે. મગફળી 20 દિવસ સુધી પીળી પડી જવાથી તેનું ઉત્પાદન શૂન્ય થઈ જાય છે. આવી ખરાબ હાલત સૌરાષ્ટ્ર સહીત ઘણા વિતારોમાં ઉભી થઇ છે.\nસૂયા બેસવાની અવસ્થા આવતાં મોટું નુકસાન ગુજરાતના ખેડૂતને થઈ રહ્યું છે. મગફળીનો છોડ પીળો પડે છે અને નવા પાન સફેદ નીકળે છે. મગફળીના પાકમાં ઉપરની ડૂંખ પીળી પડી સુકાતી જાય છે. આ પીળાશ ધીમે ધીમે નીચેના પાન તરફ વધતી જાય છે. જે સામાન્ય રીતે મગફળીમાં લોહ તત્વની ઉણપ દર્શાવે છે. જેના કારણે મગફળીમાં આવી તકલીફો જોવા મળી રહી છે.\nઆકાશમાં ચારેતરફ કાળા વાદળો થઈ જતાં સૂર્ય પ્રકાશ મળતો બંધ થતાં સલ્ફેટનું ઉત્પાદન છોડમાં થતું નથી. તેથી મગફળી પીળી પડવા લાગી છે. જમીનમાં ફેરસ સલ્ફેટ ન હોય તો પણ પીળી પડે છે, જે જમીનમાં અગાઉથી કે પછીથી આપવામાં આવે છે. આગોતરું વાવેતર હોય તે વધું પીળા પડે છે. પોષક તત્વો લેવાનું કામ મંદ થઈ જાય છે. ફેરસ સલ્ફેટની ખામી સર્જાય છે. મગફળીનું આખું પાન પીળું પડી ગયું હોય પરંતુ તેની મુખ્ય નસ તથા બીજી નસો લીલી હોય તો આ પીળાશ લોહતત્વની ખામીને લીધે હોય છે.\nજૂનાગઢ કૃષિ યુનિવર્સિટીનાં પૂર્વ ઉપકુલપતિ ડો.બી.કે.કીકાણી જણાવતા કહે છે, મગફળી પીળી પડે એટલે તે સમય અંતરે સૂકાઈ જાય છે. રસોડા તરીકે કામ કરતાં પાંદડા થકી પ્રકાશ સંશ્લેષણની પ્રક્રિયા પણ અટકી જાય છે. પરિણામ સ્વરૂપે છોડને ખોરાક મળતો બંધ થઇ જાય છે. છોડને ખોરાક ન મળે એટલે લોહતત્વની પણ ખામી સર્જાય છે. પાંદડા લીલાને બદલે પીળા દેખાવા લાગે છે. લોહતત્વની ખામી દુર થઇ શકે છે.\nમગફળીની પીળાશ દૂર કરવા માટે સારો અને સસ્તો ઉપાય ખેડૂતો જાતે કરી શકે છે. એક પંપનું માત્ર3રૂપિયા ખર્ચ આવે છે. હીરા કણી 100 ગ્રામ 10 ગ્રામ લીંબુના ફૂલ જે સાઈટ્રીક એસીડ હોય છે. બન્નેને પંપમાં એક પછી એક નાંખી ભેગા કરીને છાંટવા. હીરાકણી 24 કલાક પહેલાં પલાળી દેવી. જો હીરા કણી વધું નંખાય જાય તો મગફળીના પાન કાળા પડી શકે છે. અથવા તેના પર કાળા ટપકા થઈ શકે છે. બજારમાં રૂપિયા 400થી રૂપિયા 1 હજારનું એક લીટર આવું મોંઘુ તત્વ મળે છે. તેની સામે ખેડૂત જાતે એકદમ સસ્તો ઉપાય કરી શકે છે. 10 થી 12 દિવસના અંતરે2થી3છંટકાવ કરવાથી પીળાશ કાબૂમાં આવે છે. હેકટરે 500 લિટર પાણીનું પ્રમાણ જાળવવું. બીજો ઉપાય એ છે કે, ગંધક પાવડર 30 ગ્રામ પ્રતિ 15 લિટર પાણીમાં ઓગાળી છંટકાવ કરવો.\nવરાપ થાય એટલી સાંતી ફેરવવું, પાણી ભરાયા હોય ત્યાંથી કાઢવું. સંયુક્ત ખેતી નિયામકની એવી ભલામણ છે. પીળી પડેલી મગફળીને માવજત માટે યુરીયા ખાતર આપવું ન જોઈએ. તેનાં મુળીયા હવામાંથી નાઇટ્રોજન મેળવી પાકને આપે છે. યુરીયા આપવાથી મગફળીનો ગ્રોથ વધી જશે. સુયા બેસવાની પ્રક્રિયા ધીમી થશે. આથી મગફળીનું ઉત્પાદન ઘટશે. જમીન કઠણ થઈ ગઈ હોય ત્યારે ઘણી વખત મગફળી પીળી પડી જતી હોય છે. આમા હવાની અવર જવર ન થવાથી પીળી પડી જતી હોય ત્યારે યુરિયા આપવું. રેચક પ્રકારની જમીનમાં વધારે પડતાં પિયત આપવાથી મગફળીના છોડના પાન નસો સાથે પીળા પડી જાય ત્યારે પિયત ઓછું કરી એમોનિયમ સલ્ફેટ વિઘે 15 કિલો આપવું. આવા સમયે2ટકા યુરિયાનું દ્રાવણ બે થી ત્રણ છંટકાવ 8 થી 10 દિવસના અંતરે કરવા.\nPrevious વર્ષોથી કુદરતી આફતોનો સામનો કરતા ગુજરાતના ખેડૂતો માથે ચિંતાના કાળા વાદળો છવાયા, જો બે-ચાર દિવસમાં…\nNext આ ફળની ખેતી કરીને 1 વર્ષમાં કરી શકો છો લાખોની કમાણી, જાણો કેવી રીતે કરવી ખેતી


Arun Jaitley Writes to PM Ahead of Swearing-in, Opts Out of Cabinet Over Poor Health – News18 Gujarati\nજેટલીનો મોદીને પત્ર : તબીયત ઠીક નથી, નવી સરકારમાં જવાબદારી ન આપો\nનરેન્દ્ર મોદી અને અરુણ જેટલી (ફાઇલ ફોટો)\nજેટલીએ વડાપ્રધાન મોદીને પત્ર લખી અપીલ કરી છે કે તેમને મંત્રી બનાવવાનો વિચાર ન કરવામાં આવે\nLast Updated : May 29, 2019, 13:48 IST\nન્યૂઝ18 ગુજરાતી : કેન્દ્રીય મંત્રી અરુણ જેટલીએ વડાપ્રધાન નરેન્દ્ર મોદીને પત્ર લખી અપીલ કરી છે કે તેમને મંત્રી બનાવવાનો વિચાર ન કરવામાં આવે. જેટલીએ પોતાના પત્રમાં લખ્યું છે કે છેલ્લા 18 મહિનાથી તેમની તબીયત ખરાબ છે એવામાં તેઓ જવાબદારીને નિભાવી નહીં શકે. તેથી તેમને મંત્રી બનાવવા પર કોઈ વિચાર ન કરે.\nલોકસભા ચૂંટણીમાં પીએમ નરેન્દ્ર મોદીની શાનદાર જીતની સાથે તેમની કેબિનેટને લઈને અટકળો શરૂ થઈ ગઈ હતી. આ દરમિયાન અગાઉની સરકારમાં નાણા મંત્રીનો પ્રભાર સંભાળનારા અરુણ જેટલીએ ટ્વિટર પર કેબિનેટમાં સામેલ ન કરવાનો આગ્રહ પીએમ મોદીને કર્યો. જેટલીએ પીએમ મોદીને પત્ર લખી કેબિનેટમાં સામેલ થવાની અસમર્થતા દર્શાવી.\nઅરૂણ જેટલીએ નાણા મંત્રીના લેટરહેડથી લખેલા પત્રને ટ્વિટર પર શેર કર્યો છે. તેઓએ સ્વાસ્થ્ય કારણોનો હવાલો આપતાં લખ્યું કે તેમને કેબિનેટમાં સામેલ કરવાનો વિચાર ન કરવામાં આવે. જેટલીએ પોતાના પત્રમાં પીએમ મોદીનો આભાર વ્યક્ત કરતાં લખ્યું કે તેમના નેતૃત્વમાં દેશના વિકાસને નવા માર્ગ પર લઈ જવાની તક મળી.\nઆ પણ વાંચો, પ્રચંડ જીત બાદ TIME પણ થયું મોદીનું ફેન, લખ્યું- આપે ભારતને એકજૂથ કર્યુ\nજેટલીએ પત્રમાં લખ્યું કે, પાર્ટીમાં રહેતાં મને સંગઠન સ્તરે મોટી જવાબદારી આપવામાં આવી, એનડીએની પહેલી સરકારમાં મંત્રી પદ અને વિપક્ષમાં રહેતા પણ મહત્વપૂર્ણ જવાબદારી નિભાવવાની તક મળી. હું તેનાથી વધુ કંઈ માંગી પણ ન શકું.\nઉલ્લેખનીય છે કે, છેલ્લા દોઢ વર્ષથી જેટલી ઘણા બીમાર રહ્યા છે. તેમનું કિડની પ્રત્યારોપણ પણ કરવામાં આવ્યું છે. જેટલીના ખરાબ સ્વાસ્થ્યને જોતાં એવી અટકળો ચાલી રહી હતી કે આ વખતે મોદી કેબિનેટમાં તેઓ સામેલ નહીં થાય. ફેબ્રુઆરીમાં વચગાળાનું બજેટ પણ પીયૂષ ગોયલે રજૂ કર્યું હતું કારણ કે તે સમયે જેટલી સારવાર માટે અમેરિકામાં હતા.\nFirst published: May 29, 2019, 13:32 IST\nFinance Ministerlok sabha election 2019અરૂણ જેટલીએનડીએનરેન્દ્ર મોદીભાજપ


prithviraj can earning box office records break these5reasons akshay kumar films km - 'પૃથ્વીરાજ' BOX OFFICE પર કમાણીનાં તમામ રેકોર્ડ તોડી શકે છે – News18 Gujarati\nપૃથ્વીરાજ ફિલ્મ આ પાંચ કારણોના કારણે બોક્સ ઓફિસ પર કમાણીના રેકોર્ડ તોડી શકે છે\nPrithviraj Release Date : પૃથ્વીરાજ ફિલ્મમાં અક્ષય કુમાર (Akshay Kumar), માનુષી છિલ્લર (Manushi Chhillar) , સોનુ સૂદ (Sonu Sood) અને સંજય દત્ત (Sanjay Dutt) પણ એકદમ અલગ અંદાજમાં જોવા મળશે.\nLast Updated : February 11, 2022, 09:19 IST\nPrithviraj Release Date : અક્ષય કુમાર (Akshay Kumar) પાસે આ વર્ષે ઘણી મોટી ફિલ્મો છે. અક્ષયની તાજેતરની ફિલ્મો 'સૂર્યવંશી' (Sooryavanshi) અને 'અતરંગી રે' (Atrangi Re) ને દર્શકોનો ઘણો પ્રેમ મળ્યો છે. તો, આ વર્ષે તેની ઘણી ફિલ્મો આવવાની છે, જેમાં 'રક્ષા બંધન', 'મિશન સિન્ડ્રેલા', 'બચ્ચન પાંડે', 'પૃથ્વીરાજ', 'રામ સેતુ' અને 'સેલ્ફી' સામેલ છે. તો, આજે તેની મોસ્ટ અવેટેડ ફિલ્મ 'પૃથ્વીરાજ' (Prithviraj) ની રિલીઝ ડેટ પણ જાહેર કરવામાં આવી છે.\nઅક્ષય કુમાર (Akshay Kumar) ની આ ફિલ્મમાં માનુષી છિલ્લર (Manushi Chhillar) , સોનુ સૂદ (Sonu Sood) અને સંજય દત્ત (Sanjay Dutt) પણ એકદમ અલગ અંદાજમાં જોવા મળશે. ફિલ્મમાં અક્ષય કુમાર પૃથ્વીરાજ ચૌહાણનું પાત્ર ભજવી રહ્યો છે. આ ફિલ્મ આ વર્ષે 10 જૂને સિનેમાઘરોમાં દસ્તક આપવા જઈ રહી છે અને 'સૂર્યવંશી' જેવી કમાણીના મામલે અક્ષયની આ ફિલ્મ પણ બોક્સ ઓફિસ પર તમામ રેકોર્ડ તોડી શકે છે. તો આવો જાણીએ તેની પાછળના પાંચ કારણો-\n1. મિસ વર્લ્ડ માનુષી છિલ્લર પહેલીવાર અક્ષય કુમાર સાથે ફિલ્મ 'પૃથ્વીરાજ'માં જોવા જઈ રહી છે. માનુષી આ ફિલ્મ દ્વારા બોલિવૂડમાં એન્ટ્રી કરવા જઈ રહી છે.\n2. આપણે જોઈ ચૂક્યા છીએ કે, ભારતીય ઐતિહાસિક ફિલ્મો ભલે તે બાજીરાવ મસ્તાની હોય, પદ્માવત હોય, પાણીપત હોય, મણિકર્ણિકા હોય કે તાનાજી હોય, તે તમામને દર્શકો તરફથી ઘણો પ્રેમ મળ્યો છે. આવી સ્થિતિમાં 'પૃથ્વીરાજ' પણ બોક્સ ઓફિસ પર પ્રભુત્વ જમાવી શકે છે.\n3. છેલ્લા બે વર્ષના ઈતિહાસ પર નજર કરીએ તો અક્ષય કુમારની ફિલ્મો 'કેસરી', 'મિશન મંગલ', 'હાઉસફુલ 4', 'ગુડ ન્યૂઝ' બોક્સ ઓફિસ પર સતત સુપરહિટ સાબિત થઈ, જ્યારે 'લક્ષ્મી', ' સૂર્યવંશી અને 'બોલબોટમ'ની અસર દર્શકો પર પણ જોવા મળી હતી, તેથી આશા રાખી શકાય કે, અક્ષયની 'પૃથ્વીરાજ' પણ કમાણીના મામલે ઘણા રેકોર્ડ તોડી શકે છે.\n4. બીજી તરફ, માર્ચ 2020 થી કોરોના વાયરસના કારણે દેશવ્યાપી લોકડાઉન પછી, સોનુ સૂદે જે રીતે જરૂરિયાતમંદોને ખુલ્લેઆમ મદદ કરી, તે લોકોનો મસીહા બની ગયો. દરેક ક્ષેત્રના લોકો સોનુને વાસ્તવિક જીવનનો હીરો કહે છે. આવી સ્થિતિમાં લોકડાઉન બાદ પહેલીવાર સોનુ સૂદ આ ફિલ્મ દ્વારા મોટા પડદા પર જોવા મળશે. આ પણ ફિલ્મના હિટ થવાનું એક કારણ હોઈ શકે છે.\nઆ પણ વાંચો - Prithviraj Release Date : Akshay Kumar ની 'પૃથ્વીરાજ' જૂનમાં રિલીઝ થશે, મહત્વના પાત્રોના First Look જાહેર\n5. ભારતીય ઐતિહાસિક પાત્રોની વાત કરીએ તો, આપણે ભારતના ઈતિહાસમાં પૃથ્વીરાજ ચૌહાણના યોગદાનને ભૂલી ન શકીએ. પૃથ્વીરાજ ચૌહાણ ચૌહાણ વંશના ક્ષત્રિય રાજા હતા, જેમણે 12મી સદીમાં અજમેર અને દિલ્હી પર શાસન કર્યું હતું અને મુહમ્મદ ઘોરી સામે લડ્યા હતા. અત્યાર સુધી આપણે ફક્ત પૃથ્વીરાજ વિશે જ વાંચતા આવ્યા છીએ, પરંતુ પહેલીવાર લોકો તેની સાથે જોડાયેલી વાર્તાઓ મોટા પડદા પર જોશે, તેથી અક્ષયની આ ફિલ્મ દર્શકોને પણ પસંદ આવી શકે છે.\nFirst published: February 11, 2022, 09:19 IST\nTags: Akshay Kumar News, Manushi Chhillar, Sanjay Dutt, Sonu sood, અક્ષય કુમાર


પ્રેમમાં એવો તે શું જાદુ છે કે માણસ ‘આંધળો’ થઇ જાય છે? : દૂરબીન | ચિંતનની પળે : કૃષ્ણકાંત ઉનડકટ\nMay 29, 2017 Krishnkant Unadkat DOORBIN 0\nપ્રેમમાં એવો તે શું જાદુ છે કે\nમાણસ ‘આંધળો’ થઇ જાય છે?\nપ્રેમમાં હોઇએ ત્યારે પ્રેમીની કોઇ\nખામી, બદમાશી, માનસિકતા કે વૃત્તિ\nખરાબ લાગતી નથી તેનું કારણ ‘પ્રેમ’ નહીં પણ\nશરીરમાં સર્જાતો કેમિકલ પ્રોબ્લેમ હોવાનું\nએક રિસર્ચમાં બહાર આવ્યું છે.\nસમય જતાં સમજાય છે કે પ્રેમ સાચો હતો કે\nઆપણાથી પસંદગીમાં કોઇ ભૂલ થઇ ગઇ છે?\nલવમેરેજ નિષ્ફળ જવાનું કારણ પણ આ જ છે?\nપ્રેમ એક અલૌકિક અનુભૂતિ છે. પ્રેમમાં હોય ત્યારે માણસ થોડોક કવિ અને થોડોક ફિલોસોફર થઇ જાય છે. પ્રેમ માણસને ઉમદા અને ઉદાર બનાવી દે છે. પ્રેમ કેવી રીતે થઇ જાય છે એની કંઇ ખબર પડતી નથી. કોઇ વ્યક્તિ અચાનક એટલી બધી ગમવા માંડે છે કે એ આપણા માટે સર્વસ્વ બની જાય છે. વિચિત્ર પ્રકારની એક તડપ જાગે છે અને સાવ અજાણી જ તરસ ફૂટે છે. પ્રેમીનું સાંનિધ્ય જિંદગીની સાર્થકતા લાગવા માંડે છે. પ્રેમ જ એવી ચીજ છે કે માણસ મરવા કે મારવા તૈયાર થઇ જાય છે. પ્રેમી ઉપર એક ફનાગીરી હાવી થઇ જાય છે. તારા માટે કંઇ પણ! તારા માટે હું કંઇ પણ કરી છૂટું. તારા સિવાય બીજા કોઇની પરવા નથી. તારા સિવાય બીજું કોઇ જોઇતું નથી. પ્રેમી ખાતર માણસ પોતાની અંગતમાં અંગત વ્યક્તિ સામે બાંયો ચડાવી લે છે. પ્રેમી વિરુદ્ધ કંઇ જ સાંભળવા તૈયાર હોતા નથી. આવું કેમ થાય છે?\nપ્રેમી ખાતર જાપાનની એક રાજકુમારીએ રાજપાઠને રામ રામ કરી દીધા. પ્રેમની સામે બધું જ તુચ્છ લાગતું હોય છે. રાજકુમારીનો કિસ્સો કંઇ પહેલો નથી અને છેલ્લો પણ નથી જ. આવી ઘટનાઓથી તો પ્રેમનો આખો ઇતિહાસ છલોછલ ભરેલો છે. અમુક પ્રેમીઓનાં કારનામાં તો એવાં હોય છે કે આખેઆખી દુનિયા એને મૂર્ખ સમજે. જોકે પ્રેમીઓને એવી પરવા નથી હોતી. જેને જે સમજવું હોય એ સમજે, જેને જે કહેવું હોય એ કહે અને જેને જે માનવું હોય એ માને, અમને કંઇ જ ફર્ક પડતો નથી.\nપ્રેમને કદાચ એટલે જ આંધળો કહ્યો છે. પ્રેમીને પ્રેમી સિવાય કશું જ દેખાતું નથી. ક્યારેક કોઇની વાત જાણીને એમ થાય કે આને બીજું કોઇ ન મળ્યું તે આના ચક્કરમાં પડ્યો. દુનિયાના છોકરાઓ મરી ગયા હતા કે એના પ્રેમમાં પડી! પ્રેમમાં છોકરા કે છોકરીમાં કોઇ ભેદ હોતો નથી. બંને એકસરખા પાગલ હોય છે અને એકસરખા ગાંડા કાઢે છે. હા, એકમાં થોડુંક ઓછું અને બીજામાં કદાચ થોડુંક વધુ પાગલપન હોય શકે પણ હંડ્રેડ પર્સન્ટ ડહાપણ તો હોતું જ નથી!\nએકદમ સંસ્કારી અને સારા ઘરની છોકરી ક્રિમિનલના પ્રેમમાં પડે કે અત્યંત ડાહ્યો છોકરો કોઇ ખેલાડી છોકરી પાછળ પાગલ થાય ત્યારે એવો સવાલ થાય કે આ એનામાં શું જોઇ ગઇ છે કે શું જોઇ ગયો! જોકે પ્રેમમાં પ્રેમી-પ્રેમિકા કંઇક એવું જોઇ જાય છે જે બીજા કોઇને દેખાતું નથી. એને તો પોતાનો પ્રેમી કે પ્રેમિકા જ સાચી લાગે છે. પ્રેમ એક અદ્્ભુત રહસ્ય છે. પ્રેમ વિશે ખૂબ લખાયું છે, ખૂબ બોલાયું છે પણ જે પ્રેમ કરે છે એ લખતાં કે બોલતાં હોતા નથી, એ તો પ્રેમ જીવતાં હોય છે. એ સાચું હોય છે કે ખોટું એ એની જગ્યાએ પણ પ્રેમ હોય છે ત્યારે છલોછલ, અનરાધાર અને ભરપૂર જિવાતો હોય છે. લવમેરેજ કરનારા મોટી ઉંમરના ઘણા લોકો કહે છે કે અમે એવા ગાંડા કાઢ્યા છે કે આજે અમને જ આશ્ચર્ય થાય છે!\nહવેનાં મા-બાપને છોકરો કે છોકરી કોઇના પ્રેમમાં પડે એની સામે બહુ વાંધો હોતો નથી, ચિંતા એ જ વાતની હોય છે કે દીકરાની પ્રેમિકા કે દીકરીનો લવર સારો અને સમજુ માણસ હોય. સંતાનની સગાઇની વાત કરતાં પહેલાં માતા-પિતા પૂછી લે છે કે કંઇ હોય તો કહી દેજે, આપણને કંઇ વાંધો નથી. એ વાત જુદી છે કે દીકરો કે દીકરી સાચેસાચું કહી દે પછી જ ભવાં તંગ થઇ જાય છે કે આ! એને તું પ્રેમ કરે છે?\nપ્રેમ આંધળો છે એ વાત સાચી પણ પ્રેમ આંધળો થઇ કેમ જાય છે? એવું તે શું થઇ જાય છે કે આખી દુનિયામાં આપણને એક જ વ્યક્તિ ગમવા માંડે છે? એક રિસર્ચમાં એવું બહાર આવ્યું છે કે એક ખાસ પ્રકારના ન્યૂરો-કેમિકલના કારણ પ્રેમીને પોતાના પ્રેમીની કોઇ જ ખરાબ બાબત સ્પર્શતી નથી. કોઇ ખામી દેખાતી નથી. પ્રેમીમાં બધું જ સારું, સાચું, ઉમદા, વાજબી અને શ્રેષ્ઠ લાગે છે! મિશિગનની ફેરિશ સ્ટેટ યુનિવર્સિટીના સાયન્ટિસ્ટ રોબર્ટ ફેયરે આ સંશોધન કર્યું છે. ડો. રોબર્ટનું કહેવું છે કે શરીરમાં ફિનાઇલ ઇથાઇલ એમાઇન નામનું ન્યૂરોકેમિકલ સર્જાય છે. આ કેમિકલ પ્રેમીઓને આંખ આડા કાન કરાવે છે. પ્રેમી કંઇક નાનું અમથું કરે તો પણ ગ્રેટ લાગે છે. એ તમને એકવાર લેવા કે મૂકવા આવે તો પણ તમને એવું લાગે છે કે મારી કેટલી બધી કેર કરે છે. એક ચોકલેટ કે એક ફૂલ આપે તો પણ એવું લાગે કે જગતનું સઘળું સુખ મારા ચરણોમાં લાવીને મૂકી દીધું છે.\nઆ કેમિકલ ધીમે ધીમે ઘટતું જાય છે અને થોડાં વર્ષમાં નાબૂદ થાય છે. પ્રેમમાં હોઇએ ત્યારે તો કોઇ ખામી દેખાતી જ નથી, મેરેજ થાય પછી સૂક્ષ્મ ભૂલો પણ વિશાળ, વિરાટ અને કદાવર થઇ જાય છે. મોડે મોડે સમજાય છે કે યાર ભૂલ થઇ ગઇ છે. હવે રિસર્ચ કેટલું સાચું અને કેટલું ખોટું એ પણ પાછો સંશોધનનો વિષય છે. તેનું કારણ એ કે ઘણા લોકો આજીવન પ્રેમમાં હોય એ રીતે જીવે છે. અમુક કપલ એવાં હોય છે કે જેને જોઇને એમ થાય કે ‘પરફેક્ટ પેર’ છે. માત્ર લવમેરેજની જ વાત નથી, એરેન્જ મેરેજ કરનારા પણ પ્રેમીપંખીડા માફક રહેતા હોય છે.\nસાવ એવું પણ હોતું નથી કે છોકરો કે છોકરી ગમે એના પ્રેમમાં પડી જાય છે! કંઇક લાઇક માઇન્ડેડ હોય છે, પછી એ સારું પણ હોઇ શકે અથવા તો ખરાબ પણ હોઇ શકે. બ્રેક-અપ થવાનાં ઘણાં કારણોમાં એક કારણ એ પણ હોય છે કે આપણને આની સાથે નહીં ફાવે. મોટી ઉંમરના લોકો યંગસ્ટર્સને જેટલા મૂર્ખ, ભોળા કે અણસમજુ સમજતા હોય છે એટલા એ હોતા નથી. આજનો યંગસ્ટર્સ બહુ જ સમજુ, ડાહ્યો, હોશિયાર, સભાન અને સ્પષ્ટ છે એને પોતાની વ્યક્તિની કલ્પના પણ સ્પષ્ટ છે. અમુક કિસ્સા ભલે ઓડ, અધકચરા કે અરરર થઇ જાય એવા લાગે પણ એકંદર પ્રેમ એ પ્રેમ હોય છે. દુનિયા કે સાયન્સ ભલે ગમે તે કહે, પ્રેમ ક્યાં કંઇ વિચારીને થતો હોય છે! એ તો બસ થઇ જતો હોય છે! અલબત્ત, એટલું વિચારાય તો સારું કે મને જે ગમે છે એ રાઇટ પર્સન કે બેસ્ટ ગર્લ છે કે કેમ? લગ્ન વિશે કહેવાય છે કે, લગ્ન સ્વર્ગમાં નક્કી જાય છે! પ્રેમ તો તમને ધરતી ઉપર જ સ્વર્ગ ખડું કરી દેતો હોય છે! એ સ્વર્ગને કોઇ નર્ક બનાવી દે તો વાંક પ્રેમનો નથી હોતો, બેમાંથી એકનો અથવા તો બંનેનો હોય છે!\nઆંખો મેં રહા દિલ મેં ઉતર કર નહીં દેખા,\nકશ્તી કે મુસાફિર ને સમુંદર નહીં દેખા,\nયારોં કી મોહબ્બત કા યકીં કર લિયા મૈં ને,\nફૂલો મેં છુપાયા હુઆ ખંજર નહીં દેખા.\n(‘દિવ્ય ભાસ્કર’, ‘રસરંગ પૂર્તિ’, તા. 28 મે 2017, રવિવાર. ‘દૂરબીન’ કોલમ)\nઓતપ્રોત થવાની કળા… કૃષ્ણકાંત ઉનડકટ #chintan_talk


Farmer Protest: આંદોલન: ખેડૂતોએ સરકારનું ખાવાનું પણ ન સ્વીકાર્યું, લંચ બ્રેકમાં કાઢ્યું પોતાનું ટિફિન - farmer protest: farmer refuse food offered by the govt | I am Gujarat\nfarmer protest: farmer refuse food offered by the govt\nઆંદોલન: ખેડૂતોએ સરકારનું ખાવાનું પણ ન સ્વીકાર્યું, લંચ બ્રેકમાં કાઢ્યું પોતાનું ટિફિન\nVipul Patel | I am Gujarat | Updated: 03 Dec 2020, 05:57:00 PM\nકૃષિ કાયદાના વિરોધમાં આંદોલન કરી રહેલા ખેડૂતોના આગેવાનો અને સરકાર વચ્ચે દિલ્હીના વિજ્ઞાન ભવનમાં મેરેથોન બેઠક દરમિયાન ખેડૂત નેતાઓએ સરકારની ચા અને ખાવાની ઓફર નકારી.\nનવી દિલ્હી: દિલ્હીના વિજ્ઞાન ભવનમાં સરકાર અને ખેડૂત નેતાઓની બેઠક ચાલી રહી છે. કૃષિ કાયદા પર સરકાર અને ખેડૂત નેતાઓની ચોથા તબક્કાની મેરેથોન બેઠક દરમિયાન લંચ બ્રેક પણ થયો. આ દરમિયાન ખેડૂત નેતાઓએ સરકારની સરભરા ન સ્વીકારી અને પોતાનું ખાવાનું મંગાવ્યું. નવા કૃષિ કાયદાના વિરોધમાં ખેડૂતો દિલ્હીની બોર્ડરો પર મોટી સંખ્યામાં એકઠા થઈ ગયા છે. દેશના વિવિધ રાજ્યોમાંથી હજુ વધારે ખેડૂતો દિલ્હી પહોંચી રહ્યા છે. આમ, આ આંદોલન વધુ જોર પકડતું જઈ રહ્યું છે. ખેડૂતોએ દિલ્હીની બોર્ડર પર તંબૂ તાણ્યા હોવાથી ઠેર-ઠેર ટ્રાફિક જામ થઈ ગયો છે. લોકોને પણ ભારે મુશ્કેલીનો સામનો કરવો પડી રહ્યો છે.\nખેડૂત નેતાઓ માટે ખાવાનું સિંધુ બોર્ડરથી સફેદ રંગની એમ્બુલન્સમાં પેક થઈને આવ્યું હતું. સિંધુ બોર્ડર પર બનાવાયેલા લંગરમાંથી ખેડૂત નેતાઓ માટે ખાવાનું પહોંચ્યું. ખેડૂત નેતાઓએ પહેલા જ નક્કી કરી લીધું હતું કે, સરકારનું ખાવાનું સ્વીકારશે નહીં.\nઉલ્લેખનીય છે કે, કેન્દ્ર સરકારના કૃષિ કાયદાની વિરુદ્ધ ખેડૂતો છેલ્લા 8 દિવસથી દિલ્હી બોર્ડર પર પ્રદર્શન કરી રહ્યા ચે. ખેડૂતો કૃષિ કાયદામાં કરાયેલા સુધારાને પાછા ખેંચવાની માગ કરી રહ્યા છે. તો, સરકાર ખેડૂતોને સમજાવવાનો પ્રયાસ કરી રહી છે. સરકારનું કહેવું છે કે, કૃષિ કાયદા ખેડૂતોના હિતમાં છે.\nસરકાર અને ખેડૂત નેતાઓ વચ્ચે આજે બપોરે 12 વાગ્યે વાતચીત શરૂ થઈ હતી. ખેડૂતો તરફથી એમએસપી પર પોતાની માગ રાખવામાં આવી. ખેડૂતો તરફથી પોતાની 10 પેજની માંગણીઓ પણ રજૂ કરવામાં આવી. જેમાં5મુખ્ય મુદ્દા છે. એપીએમસી એક્ટમાં 17 પોઈન્ટ પર અસંમતિ છે. અસેન્શિયલ કમોડિટી એક્ટમાં 8 પોઈન્ટ્સ પર અસંમતિ છે. તે ઉપરાંત કોન્ટ્રાક્ટ ફાર્મિંગમાં 12 પોઈન્ટ પર અસંમતિ છે.\nખેડૂતોના આંદોલનના સમર્થનમાં એવોર્ડ વાપસી\nપંજાબના પૂર્વ મુખ્યમંત્રી પ્રકાશસિંહ બાદલે કેન્દ્ર સરકારને કૃષિ કાયદાના વિરોધમાં ગુરુવારે પોતાનો પદ્મ વિભૂષણ એવોર્ડ પરત કરી દીધો. તેમણે પોતાના જીવનમાં ખેડૂતોના યોગદાનનો ઉલ્લેખ કરતા ભારત સરકાર પર તેમની સાથે છેતરપિંડી કરવાનો આરોપ લગાવ્યો. બાદલ ઉપરાંત સિરોમણી અકાલી દળ (ડેમોક્રેટિક)ના ચીફ અને રાજ્ય સભા સાંસદ સુખદેવ સિંહ ઢીઢસાએ પણ પદ્મ વિભૂષણ સન્માન પાછું આપી દીધું. કૃષિ કાયદાના વિરોધમાં જ અકાલી દળના કોટામાંથી મોદી સરકારમાં મંત્રી હરસિમરત કૌર બાદલે રાજીનામું આપી દીધું હતું.\nભારતીયો યુકે જઈને કોરોનાની વેક્સીન લેવાનો બનાવી રહ્યા છે પ્લાન? આર્ટિકલ શો\nPunjab farmers Modi government Farmer Protest Delhi agriculture law\nWeb Title : farmer protest: farmer refuse food offered by the govt\nસમાચારવાપીમાં પોલીસ કોન્સ્ટેબલોએ મુસાફરને ટ્રેન નીચે આવતો બચાવ્યો\nસુરતબ્રાન્ડેડના નામે ડુપ્લિકેટ શુદ્ધ ઘી! સુરતમાં મહિનામાં બીજી ફેક્ટરી પકડાઈ\nદેશપ્રિન્સિપલ દંપતીએ બે દીકરીની હત્યા કરી કહ્યું-સોમવારથી સતયુગ ચાલુ થાય છે, જીવતી થશે!\nટ્રેન્ડિંગ14 વર્ષની ઉંમરે લગ્ન, 18 વર્ષે તો મા પણ બની ગઈ સંઘર્ષથી બન્યા IPS\nન્યૂઝતમે ચેટ ખોલ્યા વિના આ રીતે વાંચી શકો છો WhatsApp મેસેજ\nદેશવરસાદમાં બારી બંધ ના થઈ,7વર્ષની લાંબી લડાઈ બાદ રેલવેને ચૂકવવું પડશે વળતર\nદેશપ્રજાસત્તાક દિવસે મોદીનો ખાસ અંદાજ, જામનગરની પાઘડી પહેરી ફરકાવ્યો તિરંગો\nદુનિયાચીનની ચાલબાજી, લોકોને ગેરમાર્ગે દોરવા ફાઈઝર વેક્સિન વિશે ફેલાવી રહ્યું છે અફવા


Posted on 12:26 pm November 12, 2021 Author Shah JinaComments Off on વલસાડ : અમદાવાદ-મુંબઈ નેશનલ હાઈવે પર ગમખ્વાર અકસ્માત, ત્રણ વાહનો વચ્ચે સર્જાયેલા આ અકસ્માતમાં ત્રણ લોકોના પ્રાણ પંખેરુ ઉડી ગયા\nછેલ્લા ઘણા સમયથી ગુજરાત સહિત દેશભરમાંથી અકસ્માતના કિસ્સાઓમાં વધારો થતો જોવા મળી રહ્યો છે. અકસ્માતમાં ઘણા લોકોના જીવ જતા રહેતા હોય છે તો કેટલાક લોકો આ અકસ્માતમાં ગંભીર રીતે ઘાયલ પણ થઇ જતા હોય છે. હાલ વધુ એક અકસ્માતનો કિસ્સો સામે આવ્યો છે. જે વલસાડના ભીલાડ નજીક અમદાવાદ મુંબઇ નેશનલ હાઇવે પર થયો છે.આ અકસ્માત ત્રણ વાહનો વચ્ચે સર્જાયો છે. અકસ્માતમાં જે મોતને ભેટ્યા છે તે ઉમરગામ તાલુકા પંચાયતના ભાજપના સભ્ય છે, તેમનું નામ મુકેશભાઇ ધોડી છે અને આ અકસ્માતમાં તેમની પત્નીનું પણ મોત નિપજ્યુ છે.\nઅકસ્માતમાં 4થી વધુુ લોકો ગંભીર થયા છે અને ત્રણ લોકોના ઘટનાસ્થળે જ કરુણ મોત નિપજ્યા છે. તાલુકા પંચાયતના સભ્ય અને તેમની પત્નીનું મોત થયા પરિવાર સહિત સમગ્ર ગામમાં શોકનો માહોલ છવાઇ ગયો છે. ઘટનાની વિગત તપાસીએ તો, અમદાવાદ મુંબઈ નેશનલ હાઈવે પર ભીલાડ ફાટક નજીક એક કન્ટેનર પૂરઝડપે હાઇવે પરથી પસાર થઈ રહ્યું હતું ત્યારે કન્ટેનર ચાલકે ગફલતભરી રીતે તેને હંકાર્યુ જેને કારણે તેણે એક ટેમ્પોને ટક્કર મારી હતી.\nટેમ્પોને ટક્કર વાગતાં જ ટેમ્પો હાઇવેની અન્ય સાઈડમાં ફંગોળાયો જેથી મુંબઈથી સુરત જતા ટ્રેક ઉપર પસાર થતી એક લક્ઝરી સાથે અથડાયો હતો. આથી આ ત્રણ વાહનો વચ્ચે ગમ્ખવાર અકસ્માત સર્જાયો હતો.અકસ્માતમાં મોતને ભેટનાર વલસાડના ઉમરગામના તાલુકા પંચાયતના સભ્ય અને તેમની પત્ની સહિત ટેમ્પોમાં સવાર અન્ય વ્યક્તિનું ઘટનાસ્થળે જ મોત નિપજ્યુ હતુ.\nમૃતક પંચાયતના સભ્ય હતા અને સાથે સાથે તેઓ મ્યુઝિકલ ઓરકેસ્ટ્રા પણ ચલાવતા હતા. તેઓ મોડી રાત્રે ઓરકેસ્ટ્રાનો સામાન અને માણસને લઇને ટેમ્પોમાં સવાર હતા અને તેમની પત્ની સાથે ઘરે પરત જઇ રહ્યા હતા. આ દરમિયાન જ આ અકસ્માત સર્જાયો હતો. ઘટનાની જાણ થતા જ પોલિસનો કાફલો ઘટનાસ્થળે દોડી આવ્યો હતો અને તપાસ હાથ ધરી હતી. જો કે, અકસ્માત બાદ કન્ટેનર ચાલક ફરાર થઇ ગયો હતો.\nપોલિસે લાશને પોસ્ટમોર્ટમ માટે મોકલવા તજવીજ હાથ ધરી જયારે ફરાર ચાલકને પકડવા પણ ચક્રો ગતિમાન કર્યા છે. લક્ઝરી અને ટેમ્પોમાં સવાર 4થી વધુ લોકોને ઇજા પણ પહોંચી છે. ઉલ્લેખનીય છે કે, ઇજાગ્રસ્તોને સારવાર માટે હોસ્પિટલ ખસેડવામાં આવ્યા હતા.\nPosted on 3:58 pm November 1, 2021 Author Nilay J\nસોના અને ચાંદી ઉપરાંત, ધનતેરસના દિવસે વાસણો ખરીદવાની પરંપરા છે. આ દિવસે ધન્વંતરી પૂજા 2021 યોજાય છે. આ સિવાય દેવી લક્ષ્મી અને કુબેરની પણ પૂજા કરવામાં આવે છે. જો કે, ધનતેરસના દિવસે સવારથી જ બજારમાં ભીડ જામવા લાગે છે. આવી સ્થિતિમાં જો તમે દેવી લક્ષ્મીની કૃપા ઈચ્છતા હોવ તો ખરીદી માટે શુભ સમયનું ખાસ ધ્યાન More..


Monsoon 2022 Forecast IMD reiterates this time monsoon will be normal speed slows in Kerala - ભારતીય હવામાન વિભાગે ફરી કહ્યું, આ વખતે ચોમાસું સામાન્ય રહેશે, કેરળમાં ગતિ ધીમી પડી – News18 Gujarati\nMonsoon 2022 Forecast : IMDએ ફરી કહ્યું, આ વખતે ચોમાસું સામાન્ય રહેશે, કેરળમાં ગતિ ધીમી પડી\nભારતીય હવામાન વિભાગની આગાહી\nMonsoon 2022 Forecast : આ વર્ષે મહારાષ્ટ્ર (Maharastra), ઉત્તરાખંડ (Uttarakhand), હિમાચલ (Himalaya), કર્ણાટક (Karnataka), તેલંગાણા (Telangana), આંધ્રપ્રદેશ (Andhra pradesh), પૂર્વોત્તર ભારતના ઉત્તરીય વિસ્તારો સહિત મોટાભાગના વિસ્તારોમાં જૂનથી સપ્ટેમ્બર દરમિયાન સારો વરસાદ થવાની અપેક્ષા છે\nLast Updated : May 31, 2022, 16:29 IST\nMonsoon 2022 Forecast : ભારતમાં ચોમાસું (India Monsoon) પ્રવેશી ચૂક્યું છે. ભારતીય હવામાન વિભાગ (IMD) અનુસાર, દક્ષિણ-પશ્ચિમ ચોમાસું માત્ર 29 મેના રોજ મહેરબાન થયું છે, જ્યારે તેના આગમનની સરેરાશ તારીખ 1 જૂન માનવામાં આવે છે. મંગળવારે, કેરળ અને તમિલનાડુના કેટલાક ભાગોમાં ચોમાસું આગળ વધતું જોવા મળ્યું હતું, પરંતુ તેની ગતિ ધીમી થવાની સંભાવના છે. IMD એ કર્ણાટકના 10 જિલ્લાઓ માટે યલો એલર્ટ જારી કર્યું છે, બેંગલુરુમાં2જૂનથી વરસાદ શરૂ થવાની ધારણા છે. આ વખતે ચોમાસું મહારાષ્ટ્ર (Maharastra Rain) માં એક સપ્તાહ પહેલા પહોંચવાની ધારણા છે. દરમિયાન, IMD એ મંગળવારે તેની બીજી આગાહીમાં જણાવ્યું હતું કે, દેશમાં આ વખતે દક્ષિણ પશ્ચિમ ચોમાસું સામાન્ય રહેશે.\nઅહીં ચોમાસાએ ગતિ પકડી ન હતી\nઈન્ડિયન એક્સપ્રેસના અહેવાલ મુજબ, ઉત્તર કેરળ, કર્ણાટક અને મધ્ય તમિલનાડુ માટે ચોમાસાના વરસાદની રાહ થોડી લાંબી થઈ શકે છે કારણ કે દક્ષિણ પશ્ચિમ ચોમાસુ આગામી બે દિવસ સુધી આગળ વધવાની સંભાવના નથી. ચોમાસાએ હજુ ગતિ પકડી નથી અને આ વિસ્તારોમાં સારો વરસાદ થયો નથી. છેલ્લા 24 કલાકમાં કેરળના 14માંથી 8 જિલ્લામાં હળવાથી મધ્યમ વરસાદ થયો છે. અલાપ્પુઝા અને કોટ્ટાયમમાં 24 કલાકમાં સૌથી વધુ વરસાદ નોંધાયો હતો, જે અનુક્રમે 53 મીમી અને 52 મીમી હતો. મંગળવારે દક્ષિણ કેરળ અને માહેમાં ભારે વરસાદની સંભાવના છે. દક્ષિણના બાકીના રાજ્યોમાં2જૂન સુધી માત્ર હળવો વરસાદ થવાની સંભાવના છે.\nઆ સ્થળોએ પણ થોડી રાહ જોવી પડશે\nIMDના અધિકારીઓના જણાવ્યા અનુસાર, ચોમાસું જૂનના પહેલા સપ્તાહમાં બેંગલુરુ સહિત રાજ્યના દક્ષિણ ભાગોમાં પ્રવેશ કરશે. દક્ષિણ કર્ણાટકમાં ચોમાસાનો વરસાદ ત્રણ-ચાર દિવસ વિલંબિત થઈ શકે છે, પરંતુ સમગ્ર રાજ્યમાં7જૂનથી વરસાદ થવાની ધારણા છે. હવામાન વિભાગે આગાહી કરી છે કે, આગામી થોડા દિવસોમાં બેંગલુરુમાં7મીમી સુધી વરસાદ પડશે. 3-4 જૂનના રોજ હળવાથી મધ્યમ વરસાદ અને ગાજવીજ સાથે વરસાદ પડશે. મહારાષ્ટ્ર વિશે વાત કરીએ તો, દક્ષિણ કોંકણ પ્રદેશો અને કોલ્હાપુરમાં ચોમાસાની શરૂઆતની સામાન્ય તારીખ9જૂનની આસપાસ છે, પરંતુ આ વર્ષે તે એક અઠવાડીયું વહેલો આવે તેવી શક્યતા છે.\nIMDએ કહ્યું, ચોમાસું સામાન્ય રહેશે\nઅહીં, IMDના મહાનિર્દેશક મૃત્યુંજય મહાપાત્રાએ જણાવ્યું હતું કે, ચોમાસું સામાન્ય તારીખ પહેલા દક્ષિણ દ્વીપકલ્પના મોટાભાગના વિસ્તારોમાં પહોંચવાની ધારણા છે. IMD એ મંગળવારે તેની બીજી લાંબી-શ્રેણીની આગાહીમાં જણાવ્યું હતું કે, આ વખતે દેશમાં દક્ષિણ-પશ્ચિમ ચોમાસું સામાન્ય રહેશે અને માત્રાત્મક રીતે તે લાંબા ગાળાની સરેરાશ (LPA) ના 103 ટકા રહેશે. જો આવું થાય છે, તો આ સતત ચોથું વર્ષ હશે, જ્યારે ભારતમાં ચોમાસું સામાન્ય રહેશે. મહાપાત્રાના જણાવ્યા અનુસાર, દક્ષિણ દ્વીપકલ્પ, મધ્ય ભારત અને કોર મોનસૂન પ્રદેશ (મધ્ય ભારતના મોટાભાગના વિસ્તારો) પર સામાન્ય કરતાં વધુ વરસાદ (એલપીએના 106%) થવાની સંભાવના છે.\nઆ પણ વાંચો - Uttarakhand Weather Alert: ઉત્તરાખંડના5જિલ્લામાં આજે અને આવતીકાલે થશે ભારે વરસાદ, યાત્રિકોને સાવધાન રહેવા અપીલ\nઆ વિસ્તારોમાં સારા વરસાદની આગાહી\nIMDના વડાએ જણાવ્યું હતું કે આ વર્ષે મહારાષ્ટ્ર, ઉત્તરાખંડ, હિમાચલ, કર્ણાટક, તેલંગાણા, આંધ્રપ્રદેશ, પૂર્વોત્તર ભારતના ઉત્તરીય વિસ્તારો સહિત મોટાભાગના વિસ્તારોમાં જૂનથી સપ્ટેમ્બર દરમિયાન સારો વરસાદ થવાની અપેક્ષા છે. જો કે, કેરળ, મેઘાલય, મણિપુર, ત્રિપુરા, દક્ષિણ આસામ, ઓડિશા, છત્તીસગઢ, ગંગા પશ્ચિમ બંગાળ, રાજસ્થાન, જમ્મુ અને કાશ્મીર અને લદ્દાખના વિસ્તારોમાં આગામી ચાર મહિના દરમિયાન સામાન્ય કરતાં ઓછો વરસાદ થવાની સંભાવના છે.\nFirst published: May 31, 2022, 15:30 IST\nTags: Gujarat monsoon 2022, Monsoon 2022, Monsoon forecast, Rain forecast, ગુજરાતમાં વરસાદ, વરસાદ, વરસાદની આગાહી


Homeસમાચાર વિશ્લેષણરાહત: પેટ્રોલ-ડીઝલના નવા દરો જાહેર, જુઓ આ યાદીમાં આજે ક્યાં વેચાઈ રહ્યું...\nપેટ્રોલ-ડીઝલના નવા દરો જાહેર\nઆજે પેટ્રોલ ડીઝલના ભાવપેટ્રોલ અને ડીઝલના ભાવમાં આજે મંગળવાર રાહત રહેશે. પેટ્રોલિયમ કંપનીઓએ પેટ્રોલ અને ડીઝલના નવા દરો જાહેર કર્યા છે અને આજે7ડિસેમ્બરે દરમાં કોઈ ફેરફાર કરવામાં આવ્યો નથી. દેશમાં સૌથી સસ્તું પેટ્રોલ પોર્ટ બ્લેરમાં 82.96 રૂપિયા અને ડીઝલ 77.13 રૂપિયા પ્રતિ લીટરના ભાવે વેચાઈ રહ્યું છે. તે જ સમયે, હવે મેટ્રો શહેરોમાં સૌથી સસ્તું પેટ્રોલ દિલ્હીમાં છે. અહીં પેટ્રોલની કિંમત હવે મુંબઈ કરતા 14.57 રૂપિયા સસ્તી છે. અહીં પેટ્રોલ કોલકાતા કરતાં 9:26 રૂપિયા સસ્તું છે અને ચેન્નાઈ કરતાં 5.99 રૂપિયા સસ્તું છે. તે જ સમયે, જો આપણે અન્ય શહેરોની વાત કરીએ તો, રાજસ્થાનના શ્રી ગંગાનગરની તુલનામાં દિલ્હીમાં પેટ્રોલ 16.70 રૂપિયા પ્રતિ લીટર સસ્તું મળી રહ્યું છે.\nસૌથી મોંઘુ તેલ કયા રાજ્યમાં છે?\nરાજધાની દિલ્હીમાં દેશની સૌથી મોટી ઓઈલ માર્કેટિંગ કંપની ઈન્ડિયન ઓઈલ કોર્પોરેશન લિમિટેડ (IOCL)ના પંપ પર શુક્રવારે પેટ્રોલની કિંમત 95.41 રૂપિયા પ્રતિ લીટર અને ડીઝલની કિંમત 86.67 રૂપિયા પ્રતિ લીટર રહી. વેટના અલગ-અલગ દરોને કારણે જ્યાં રાજસ્થાનમાં 112.11 રૂપિયા પ્રતિ લિટર વેચાઈ રહ્યું છે, ત્યાં પોર્ટ બ્લેરમાં એક લિટર પેટ્રોલની કિંમત માત્ર 82.96 રૂપિયા હશે.\nજો ડીઝલની વાત કરીએ તો પોર્ટ બ્લેરમાં 77.13 રૂપિયા અને શ્રી ગંગાનગરમાં 95.26 રૂપિયા પ્રતિ લીટર છે. ઈન્ડિયન ઓઈલ કોર્પોરેશન લિમિટેડની વેબસાઈટ અનુસાર મુંબઈમાં પેટ્રોલની કિંમત 109.98 રૂપિયા અને ડીઝલની કિંમત 94.14 રૂપિયા પ્રતિ લીટર છે. કોલકાતામાં પેટ્રોલની કિંમત 104.67 રૂપિયા અને ડીઝલની કિંમત 89.79 રૂપિયા પ્રતિ લીટર છે. તે જ સમયે, ચેન્નાઈમાં પણ પેટ્રોલ 101.40 રૂપિયા પ્રતિ લિટર અને ડીઝલ 91.43 રૂપિયા પ્રતિ લિટર છે.\nઆજે મોટા શહેરોમાં આ દરે પેટ્રોલ-ડીઝલનું વેચાણ થઈ રહ્યું છે\nશહેર પેટ્રોલ (રૂ/લીટર)\nદિલ્હીની સરખામણીમાં પેટ્રોલના દરમાં રૂ.નો તફાવત.\nશ્રી ગંગા નગર 112.11 95.26 -16.7\nપોર્ટ બ્લેર 82.96 છે 77.13 12.45\nજયપુર 107.06 90.7 -11.65\nદિલ્હી 95.41 86.67 0\nમુંબઈ 109.98 94.14 -14.57\nચેન્નાઈ 101.4 91.43 -5.99\nકોલકાતા 104.67 89.79 -9.26\nભોપાલ 107.23 90.87 છે -11.82\nરાંચી 98.52 91.56 -3.11\nબેંગ્લોર 100.58 85.01 -5.17\nપટના 105.9 91.09 -10.49\nચંડીગઢ 94.23 80.9 1.18\nલખનૌ 95.28 86.8 0.13\nનોઈડા 95.51 87.01 -0.1\nમોંઘુ પેટ્રોલ વેચતા ટોપ 10 દેશોમાં ભારત સામેલ નથી\nઇકોનોમિસ્ટ ઇન્ટેલિજન્સ યુનિટ (EIU) દ્વારા પ્રકાશિત કરાયેલ તાજેતરના અભ્યાસમાં વિશ્વના 10 શહેરો દર્શાવવામાં આવ્યા છે જ્યાં પેટ્રોલ સૌથી મોંઘું છે. જો કે આ યાદીમાં ભારત ટોપ-10માં નથી. EIU દ્વારા 16 ઓગસ્ટથી 12 સપ્ટેમ્બર, 2021ની વચ્ચે આ સર્વે કરવામાં આવ્યો હતો, જ્યારે એક લિટર પેટ્રોલની કિંમતમાં લગભગ 21%નો વધારો થયો હતો. રિપોર્ટ અનુસાર નેધરલેન્ડનું એમ્સ્ટર્ડમ બીજા સ્થાને છે, જ્યાં એક લિટર પેટ્રોલની કિંમત 164.03 રૂપિયા છે. ત્રીજા સ્થાને નોર્વેનું શહેર ઓસ્લો છે, જ્યાં કિંમત 155 રૂપિયા પ્રતિ લીટર છે. તે જ સમયે, વિશ્વના સૌથી મોંઘા શહેરોમાંથી એક એવા ઇઝરાયેલના તેલ અવીવમાં એક લિટર પેટ્રોલની કિંમત લગભગ 151 રૂપિયા છે.\nવાસ્તવમાં, વિદેશી વિનિમય દરોની સાથે આંતરરાષ્ટ્રીય બજારમાં ક્રૂડની કિંમતના આધારે પેટ્રોલ અને ડીઝલના ભાવ દરરોજ બદલાય છે. ઓઇલ માર્કેટિંગ કંપનીઓ કિંમતોની સમીક્ષા કર્યા પછી દરરોજ પેટ્રોલ અને ડીઝલના ભાવ નક્કી કરે છે. ઈન્ડિયન ઓઈલ, ભારત પેટ્રોલિયમ અને હિન્દુસ્તાન પેટ્રોલિયમ દરરોજ સવારે6વાગ્યે પેટ્રોલ અને ડીઝલના દરોમાં ફેરફાર કરે છે.\nતમે SMS દ્વારા દરરોજ તમારા શહેરમાં પેટ્રોલ અને ડીઝલની કિંમત પણ ચકાસી શકો છો. ઈન્ડિયન ઓઈલ (IOC) ગ્રાહકો RSP 9224992249 પર મોકલી શકે છે અને HPCL ગ્રાહકો 9222201122 પર HPPRICE મોકલી શકે છે. BPCL ગ્રાહકો RSP ને 9223112222 નંબર પર મોકલી શકે છે.\nઆજે ડીઝલનો ભાવ\nનવીનતમ વ્યવસાય અપડેટ્સ\nનવીનતમ વ્યવસાય સમાચાર\nપેટ્રોલ ડીઝલનો આજે ભાવ\nવ્યવસાય નવીનતમ અપડેટ્સ\nવ્યવસાયના નવીનતમ સમાચાર\nહિન્દી બિઝનેસ સમાચાર અપડેટ્સ\nહિન્દી વ્યાપાર સમાચાર અપડેટ્સ\nPrevious articleRashifal In Gujarati Today:મંગળવાર આ રાશિના જાતકો માટે પ્રગતિથી ભરેલો છે, વેપારમાં વધારો થશે\nNext articleમાસિક અંકશાસ્ત્રઃ આ મહિને આ જન્મદિવસે લોકોને મળશે ભાગ્યનો સાથ, ધંધામાં લાભની શક્યતા, જુઓ ડિસેમ્બર 2021નું અંકશાસ્ત્ર\nમોદી કેબિનેટ વિસ્તરણ 2021: જાણો હવે કોણ છે કયા વિભાગના મંત્રી છે, અહીં છે પુરી સૂચિ


Care must be taken in home isolation to avoid post-covid fibrosis | પોસ્ટ કોવિડ ફાયબ્રોસીસથી બચવા હોમ આઈસોલેશનમાં કાળજી રાખવી જરૂરી - Divya Bhaskar\nCare Must Be Taken In Home Isolation To Avoid Post covid Fibrosis\nઆયોજન:પોસ્ટ કોવિડ ફાયબ્રોસીસથી બચવા હોમ આઈસોલેશનમાં કાળજી રાખવી જરૂરી\nચેમ્બરમાં ‘કોવિડ પાર્ટ 2’ની જનજાગૃતિ વિષય પર યોજાયો વેબિનાર\nઆરટીપીસીઆર અને રેપિડ ટેસ્ટ જો બંને ટેસ્ટ પોઝિટિવ આવે તો ચોક્કસ કોરોના છે એવું કહી શકાય પણ જો નેગેટીવ આવે તો રેપિડ ટેસ્ટ કર્યો હોય તો 20 થી 50 ટકા કેસમાં જ પોઝિટિવ આવે. જેથી 50 થી 80 ટકા શક્યતા બને કે હજી પણ એ બીમારી હોઈ શકે. મોટી ઉંમરના લોકો તેમજ પહેલેથી ડાયાબિટીસ, બ્લડપ્રેશર, હાઈપરટેન્શન તથા અન્ય રોગોથી પીડાતા હોય તેવા લોકોને આ બિમારી વધારે છે, તેમનો મૃત્યુ દર વધારે છે.\nપરંતુ કોઈપણ વ્યક્તિ એવુ નહિં કહી શકે કે મને કોવિડ નહિં થાય. ભલે તેમને એકવાર થઈ ગયો હોય. આ એક એવી બિમારી છે જે કોઈને પણ થઈ શકે છે. ચેમ્બર ઓફ કોમર્સ દ્વારા ‘કોવિડ પાર્ટ ર’ની જનજાગૃતિ વિષય પર વેબિનારનું આયોજન કરવામાં આવ્યું હતું. જેમાં ડો.પારૂલ વડગામા, ડો.મુકુર પેટ્રોલવાલા અને ડો.પ્રતિક સાવજે વાત કરી હતી.\nવેકસીન ન આવે ત્યાં સુધી માસ્ક જ વેકસીન છે\nકોવિડ સાથે બીજી પણ અસામાન્ય બિમારીઓ પણ દેખાઈ રહી છે. હાર્ટએટેક અને લકવાની બિમારીઓ વધારેમાં વધારે જોવા મળી છે. પેટમાં દુખાવો, ડાયેરિયા, માથાનો દુખાવો જેવા લક્ષણો તેમજ બાળકોના સ્પેશિયલ રોગો પણ જોવા મળી રહ્યા છે. આ દરેક લક્ષણો અસામાન્ય છે. અને તેના માટેની તૈયારી હવે દરેકે રાખવી પડશે. જયારે કોઈ કંપની નક્કી કરે કે કોરોનાની રસી બનાવી છે. અને પછી તે સફળ થાય ત્યાં સુધી 8 વર્ષ લાગી જાય છે. જેમાં પણ ફેઝ-1,2,3હોય. સામાન્ય રીતે રસી બનતા 8 થી 10 વર્ષનો સમય લાગે છે. અત્યારે ફેઝ-3 ટ્રાયલમાં3કંપનીમાં નામ આવે છે. વેકસીન સૌથી સેફ છે. તેની સાઈડ ઇફેક્ટના ડરથી તેને અવોઈડ નહિ કરવી જોઈએ. જયાં સુધી વેકસીન નહિં આવે ત્યાં સુધી માસ્ક જ વેકસીન છે.\nકોવિડમાં પહેલું કોમ્પલિકેશન ફેફસાનું ફાયબ્રોસીસ છે\nકોવિડમાં દરેક વ્યક્તિને સામાન્ય રીતે ફેફ્સામાં સોજો આવે છે. ફેફસામાં કંઈક વાગ્યું હોય તો તેના પછી ફાઈબ્રોટીક નિશાન બને છે. જેમાં ફેફસાં ફુલાતા નથી પણ તેનું વિસ્તરણ થઈ જાય છે. તેવી પરિસ્થિતિને પોસ્ટ કોવિડ ફાયબ્રોસીસ કહેવાય છે. કોવિડમાં પહેલું કોમ્પલિકેશન ફેફસાનું ફાયબ્રોસીસ છે. જેમાં દર્દીને ઓક્સિજનનું પ્રમાણ ઘટી જાય છે. શ્વાસ ચડી જાય છે. અને એવાં કેસમાં સીટીસ્કેન કરાવવાથી જ ખ્યાલ આવે છે કે તેનું ફાયબ્રોસીસ વધી રહ્યું છે. જેને વધતું અટકાવવા માટે સ્ટિરોઈડ મહત્વનું છે. આ ફાયબ્રોસીસ ફક્ત કોવિડમાં જ થાય છે એવું નથી. ઘણા બધાં બીજા વાયરલ ઇન્ફેકશનમાં પણ તે થતું હોય છે.\nપોસ્ટ કોવિડમાં ન્યૂરોલોજી મુશ્કેલીઓ ઉભી થઈ\nપોસ્ટ કોવિડમાં બીજી ન્યુરોલોજીકલ મુશ્કેલીઓ ઊભી થઈ શકે છે. જેમાં મગજ અને તેની આજુબાજુના કરોડરજ્જુને લઈને થઈ મુશ્કેલીઓ વધી શકે છે. જેમાં દર્દીને લકવો, હેમરેજ થઈ શકે છે. ઘણા દર્દીની યાદ શક્તિ ઓછી થઈ જાય છે. ઘણા દર્દીને પોસ્ટ કોવિડ પછી ખેંચ પણ આવી શકે છે. નાના બાળકોમાં હૃદય પર સોજો આવી જાય છે. અથવા તો ઘણા કેસમાં હાર્ટરેટ ઓછો થઈ જાય છે. જેના કારણે પણ મૃત્યુ થઈ શકે છે. આ દરેક વસ્તુને રોકવા માટે 14 ના હોમ આઇસોલેશન પિરિયડમાં પૂરતી કા‌ળજી રાખવી જરૂરી છે. અને સીટીસ્કેન કરાવી લેવું જોઈએ.\nબીજા ફેઝમાં ડ્રોપલેટથી વધુ કોરોના ફેલાયો\nસૌથી અગત્યનું મોડ છે ડ્રોપલેટ ટ્રાન્સમિશન. એટલે કે આપણા બોલવા, હસવા, ખાસી, છીંકમાંથી જે નાના નાના બિંદુઓ બહાર નીકળે છે તેને ડ્રોપલેટ કહે છે. એ ડ્રોપલેટમાં આ વાઇરસ હોય છે. જે 1થી2મીટર સુધી ફેંકાઈ શકે છે. બીજા ફેઝમાં અ્ન્ય ફેકટરને બદલે ડ્રોપલેટથી વધુ વાઈરસ ફેલાયો જે બીજા ફેઝમાં વધારે દેખાયો.જેથી SMS જરૂરી છે. એટલે કે સોશિયલ ડિસ્ટન્સીંગ, માસ્ક, હેન્ડ સેનિટેશન.


રાવણે સ્ત્રીઓ વિશે કહી હતી આ3વાતો, ગંદી છે,પરંતુ સત્ય છે. - kisanvisan.com\nMarch 26, 2022 AdminLeaveaComment on રાવણે સ્ત્રીઓ વિશે કહી હતી આ3વાતો, ગંદી છે,પરંતુ સત્ય છે.\nમિત્રો, રાવણ દાનવ હતો પરંતુ જ્ઞાની હતો. રાવણે કહ્યું હતું કે જે સ્ત્રીઓમાં આ ત્રણ પ્રકારના ગુણો હોય તેમનાથી ખુબ જ જલ્દી દૂર થઈ જવું જોઈએ. આપણે સૌ જાણીએ છીએ કે રાવણ લંકાનો રાજા હતો. શાસ્ત્રોમાં જણાવ્યા અનુસાર રાવણ મહાપંડિત અને મહા જ્ઞાની હતો. રાવણ એટલો જ્ઞાની હતો જેને પહેલેથી જ ખબર પડી જતી હતી કે ભવિષ્યમાં શું થવાનું છે. રાવણમાં કેટલાક સારા ગુણો પણ હતા જેના કારણે તેની પ્રશંસા પણ થતી હતી. રાવણ એક રાક્ષસ હતો છતાં માતા સીતાનું અપહરણ તેને મર્યાદામાં રહીને જ કર્યું હતું. પોતાની છાયા પણ સીતા માતા પર પડવા દીધી ન હતી.\nરાવણને પોતાના અમર હોવા અને સોનાની લંકા પર એટલો ઘમંડ થઈ ગયો હતો કે પોતે જ પોતાનો સર્વનાશ કરી લીધું. રાવણે અમુક સ્ત્રીઓ વિષે એવી વાતો કહી જેને કોઈ માની નહીં શકે. રાવણે પોતાના પ્રાણનો ત્યાગ કર્યા પહેલા સ્ત્રીઓ વિશે કહ્યું હતું કે ઘણી સ્ત્રીઓ ખૂબ જ વધારે મતલબી હોય છે અને તેઓ પોતાનો મતલબ પૂરો કરવા માટે કોઈ પણ હદ સુધી જઈ શકે છે પછી જ્યારે કોઈને દગો આપવો પડે કે પોતાના રસ્તામાંથી હટાવી દેવો પડે તો પણ તે તેમ કરી દે છે. એટલે ઘણી સ્ત્રીઓ પોતાના લાલચ ના કારણે કંઈપણ કરી શકે છે. સ્ત્રીઓ કોઈપણ લાલચમાં ખુબ જ આસાનીથી ફસાઈ જતી હોય છે. તમે પોતે નિર્ણય કરી શકો છો કે રાવણ સ્ત્રીઓ વિશે કરેલી આ વાતો કેટલી હદ સુધી સત્ય છે કે નહીં.\nરાવણ સ્ત્રીઓ વિશે એ પણ કહ્યું હતું કે ઘણી સ્ત્રીઓ પોતાની વાત પરથી ખૂબ જ જલ્દી ફરી જાય છે. આવી સ્ત્રીઓ પર ખૂબ જ સમજી-વિચારીને વિશ્વાસ કરવો જોઈએ. સ્ત્રીઓ અહીં ની વાતો ત્યાં પણ ખૂબ વધારે કરે છે. ઘણી સ્ત્રીઓ પોતાના લાલચને કારણે લોકો વચ્ચે લડાઈ ઝઘડા પણ કરાવી શકે છે. તમે તમારા દૈનિક જીવનના અનુભવ આધારે વિચારી શકો છો કે રાવણ દ્વારા કહેલી આ વાત તો સત્ય છે કે પછી અસત્ય.\nરાવણ સ્ત્રીઓ વિશે એ પણ કહ્યું હતું કે સ્ત્રીઓના પેટમાં કોઈ પણ વાત રહી શકતી નથી. ભલે પછી તમે સ્ત્રીના કોઈપણ સગા સંબંધી હોય એ તમારો ભાંડો એક દિવસ અવશ્ય ફોડી દે છે. મોટાભાગની સ્ત્રીઓ ગુપ્ત રાજને આગની જેમ ફેલાવી દેતી હોય છે. એટલે પોતાની વિશ્વાસપાત્ર સ્ત્રી સિવાય ગુપ્ત વાતો અન્ય કોઈ સ્ત્રીને કરવી જોઈએ નહીં. રાવણને કહ્યું હતું સ્ત્રીઓ અન્ય કોઈ વ્યક્તિની ચઢામણીમાં જલ્દી આવી જાય છે, અને ખૂબ જ જલ્દીથી લોકોની જાળમાં ફસાઈ જાય છે આમ કરીને ઘણી સ્ત્રીઓ પોતાના જ ઘરનો વિનાશ કરી દેતી હોય છે. સ્ત્રીઓ જ્યારે ક્રોધમાં આવે છે ત્યારે સામેવાળાને કદી છોડતી નથી પછી તે તેનો કોઈપણ સગા સંબંધી હોય કે તેનો પતિ જ કેમ ના હોય. હવે તમે પોતે ચિંતન કરી શકો છો કે રાવણ દ્વારા કહેલી આવા તો સત્ય છે કે પછી અસત્ય. ઓમ નમઃ શિવાય.


#Rajkot - ગોંડલમાં સિંહોના ધામા : અરડોઈ નજીક રસ્તા પર બેઠેલા વનરાજ જોવા મળ્યા, જુઓ VIDEO - Watch Gujarat News : LIVE LATEST TODAY Online\n#Rajkot – ગોંડલમાં સિંહોના ધામા : અરડોઈ નજીક રસ્તા પર બેઠેલા વનરાજ જોવા મળ્યા, જુઓ VIDEO\nજસદણના વીરનગર, હલેન્ડા બાદ રાજકોટના ત્રંબા ગામે ત્રણ સિંહો આવ્યા હતા\nગોંડલ તાલુકાના રિબડા અને ગુંદાસરાની સીમમાં રેલવે સ્ટેશન પાસે સિંહ દેખાયો હતો. આ તકે વનરાજા શિકાર કરી રહ્યા હોય તેવો વીડિયો સોશિયલ મીડિયામાં વાઇરલ\nWatchGujarat. જિલ્લામાં જસદણના વીરનગર, હલેન્ડા બાદ રાજકોટના ત્રંબા ગામે ત્રણ સિંહો આવ્યા હતા. ત્યારબાદ ત્રણેય સિંહોએ કોટડાસાંગાણી પંથકમાં ધામા નાખ્યા હતા. હવે ગોંડલ તાલુકા તરફ સિંહો વળ્યાં હોવાનું જાણવા મળઈ રહ્યું છે. આજે વહેલી સવારે ગોંડલના અરડોઈ ગામે રસ્તા વચ્ચે સિંહ ત્રિપુટીએ ધામા નાખ્યા હોય તેવો વીડિયો સોશિયલ મીડિયામાં વાઈરલ થયો છે.\nજાણવા મળતી વિગત મુજબ, ગોંડલના રિબડા, ગુંદાસરા અને શાપરની સીમમાં પણ વનરાજા મહેમાનગતિ માણી ચૂક્યા છે. ત્યારે ગત સાંજના સમયે અને મોડી રાત્રિના સમયે સાવજો સીમ વિસ્તારોમાં જેવા મળે છે. ગોંડલ તાલુકાના રિબડા અને ગુંદાસરાની સીમમાં રેલવે સ્ટેશન પાસે સિંહ દેખાયો હતો. આ તકે વનરાજા શિકાર કરી રહ્યા હોય તેવો વીડિયો સોશિયલ મીડિયામાં વાઇરલ થયો હતો.\nઉલ્લેખનીય છે કે, કોટડાસાંગાણી તાલુકાના રાજપરા, નારણકા સહિતના ગામોમા સિંહોએ લાંબા સમયથી ધામા નાખ્યા હતા. ભાયાસર, પડવલા અને છેક શાપર-વેરાવળ સુધી પણ મારણ કરી મિજબાની માણી ચૂક્યા છે. ત્યારે મોડી રાત્રિના સમયે સાવજો અરડોઇ જવાના માર્ગ પર જોવા મળ્યા હતા તેવો વીડિયો સોશિયલ મીડિયામાં વાઇરલ થયો છે. સિંહોના આગમનથી ગ્રામજનો અને ખેડૂતોમાં ભયનો માહોલ જોવા મળી રહ્યો છે.\nMore #ગોંડલ #district #lion #on the road #created #buzz #around #Gujaratinews #Watchgujarat


અજવાળું થાય છે.- લક્ષ્મી ડોબરિયા | વિજયનું ચિંતન જગત-\n← Help me Heal- Saryu Parikh\nજીવનમાં સ્મરણોનો સથવારો –કેદારસિંહજી એમ જાડેજા →\nઅજવાળું થાય છે.- લક્ષ્મી ડોબરિયા\nઉજાસના આ પર્વમાં સૌ ને નોખું – અનોખું અજવાળું સાંપડે એ જ શુભકામના.\n________________________________ થોડા-ઘણા તનાવથી અજવાળું થાય છે.\nખુદને કરેલી રાવથી અજવાળું થાય છે.\nજ્યાં મીણ કે બરફ થઈ ખુદને મળી શકો,\nએવા બધા બનાવથી અજવાળું થાય છે.\nસૂરજને ખોટું લાગશે, આ એક વાતથી,\nઅહિં ભાવ ને અભાવથી અજવાળું થાય છે.\nછે શબ્દના કે મૌનના, નહિ તારવી શકો,\nદેખાય નહિ એ ઘાવથી અજવાળું થાય છે.\nસહમત બધી ય વાતમાં ના થઇ શકાય પણ,\nના કે હા ના પ્રભાવથી અજવાળું થાય છે.\nઆ દર્દ, પીડા, વેદના જોતા રહી ગયા,\nખુશીઓની આવજાવથી અજવાળું થાય છે.\nનડતા નથી સવાલ મને કાલના હવે,\nઆ આજના લગાવથી અજવાળું થાય છે.\n——- લક્ષ્મી ડોબરિયા.


ભારતમાં કોરોનાથી મોતના તૂટ્યા તમામ રેકોર્ડ; વિશ્વમાં પ્રથમ વખત એક દિવસમાં 4529 મોત, 2.67 લાખ નવા કેસ\nHome > Featured > ભારતમાં કોરોનાથી મોતના તૂટ્યા તમામ રેકોર્ડ; વિશ્વમાં પ્રથમ વખત એક દિવસમાં 4529 મોત, 2.67 લાખ નવા કેસ\nConnect Gujarat Desk19 May 2021 4:48 AM GMT\nભારતમાં કોરોનાથી થયેલા મોતની સંખ્યાએ વિશ્વના તમામ રેકોર્ડ તોડી નાખ્યા છે. આજ સુધીમાં યુ.એસ. માં એક જ દિવસમાં કોરોનાથી થયેલા સૌથી વધુ મૃત્યુ નોંધાયા છે. પરંતુ હવે ભારતે પણ આ રેકોર્ડ તોડ્યો છે. આરોગ્ય મંત્રાલયે જાહેર કરેલા છેલ્લા આંકડા મુજબ છેલ્લા 24 કલાકમાં 267,334 નવા કોરોના કેસ આવ્યા છે અને 4529 સંક્રમિત લોકોએ પોતાનો જીવ ગુમાવ્યો છે. જ્યારે 3,35,851 લોકો પણ કોરોનાથી સાજા થયા છે. અગાઉ, યુએસમાં 12 જાન્યુઆરીએ વિશ્વમાં સૌથી વધુ 4468 દર્દીઓ કોરોનાથી મૃત્યુ પામ્યા હતા.\n18 મે સુધી દેશભરમાં 18 કરોડ 58 લાખ9હજાર 302 કોરોના રસીનો ડોઝ આપવામાં આવ્યા છે. પાછલા દિવસે 13 લાખ 12 હજાર 155 રસી આપવામાં આવી હતી. ત્યારે અત્યાર સુધીમાં 32 કરોડથી વધુ કોરોના પરીક્ષણો કરવામાં આવ્યા છે. પાછલા દિવસે, 20.08 લાખ કોરોના નમૂનાના પરીક્ષણો લેવામાં આવ્યા હતા, જેની પોઝિવિટી રેટ 13 ટકાથી વધુ છે.\nદેશમાં હાલ કોરોનાના કુલ કેસની સંખ્યા2કરોડ 54 લાખ 96 હજાર 330 છે જ્યારે અત્યાર સુધીમાં કુલ2કરોડ 19 લાખ 86 હજાર 363 લોકો સાજા થયા છે. દેશમાં કુલ 32 લાખ 26 હજાર 719 એક્ટિવ કેસ છે જ્યારે અત્યાર સુધી કુલ2લાખ 83 હજાર 248 લોકોએ કોરોનાથી પોતાનો જીવ ગુમાવ્યો છે.\nદેશમાં કોરોના મૃત્યુ દર 1.10 ટકા છે જ્યારે રિકવરી રેટ 85 ટકાથી વધુ છે. સક્રિય કેસ 13 ટકા સુધી ઘટાડો થયો છે. કોરોના એક્ટિવ કેસમાં ભારત વિશ્વમાં બીજા નંબર પર છે. સંક્રમિત લોકોની કુલ સંખ્યાના સંદર્ભમાં પણ ભારત બીજા ક્રમે છે. જ્યારે અમેરિકા અને બ્રાઝિલ પછી વિશ્વમાં સૌથી વધુ મોત ભારતમાં થયા છે.


પડછાયો | Gujarati Thriller Story | Dina Vachharajani\nGujarati Story : #103 Gujarati Story Thriller : #2\nલગ્ન મૃગજળ વ્યથા કુટુંબ પ્રેક્ટીકલ પડછાયો સંબંધ બીતેલમ્હે યાદેં ઇમોશનલ\nદરવાજો બંધ કરી રસ્તા પર પડતી બાલ્કનીમાં એ દોડીને પહોંચી. આશય પહેલા માળેથી નીચે પહોંચી ગયો હતો. અવનિનું બા...ય... સાંભળી એણે ઉપર જોયું...જરા હસવા જેવું કરી હાથ હલાવ્યો અને પીઠ ફેરવી આગળ ચાલ્યો......એની દૂર જતી પીઠને તાકી રહેલી અવનિને ચારેબાજુથી એક અસહ્ય એવા સૂનકારે જાણે ઘેરી લીધી.....રુમમાં આવી એ ત્યાં રહેલી ખુરશી પર ફસડાઈ પડી.\nહજુ થોડીવાર પહેલાં જ એ કેવી ખુશખુશાલ અહીં બેસી નીચે એને અઢેલીને બેઠેલાં આશયનાં વાળમાં આંગળા ફેરવી રહી હતી. અને આશય એને પોતાની નવી જ લખેલી રોમેન્ટીક કવિતા સંભળાવી રહ્યો હતો.....કવિતા સાંભળતા -સાંભળતા એ જાણે કોઈ સુંદર પ્રદેશમાં પહોંચી ગઈ. એને થયું એ અહીં આશયનાં હાથમાં હાથ પરોવી બેસી રહે...બસ બેસી જ રહે.\nએ અચાનક બોલી ઊઠી " આશય આજની રાત તમે મારી પાસે રોકાઈ જાઓ ને ? " .....એના માદર્વભર્યાં અવાજને સાંભળતા જ આશયે ચમકીને ઘડીયાળમાં જોયું...ઓહ ! આઠ વાગી ગયાં? ને અવનિને કપાળ પર હળવું ચુંબન કરતાં એ બોલાયો " ડાર્લિંગ, મારી મજબૂરી તો તને ખબર જ છે ને ? મારી પત્ની મીનળ અને બેઉ સંતાનો પ્રત્યેની મારી ફરજ તો મારે પૂરી કરવી જ રહી ! "\nવાત તો સાચી હતી....આજથી પંદર વર્ષ પહેલાં આશયે એને પોતાની બધી જ ફરજોથી વાકેફ કરી હતી...કહો ને ચેતવી જ હતી ! એક પ્રોફેસર-વિદ્યાર્થીના સંબંધ પર જ અટકી જવા ચેતવી હતી !\nએફ.વાય.આર્ટસ ના પહેલા દિવસના પહેલા ક્લાસમાં જ સાયકોલોજી ભણાવતા હેન્ડસમ, યુવાન પ્રોફેસર આશયને, અવનિ મુગધતાથી સાંભળી જ રહી. સુંદર અને નિર્દોષ લાગતી અવનિએ પણ પ્રોફેસરનું ધ્યાન ખેંચ્યું જ હતું !... પછી તો ભણવામાં હોંશિયાર એવી મિસ અવનિ, આશયની ફેવરીટ વિદ્યાર્થીની થઈ ગઈ. એની અભ્યાસની મુશ્કેલીઓ એને પોતાની કેબીનમાં બોલાવી -સમજાવી એ સોલ્વ કરી દેતા. કેટલીએ વર્કશોપ કે બીજી પ્રવૃત્તિઓમાં પણ એ અવનિને આગળ કરતાં. પછી તો અભ્યાસ સિવાયની પણ બંને ઘણી વાતો કરતાં. કોલેજમાં સમય ન મળે તો હવે તો બહાર પણ મળતાં થઈ ગયા હતાં. આશય હતાં તો ખૂબ જ સજ્જન એણે ક્યારેય અવનિનો ગેરલાભ લેવાની કોશિષ પણ નહોતી કરી.....એની પોતાની પત્ની અને નાનાં ક્યૂટ દીકરા સાથે ઓળખાણ પણ કરાવી હતી. છતાંય ગ્રેજ્યુએશન પૂરું થતાંમાં તો અવનિ પૂરેપૂરી આશયમય બની ગઈ ! બંને એ એકબીજા માટેના પ્રેમનો એકરાર પણ કરેલો. પણ આશયની સજ્જનતા એને પોતાના કુટુંબથી તો દૂર થવાનો વિચાર જ કરવા દે એમ નહોતી ! વળી હવે તો એના કુટુંબમાં નાની દીકરીનો પણ ઉમેરો થયો હતો !\nઆખરે એક દિવસ, અવનિ બીજે લગ્ન કરવા દબાણ કરતા મા-બાપ નું ઘર કાયમ માટે છોડી આશય પાસે આવી ગઈ. થોડાક ગભરાયેલા આશયે એક મિત્રને ત્યાં અવનિનાં રહેવાની વ્યવસ્થા કરી. ને પછી બંને એ પ્રેમથી મજબૂર બની, મૈત્રી -કરાર કરી આ ઘર વસાવ્યું. થોડાં સમય પછી આશયની પત્નીને પણ આ વાતની ખબર પડી પણ એશો-આરામની જિંદગી ઉપરાંત બધી જ ફરજ નિભાવતા આટલા શાંત પતિથી જુદા થવાનું એને કંઈ ઠીક ન લાગ્યું.\nકોલેજથી બપોરે ફ્રી થયે આશય અવનિ પાસે પહોંચી જતો. દરેક સાંજ એમના સંગે રંગીન થઈ જતી, પણ રાતના આંઠને ટકોરે એ રંગીની અવનિ માટે ગમગીનીમાં પલટાઈ જતી. એ આશયના પોતાના ' ઘરે ' જવાનો ટાઈમ હતો.\nપોતાના રિક્ત સમયને થોડો જીવંત બનાવવા અવનિને એકવાર સંતાનની ઈચ્છા થઈ, પણ આશયે એને સમજાવ્યું કે એમના બંનેનો પ્રેમ કંઈ ચીલાચાલુ થોડો છે ? કે કોઈ ત્રીજાની જરુર પડે ? એ તો પોતાનામાં જ સભર છે.\nઆ વાતને થોડો સમય થયો હશે .....આશયનાં દીકરાના જનોઈનો પ્રસંગ ધામધૂમથી ઉજવવાનું નક્કી થયું હતું. અવનિની ઈચ્છા હતી અને ઊંડે ઊંડે આશા હતી કે આશય એને કંઈ નહીં તો, એક દોસ્ત તરીકે પણ એમાં શામેલ કરશે ! પણ આશય તો ચૂપ જ રહ્યો...પ્રસંગ પતે ત્રણ દિવસે અવનિને મળ્યો ત્યારે બધું પ્લાનિંગ પ્રમાણે પત્યું એટલે ખુશખુશાલ હતો. પણ કોણ જાણે કેમ અવનિને એવું લાગ્યું કે ક્યાંક, કંઈક મિસપ્લાન્ડ રહી ગયું.....!\nએમ તો આશયને કવિ તરીકે કોઈ એવોર્ડ મળવાનો હતો ત્યારેય અવનિ ને જવાની...પોતાના આશયના થતા બહુમાનને માણવાની ખૂબ ઈચ્છા હતી. પણ ત્યાંય એને સહકુટુંબ આમંત્રણ હતું. એનું કુટુંબ પણ જવાનું હતું એટલે એ ન જઈ શકી ! એ વાત જુદી જ કે આશયે ફંકશન પતે સીધા અવનિ પાસે આવી એ ચંદ્રક એના ગળામાં પહેરાવી "મારી પ્રેરણામૂર્તિ " કહી એને ગળે વળગાડી.\nઆમ જ પંદર વર્ષ તો વીતી ગયાં....કદાચ જિંદગી જ નીકળી જાત .....પણ ત્યાં માનવજાત માટે ન ભૂતો-ન ભવિષ્યતિ જેવો કોરોના-કાળ આવ્યો.....આ જીવલેણ ચેપી વાયરસે માણસ જાતને ભરડો લીધો ને દુનિયા આખી એનાથી બચવા લોકડાઉનમાં પોત-પોતાના ઘરમાં જ કેદ થઈ ગઈ. સમય સ્થગિત થઈ ગયો. આશય પોતાના કુટુંબ સાથે અને અવનિ એકલી પોતાના ઘરમાં.....બહાર નીકળવાની જ મનાઈ હોવાથી પાંચ-છ મહીના તો આમ જ ગયાં......આશયની સજ્જનતા કે એણે અવનિને ઓનલાઈન ઓર્ડર કરી જીવન -જરુરિયાતની બધી જ વસ્તુઓ પહોંચાડી.......એટલીસ્ટ એને તો એવું લાગ્યું....! પણ આ રોગના ભયનાં ઓથાર નીચે રાત-દિવસ સાવ એકલતામાં જીવતી અવનિ ને પોતાની જરુરિયાત પહેલી વખત કંઈક સ્પષ્ટ થતી લાગી !\nલોકડાઉનમાં છૂટ મળતાં જ આશય એક સાંજે આવી પહોંચ્યો. પંદર વર્ષ માં પહેલીવાર આટલો લાંબો સમય અવનિનાં સાંનિધ્યથી વંચિત એવો એ તો ખૂબ ઉત્તેજીત હતો.....પણ અવનિ હજી પોતાની એકલતાનાં ઓથારથી છૂટી નહોતી શકી એટલે કંઈક ઉદાસ જ હતી. બે-ત્રણ દિવસ વીત્યાં....અવનિ બધું ભૂલી ધીરે-ધીરે પોતાના હિસ્સે આવતી હપ્તાવાર હૂંફમાં પાછી લપેટાતી હતી ત્યાં.......આશયે આવી કહ્યું "હજી આપણા શહેરમાં તો કોવિદ કેર જ વરતાવી રહ્યો છે. અહીં સલામતી ન હોવાથી ગામમાં રહેતો ભાઈ, ત્યાં અમારા બાપીકા ઘરમાં આવી રહેવા ખૂબ દબાણ કરે છે....મારા ઘરમાંથી પણ દબાણ છે...શું કરું? જવું તો પડશે.....તું ચિંતા ન કરતી ! હું બધી વ્યવસ્થા કરી ને જઈશ...." ને એ ગયો...અવનિને પોતાની ગતઃ જિંદગીની ગણતરીમાં ગૂંચવીને.\nઆશય ફોન તો કરતો....અવનિને મિસ પણ કરતો.... એક દિવસ એણે ખૂબ ઉત્સાહથી વાત કરી કારણ બે મહિનામાં પરિસ્થિતિ ઘણી સુધરી હતી એટલે એ પાછો આવી રહ્યો હતો.\nઅવનિને થયું હવે પાછળ જોવું જ નથી. આવી ઉછી-ઉધારની જિંદગીમાં અટવાવું જ નથી.....આશય વગરનાં શ્વાસ લેવાની હિંમત આવી છે ....સમજાયું છે કે મનનાં મૃગજળથી કંઈ તરસ ન મટે....તો...? આશયને હવે આવવાની જ ના પાડું ?!! પણ તો પછી અધૂરી વાત અમને બંનેને આગળ વધતા નહીં અટકાવે ?!!\nના....મારે એને મળવું તો રહ્યું જ !!\nદરવાજો ખૂલતાં જ આશયે અવનિને હગ આપવા હાથ લંબાવ્યા...અવનિ સીફતથી સરકતા બોલી...." મેં તને ભાવતી સ્ટ્રોંગ કોફી બનાવી રાખી છે...એ લઈને બેસીએ...." થોડીવાર આમતેમની વાત કરી. આશયને હમણાંથી અવનિનો ઉમળકો ઓછો તો પડતો હતો....આજે તો એ સાવ ખોવાયેલી જ લાગી. અચાનક અવનિ બોલી ચાલ, આજે તને હું એક કવિતા સંભળાવું.....મારા ખૂબ ગમતાં કવિની લખેલી છે.......આશય હંમેશની જેમ એના પગ પાસે ગોઠવાયો. પણ આજે અવનિનો હાથ એના વાળમાં નહોતો ફરી રહ્યો..\nગંભીર સ્વરે અવનિ એ શરુઆત કરી\n" ઊંડે સુધી થઈ શોધ રાત્રિ ને દિવસ,\nતો હાથ લાગ્યાં તડકો રેતી ને તરસ,\nનિર્ણય કરી દે તું જ બસ કે મૃગજળોનાં;\nમૂળમાં છે કોણ ? સૂરજ રણ કે હું ? "\nઆટલું વાંચ્યા પછી અવનિનો સ્વર ધ્રૂજયો...આશયે આશ્ચર્યથી એની સામે જોતા અવનિ બોલી " હા આશય ! કવિએ મારી જ મનોવ્યથા કંડારી છે.....મારી વ્યથાના મૂળમાં કદાચ હું જ છું...હું જ મૃગજળની પાછળ દોડતી રહી ને પછી તરસી-એકલી-અધૂરી રહી ગઈ. પણ હવે મારે કોઈનો પડછાયો જ થઈને નથી રહેવું......મને પણ મારા ભાગનો સૂરજ જોઈએ છે......જે મને સતત હૂંફ આપે. મારા માટે એ સૂરજ કદાચ હું પોતે જ કેમ ન બનું ? કોઈની રાહમાં ને રાહમાં રુંધાવા કરતાં મને વહેવું ગમશે......"\nઅવનિનાં અવાજની સચ્ચાઈ અને દર્ઢતાથી આશય ધ્રૂજી ગયો.....\nઅવનિ આગળ બોલી " તું સમજે છે ને આશય ? તું મારો રસ્તો નહીં જ રોકે એની મને ખાત્રી છે....."\nથોડીવારે....દરવાજો બંધ કરી એ દોડીને બાલ્કનીમાં પહોંચી. આશય નીચે પહોંચી ગયો હતો.....દૂ...ર...જતી એની પીઠને તાકી રહેલી અવનિને લાગ્યું કે...એનું અસ્તિત્વ પડછાયો મટી નક્કર ને નવું નક્કોર બની ગયું છે..\nલવ યુ, મા !\nઈશ્વર તારો આભ...\nતમસો મા જ્યોત...\nમન મેં હૈ વિશ...


વધુ પડતા 'કોલ્ડ ડ્રિન્ક્સ' નુકશાનકારક\n- વધારે પડતી ખાંડ ધરાવતાં ફીણવાળાં પીણાંની શરીર પર દારૃની કરતાં પણ વધારે ખરાબ અસર થાય છે.ક્રુકટોસનું સેવન કરવાથી સંધિવા થવાનું જોખમ બેવડું થઈ જાય છે.\nશરીરના નાના સાંધાઓમાં થતા વા અથવા સંધિવાને અત્યાર સુધી ધનવાન લોકોનો રોગ માનવામાં આવતો હતો. પરંતુ આ રોગની અસર ગળ્યું ખાવાના અને સોફ્ટડ્રિંક પીવાના શોખીનો પર પણ થઈ શકે છે. તેમ એક નવા અભ્યાસમાં જણાવવામાં આવ્યું છે.\nઆંતરરાષ્ટ્રીય સંશોધકોની ટીમ દ્વારા કરવામાં આવેલા આ અભ્યાસમાં એવો નિત્કર્ષ રજૂ કરવામાં આવ્યો છે કે વધારે પડતી ખાંડ ધરાવતાં ફીણવાળાં પીણાંની શરીર પર દારૃની કરતાં પણ વધારે ખરાબ અસર થાય છે.\nઆ પહેલો જ અભ્યાસ છે અને ખૂબ મોટો છે. અમે શોધ્યું છે કે ક્રુકટોસનું વધારે પડતું સેવન કરવાથી સંધિવા થવાનું જોખમ બેવડું થઈ જાય છે અને તેનું કારણ આવાં પીણાંની સહેલી ઉપલબ્ધિ છે.\nતેમ આ સંશોધનની ટીમના વડા બ્રિટિશ કોલંબિયા યુનિવર્સિટીના હ્યોન કે. ચોઈએ જાહેરપ્રસારનાં બ્રિટિશ માધ્યઓને જણાવ્યું હતું.\nઅગાઉ સંધિવાની કોઈ ફરિયાદ ન ધરાવતા ૪૬૦૦૦ પુરુષોનો ૧૨ વર્ષ સુધી અભ્યાસ કરવામાં આવ્યો હતો.\nઆમાંથી સોફ્ટ ડ્રિન્કસ, ફળો અને ફળોના રસ લેનારા પુરુષોની દેખરેખ રાખવામાં આવી હતી. સંશોધકોએ જોયું હતું કે દરરોજ સોફ્ટડ્રિન્કનાં બે કે તેથી વધુ કેનનો ઉપભોગ કરનારા માટે એક મહિનામાં ફક્ત એક જ વાર આવો ડ્રિન્કસ લેનારની તુલનામાં સંધિવા થવાની શક્યતા ૮૫ ટકા જેટલી વધી જાય છે.\nઆમ આ પીણાં દારૃ કરતાં પણ શરીર માટે વધુ જોખમકારક છે.\nઆ ઉપરાંત ફળોના રસ અથવા વધુ માત્રામાં ક્રુકટોસ ધરાવતાં સફરજન અને નારંગી જેવાં ફળો લેનારા માટે પણ આવા જોખમમાં વધારો થાય છે.\nજોકે ડાયેટ સોફ્ટડ્રિન્કસ લેનારાઓને આવું જોખમ નથી તેમ સંશોધનમાં જણાવવામાં આવ્યું હતું. જ્યારે શરીરમાં કોઇ પણ વસ્તુને અતિશય ઉપયોગ કરવામાં આવે ત્યારે તે વસ્તુ ઝેર બની જાય છે. તેવી જ રીતે ખાંડનો ઉપયોગ અતિશય કરવામાં આવે ત્યારે તે શરીમાં ગયા બાદ પરિવર્તન પામે છે. કોલ્ડ ડ્રિન્ક્સમાં ઉપયોગ કરવામાં આવતા ગળપણ લાંબા ગાળે શરીરને મોટુ નુકસાન પહોચાડે છે. નાના બાળકો જ્યારે ડ્રિન્ક્સની જીંદ કરતા હોય ત્યારે પેરેન્ટ્સ કોઇ પણ બાબતનો વિચાર કર્યા વિના બાળકની જીંદ પુરી કરતાં હોય છે. બાળપણમાં જ બાળકોને સોફ્ટ ડ્રિક્સની આદત પડી જાય છે અને જ્યારે તે પુખ્ત વયનો થાય છે ત્યારે તેના શરીરમાં ડ્રગ્સનું પ્રમાણ વધી જાય છે તેથી કેટલીક વાર વ્યક્તિ કોઇ બમારીમાં સંપડાઇ જાય ત્યારે તેને હાઇ ડોઝ મેડીસીન આપવી પડે છે જેની અસર તેના શરીર પર જોવા મળે છે. ત્યાર બાદ તે વ્યક્તિ જીવનકાળ સુધી હાઇ ડોઝ દવાઓ લેવી પડે છે. આથી સામન્ય લાગતા સોફ્ટ ડ્રિક્સ શરીરને ખુબ જ નુકસાન પહોચાડે છે. એવું પણ માનવામાં આવે છે કે ફળોમાં રહેલા રસને યોગ્ય રીતે ન લેવામાં આવે તેની અસર પણ વાઇન કરતાં વધારે નુકસાનકારક સાબિત થાય છે.


Jamtara,Sabka Number Ayega - Sadhana Weekly - Gujarati Magazine\nજામતાડા નામ તો સાંભળ્યું જ હશે જ્યા પાંચમાં ભણતા યુવાનો આપે છે સાઇબર ફ્રોડ કરવાના ઘાંસૂ આઈડિયા\nજામતાડા નામ સાંભળ્યું છે? તેના વિશે તમે જાણો છો? જાણાવા જેવું છે. જામતાડા ઝારખંડમાં આવેલ એક નાનકડો જિલ્લો છે. આ જિલ્લાનું નામ પોલીસ જગતમાં અને સાઈબર ક્રાઈમમાં ખૂબ પ્રખ્યાત છે. આખા દેશમાં ફોન કોલ દ્વારા લોકોને લૂંટવામાં આવે છે તેમાંથી ૮૦ ટકા કેસ આ જામતાડા સાથે જોડાયેલા હોય છે.\n# જામતાડા જ્યા ૨૨ રાજ્યોની પોલીસ તપાસ માટે પહોંચી છે, સાઇબર ફ્રોડ માટે આ જિલ્લો પ્રખ્યાત છે\n# જામતાડા જ્યાંથી આવેલો એક કોલ લોકોનું બેંક બેલેન્સ ખાલી કરી નાંખે છે! દેશના ૮૦ સાઇબર ફ્રોડ અહીં થી થાય છે\n# જામતાડા નામ તો સાંભળ્યું જ હશે જ્યા પાંચમાં ભણતા યુવાનો આપે છે સાઇબર ફ્રોડ કરવાના ઘાંસૂ આઈડિયા\nજામતાડા નામ સાંભળ્યું છે? તેના વિશે તમે જાણો છો? જાણાવા જેવું છે. જામતાડા ઝારખંડમાં આવેલ એક નાનકડો જિલ્લો છે. આ જિલ્લાનું નામ પોલીસ જગતમાં અને સાઈબર ક્રાઈમમાં ખૂબ પ્રખ્યાત છે. અહીં ખૂબ સાપ જોવા મળે છે જેથી આ જિલ્લાનું નામ જામતાડા પડ્યું એવું ગૂગલપરના લેખો કહે છે. સંથાલી ભાષામાં જામતાડાનો મતલબ થાય છે સાપોનું રહેઠાણ…આ જામતાડા આજે સાંપના કારણે નહી પણ આહીં દેશભરના લોકોને લૂંટવાના ઘંધા થાય છે તેનાથી વધારે ઓળખાય છે. એવું કહેવાય છે કે અહીંથી આવેલો એક અજાણ્યો કોલ તમારા બેંકનું બેલેન્સ ખાલી કરી શકે છે.\nથોડા વર્ષો પહેલા આ જિલ્લાનું નામ પણ કોઇને ખબર ન હતી. પછાત અને ગરીબ મનાતા આ જિલ્લામાં કોઇ ફરકતું પણ ન હતું પણ આજે આ જિલ્લામાં દેશના ૨૨ રાજ્યોની પોલીસ ફરી રહી છે. પહેલા લોકોના ઘર કાચા હતા આજે પાક્કા બની બની ગયા છે. પહેલા અહીં ઘરોની બહાર સાયકલ કે કોઇ જગ્યાએ બાઇક ઉભેલી જોવા મળતી પણ હવે ઘણી જગ્યાએ કાર ઉભેલી જોવા મળે છે. હવે અહીં લોકો પાસે સુખ-સુવિધાના નામે બધુ જ છે. આને આ બધું કઈ રીતે શક્ય બન્યું તો એ શક્ય માત્ર ફ્રોડ કોલના કારણે!\nઆ જગ્યા આ જિલ્લો હવે સાયબર ઠગના નામે ઓળખાય છે. એવું કહેવાય છે કે આખા દેશમાં ફોન કોલ દ્વારા લોકોને લૂંટવામાં આવે છે તેમાંથી ૮૦ ટકા કેસ આ જામતાડા સાથે જોડાયેલા હોય છે. એવું કહેવાય છે કે થોડા રાજ્યોને છોડી દઈએ તો દેશનું એવું કોઇ રાજ્ય નહી હોય જ્યાંની પોલીસ સાઇબર ફ્રોડની તપાસ કરવા જામતાડા ન આવી હોય. જામતાડા સાઈબર ફ્રોડની બાબાતે એક બદનામ જિલ્લો બની ગયો છે. એમા પણ આ જિલ્લાનું કરમાટાંડ ગામ તો આ માટે વધારે પ્રખ્યાત છે.\nતમને નવાઈ લાગશે પણ થોડા વર્ષ પહેલા અમિતાભ બચ્ચનના બેંક એકાઉન્ટમાંથી પાંચ લાખ રૂપિયા કોઇએ ઉઠાવી લીધા હતા. પંજાબના પૂર્વ મુખ્યમંત્રી અમરિંદરસિંહની પત્ની અને સાંસદ પરણીત કૌરના બેંખ એકાઉન્ટમાંથી લગભગ ૨૩ લાખ રૂપિયા ગાયબ થઈ ગયા હતા. બીજા અનેક મંત્રીઓ છે જેના એકાઉન્ટમાંથી પૈસા ગાયબ થયા છે…ઉલ્લેખનીય છે કે આ બધા કેસ – સાઈબર ફ્રોડના તાર જામતાડા સાથે સંકળાયેલા છે. આ ઉપરાંત હજારો એવા કેસ છે જે આ જિલ્લા સાથે જોડાયેલા છે. લોકોની બેંકમાંથી તેમને ખબર વગર પૈસા ગાયબ થયા છે અને પછી તેમને ક્યારેય તે પૈસા પાછા મળ્યા નથી.\nઅહેવાલો પ્રમાણે જામતાડામાં સાઈબર ફ્રોડની શરૂઆત વર્ષ ૨૦૧૩થી થઈ હતી. તે સમયથી આજ સુધી અનેક રાજ્યોની પોલીસ તપાસ માટે અહીં આવી ચૂકી છે. આવક કરતા વધારે સંપત્તિ હોવાના અનેક કેસ અહીં બહાર આવ્યા છે. તેમના પર કેસ થયા છે. આ એવા અપરાધી હતા જેમણે લોકોને ફ્રોડ કોલ કરી તેમની પાસેથી માહિતી, ઓટીપી લઈ તેમની બેંકમાંથી પૈસા ઉઠાવી લીધા હતા.\nએવા અનેક દાખલા છે કે જામતાડામાંથી આવેલ એક કોલે તેમની બેંકમાંઠી બેલેન્સ ખાલી કરી દીધું હોય. આ બધુ જોતા તો એવું જ કહેવું પડે કે તમે સતર્ક રહેજો. જો તમારા પર આવો કોઇ ફોન આવે તો તમારી ખાનગી માહિતી આપવાથી બચજો. બેંક એકાઉન્ટ નંબર, એટીએમ કાર્ડનો પીન, ઓટીપી, સીવીવી નંબર આવી કોઇ માહિતી તમારી જોડે કોઇ ફોન પર માંગે તો વધારે સતર્ક થઈ જજો. કેમ કે આવી માહીતી ફ્રોડ કરનારા સિવાય બીજું કોઇ માંગતું નથી. કોઇ બેંક પણ નહી…\njamtara dangerous story Jamtara Cyber Crime Hub Jharkhand


McDonalds નામમાં C હંમેશા નાનો કેમ હોય છે | why letter c is always small in McDonalds or some names | McDonald's નામમાં C હંમેશા નાનો કેમ હોય છે? જાણો રસપ્રદ કારણ\nHome »\tInternational News »\tSpecial »\tMcDonalds નામમાં C હંમેશા નાનો કેમ હોય છે | why letter c is always small in McDonalds or some names\nMcDonald's નામમાં C હંમેશા નાનો કેમ હોય છે? જાણો રસપ્રદ કારણ\nDivyabhaskar.com | Updated - Apr 13, 2018, 05:29 PM\nMcDonald's સામે ભારત જેવા વિશાળ પરંતુ પરંપરાગત ફૂડથી ટેવાયેલા લોકોના માર્કેટમાં પ્રાસંગિક બનાવી રાખવાનો હતો પડકાર\nઈન્ટરનેશનલ ડેસ્કઃ ભારતના મહાનગરો અને મોટા શહેરોમાં રહેતા લોકોમાં કદાચ જ કોઈ McDonald’sથી અજાણ હશે. 1996માં જ્યારે ભારતમાં મેકડોનાલ્ડ્સે તેનું પ્રથમ આઉટલેટ ખોલ્યું હતું, ત્યારે તેને પણ કદાચ જ આશા હશે કે આ આટલું લોકપ્રિય થઈ જશે. 13 ઓક્ટોબર, 1996ના રોજ દિલ્હીના વસંત વિહાર વિસ્તારમાં મેકડોનાલ્ડ્સે તેની પહેલી દુકાન ખોલી હતી. આ જગપ્રસિદ્ધ ફ્રેન્ચાઈઝી માટે 95 દેશોમાં પગ મૂકી દીધો હતો.\nભારત જેવા વિશાળ પરંતુ પરંપરાગત ફૂડના રસિયા લોકોના માર્કેટમાં પોતાને પાસંગિક બનાવી રાખવાનો પડકાર પણ હતો. એટલા માટે પહેલીવાર એવું બન્યું કે મેકડોનાલ્ડ્સના કોઈ આઉટલેટમાં નોનવેજ નહોતું મળવાનું. આજે2દાયકા પછી અંદાજે 300 આઉટલેટ્સ સાથે મેકડોનાલ્ડ્સ ફુલ સ્પીડે આગળ વધી રહ્યું છે. ભારતના યુવાન વર્ગની પહેલી પસંદ બની ગયું છે.\nઆગળ વાંચો શા માટે McDonald’sમાં c નાનો?\nM અને D કેપિટલમાં લખેલા હોય છે\nઆ તો હતો McDonald’sનો ઈતિહાસ પણ તમને ખબર છે McDonald’sમાં એમ બાદ અને ડી પહેલા આવતો સી શા માટે નાનો હોય છે? જ્યારે M અને D કેપિટલમાં લખેલા હોય છે. માત્ર McDonald’sમાં જ નહીં અન્ય નામો પણ આવું જોવા મળે છે જેમ કે, ફેમસ દારૂ બ્રાન્ડ McDowell’s No.1 અથવા ક્રિકેટર ગ્લેન McGrath. આ બધા નામોમાં c સ્મોલ છે અને આડોશ-પાડોશના અક્ષર કેપિટલ. શું કારણ છે તેનું?\nMc એ MACનું શોર્ટ ફોર્મ છે\nઆ જે Mc લખેલું હોય છે, એ મેક(MAC)નું શોર્ટ ફોર્મ છે. તેને ગેલિક શબ્દાવલીમાંથી લેવામાં આવ્યું છે. તેનો અર્થ થાય છે ‘Son Of’. એટલે ‘નો પુત્ર’. કોનો પુત્ર? તેનો જેનું નામ cની પછી લખવામાં આવે છે. જ્યારે કોઈ પરિવારના કોઈ પુરુષના નામ પર સરનેમ રાખવામાં આવે છે, તો તે એવી રીતે હોય છે. McDonald’sનો અર્થ છે ડોનાલ્ડનો પુત્ર. McDonald’sના પરિવારમાં એક સમયે ફેમસ ડોનાલ્ડ થયો હશે, જેના નામથી આ સરનેમ પડી ગઈ. ડોનાલ્ડ એક પ્રોપર નામ છે, એટલા માટે તેનો પહેલો અક્ષર D કાયમ કેપિટલમાં લખવામાં આવે છે. આ કારણે જ M અને D વચ્ચે રહેલો c કાયમ નાનો જ હોય છે.\nક્રિકેટર ગ્લેન McGrath\nઆ કારણે c નાનો લાગવા લાગ્યો\nજરૂરી નથી કે દરેક વખતે c બાદ કોઈ પિતાનું નામ જ હોય. ક્યારેક તેનું પ્રોફેશન પણ હોઈ શકે છે. જેમ કે, David McMaster. અહી ડેવિડના પિતાનું નામ માસ્ટર નથી, પરંતુ તે કોઈ એક આર્ટમાં માસ્ટર રહ્યા હશે. જેથી ડેવિડની સરનેમ McMaster છે. પહેલા આ પ્રકારના નામોને પ્રોપર Macથી શરૂ કરવામાં આવતા હતા. સમય સાથેaગુમ થઈ ગયો અને બે કેપિટલ લેટર્સ વચ્ચે ફસાયેલો c નાનો લાગવા લાગ્યો.\nદારૂ બ્રાન્ડ McDowell’s No.1


21-Feb-19 દૈનિક રાશિફળ -ક્લિક કરીને જાણો કેવો રહેશે તમારો આજનો દિવસ - mojemoj.com 21-Feb-19 દૈનિક રાશિફળ -ક્લિક કરીને જાણો કેવો રહેશે તમારો આજનો દિવસ - mojemoj.com\nમેષ: વાહન ધ્‍યાનથી ચલાવો. માતૃ પક્ષ તરફથી આર્થિક ક્ષેત્રમાં મદદ વગેરેનો યોગ. રોકાણ વગેરેથી બચવું. કર્મક્ષેત્રમાં સામાન્‍ય વિઘ્‍નનો યોગ. શોધ, અનુસંધાનપૂર્ણ કાર્યોમાં ધન તેમજ સમય પસાર થવાનો યોગ. કર્મક્ષેત્રમાં ભાગ્‍યવર્ધક પરિવર્તનનો યોગ. ભાગ્‍યવર્ધક યાત્રાઓ સંભાવિત.\nવૃષભ: ધર્મ સંબંધી કાર્યોમાં સમય પસાર થશે. સામાજિક કાર્યોમાં પ્રવાસ વગેરેના કાર્યોમાં સાવચેતી રાખવી. રોગ, ઋણ, વિવાદ વગેરેથી બચવું. પદ પ્રતિષ્ઠા સંબંધી વિવાદિત કાર્યોનો ઉકેલ લાવવા માટે યાત્રાનો યોગ. ધર્મ, આધ્‍યાત્‍મ, ગહન શોધ સંબંધી શોધપૂર્ણ કાર્યોનો વિશેષ યોગ.\nમિથુન: ઋતુ અનુસાર ખાનપાન કરવું, કુટુંબીજનોના આરોગ્‍ય પર વિશેષ ધ્‍યાન આપવું. વ્‍યાપારમાં ભાગીદારીથી લાભ. ભાગીદારીમાં પરિવર્તન વગેરેથી વિશેષ લાભ પ્રાપ્ત થશે. મિલકત સંબંધી કાર્યોમાં સક્રિયતા વધશે. વ્‍યાપારિક ભાગીદારીઓમાં વિશેષ વૃદ્ધિનો યોગ. ધાર્મિક સમસ્‍યાઓ પર વિચાર-વિમર્શનો યોગ.\nસિંહ: આવક-ખર્ચમાં સંતોલન રહેશે. કાર્યક્ષમતામાં વૃદ્ધિ થશે. માનસિક અસ્‍થિરતા દૂર કરો અને કાર્ય સમય પર પૂર્ણ કરવાનો પ્રયત્‍ન કરો. સામાજિક ક્ષેત્રમાં પ્રતિષ્ઠા વૃદ્ધિનો યોગ. આર્થિક સ્ત્રોતોમાં વૃદ્ધિના કાર્ય થશે. રોગ નિવારણાર્થ કાર્યો માટે યાત્રાનો યોગ.\nકન્યા: નવા સંબંધ બનશે. સત્‍સંગ થશે. માનસિક શાંતિ જાળવી રાખવી. ઘરમાં મહેમાન આવશે. વ્‍યાપાર-વ્‍યવસાય મધ્‍યમ રહેશે. લાભ પ્રાપ્તિનો યોગ. મંગળ પ્રસંગોમાં સમય પસાર થશે. સંચિત ધન વૃદ્ધિનો યોગ. કર્મક્ષેત્રમાં ઉચ્‍ચસ્‍તરીય કાર્ય થશે.\nતુલા: યાત્રા થઈ શકે છે. ગુસ્‍સા અને આવેશ પર સંયમ રાખવો. સગા-સંબંધીઓથી મુલાકાત થશે. દામ્‍પત્‍ય સુખમાં કમી આવશે. નવા સંબંધ બની શકશે. વિવાદિત લંબિત પ્રકરણોને ઉકેલવા માટે કરેલી વિશેષ યાત્રા લાભ આપશે. વ્‍યાપારિક યાત્રાઓથી લાભ પ્રાપ્તિનો વિશેષ યોગ.\nવૃશ્ચિક: સામાજિક ક્ષેત્રોથી લાભ મળી શકશે. ગૂઢ કાર્યોમાં સફળતા પ્રાપ્તિનો યોગ છે. સામાજિક ક્ષેત્રોમાં ધાર્મિક કાર્યો વગેરેનો યોગ છે. નાણાંકીય કાર્યોમાં સંશોધનનો યોગ. આર્થિક ક્ષેત્રે લંબિત પ્રકરણોમાં વિશેષ કાર્ય થશે. વેપારમાં રોકાણ માટે સમય સારો નથી.\nધન: નવા સંબંધ બનશે. સત્‍સંગ થશે. માનસિક શાંતિ જાળવી રાખવી. ઘરમાં મહેમાન આવશે. વ્‍યાપાર-વ્‍યવસાય મધ્‍યમ રહેશે. નાણાંકીય કાર્યોમાં સંશોધનનો યોગ. આર્થિક ક્ષેત્રે લંબિત પ્રકરણોમાં વિશેષ કાર્ય થશે. વેપારમાં રોકાણ માટે સમય સારો નથી.\nમકર: યાત્રા થઈ શકે છે. ગુસ્‍સા અને આવેશ પર સંયમ રાખવો. સગા-સંબંધીઓથી મુલાકાત થશે. દામ્‍પત્‍ય સુખમાં કમી આવશે. નવા સંબંધ બની શકશે. ભાગ્‍યવર્ધક કાર્યોમાં અડચણ સંભવિત. બહારનાં ક્ષેત્રોની યાત્રા દરમ્‍યાન સાવધાની રાખવી, રોગ, ઋણ સંબંધી કાર્યોમાં સંયમ રાખવું.\nકુંભ: સામાજિક ક્ષેત્રોથી લાભ મળી શકશે. ગૂઢ કાર્યોમાં સફળતા પ્રાપ્તિનો યોગ છે. સામાજિક ક્ષેત્રોમાં ધાર્મિક કાર્યો વગેરેનો યોગ છે. નવા આર્થિક સ્ત્રોતો પર કાર્ય થશે. વ્‍યાપારિક ભાગીદારીથી લાભ પ્રાપ્ત થશે. વ્‍યાપારમાં નાણાંકીય મુશ્‍કેલીઓનો યોગ.\nમીન: વિવાદ કે મુકદમાનો નિવેડો થશે. વિદ્યાર્થી પોતાની મહેનતથી આગળ વધશે. વ્‍યાપાર-વ્‍યવસાયમાં વૃદ્ધિ થશે. વાહન ચલાવતી વખતે સાવચેતી રાખવી. નાણાંકીય કાર્યોમાં સફળતા પ્રાપ્ત થશે. મનોરંજન, સંતાન સંબંધી કાર્યોમાં ધન ખર્ચ થશે. શિક્ષણ સંબંધી કાર્યોમાં ગહન શોધ થશે.


રમત મોટર બોટ: પાર્કિંગ ઓનલાઇન. મફત માટે રમે છે\nરમત મોટર બોટ: પાર્કિંગ\nઆ રમત રમવા મોટર બોટ: પાર્કિંગ ઓનલાઇન:\nગેમ વર્ણન મોટર બોટ: પાર્કિંગ\nમાછીમારી જવા માટે તેના ઝડપ બોટ પર નવો ધંધો શરૂ કરવો. તળાવ પર નૌસેનાના, તો તમે તેમને આસપાસ વિચાર વિવિધ મુશ્કેલીઓ અનુભવી હશે, ખૂબ કાળજી રાખો અને સાઇન અનુસરો. તમે માછીમારી માટે સ્થળ શોધવા છે, ત્યારે પાર્ક બોટ જેથી કોઈ એક નુકસાન કરવામાં આવ્યું હતું કે, અન્યથા તમે તમારા વિરોધી અને પરિવહન નુકસાન થશે. કાર્યો ઝડપી અમલ માટે તમે વધારાના પારિતોષિકો વિચાર આપની સમક્ષ પડશે.. આ રમત રમવા મોટર બોટ: પાર્કિંગ ઓનલાઇન.\nઆ રમત મોટર બોટ: પાર્કિંગ ટેકનિકલ લક્ષણો\nરમત મોટર બોટ: પાર્કિંગ ઉમેરી: 16.10.2013\nઆ રમત મોટર બોટ: પાર્કિંગ જેમ ગેમ્સ\nરમત મોટર બોટ: પાર્કિંગ ડાઉનલોડ કરો\nતમારી વેબસાઇટ પર આ રમત મોટર બોટ: પાર્કિંગ એમ્બેડ કરો:\nતમારી વેબસાઇટ પર આ રમત મોટર બોટ: પાર્કિંગ સામેલ કરવા માટે, તમારી સાઇટ ના HTML કોડ કોડ અને પેસ્ટ નકલ કરો. તમે આ રમત મોટર બોટ: પાર્કિંગ, નકલ માંગતા અને મિત્ર કે તમારા બધા મિત્રો માટે લિંક મોકલી જો આ પણ,, વિશ્વ સાથે રમત શેર!\nઆ રમત મોટર બોટ: પાર્કિંગ સાથે, પણ રમત રમાય છે:


Ranu Mondal Salman Khan connection Himesh Reshammiya offer song in his next movie – News18 Gujarati\nHome » photogallery » entertainment » RANU MONDAL SALMAN KHAN CONNECTION HIMESH RESHAMMIYA OFFER SONG IN HIS NEXT MOVIE MP\nહિમેશ રેશમિયાએ અમસ્તા જ તેની ફિલ્મમાં રાનૂ મંડાલને ગીત ગાવવાની તક નથી આપી.\n| August 25, 2019, 09:46 IST\nહિમેશ રેશમિયાએ ઇન્ટરનેટ સનસની રાનૂ મંડાલને બોલિવૂડની ફિલ્મમાં ગીત ગાવાની તક આી છે. રાનૂએ હિમેશ રેશમિયા સાથે સોન્ગ રેકોર્ડ કર્યાનો વીડિયો પણ હિમેશે તેનાં ઇનસ્ટાગ્રામ પેજ પર શેર કર્યો હતો. જે શેર કરતાં જ ફરી રાનૂ ચર્ચામાં આવી ગઇ હતી.\nઆમ તો બોલિવૂડમાં કોઇ આઉટસાઇડરની એન્ટ્રી થવી ઘણું અઘરું છે. પણ કોઇ રેલ્વેસ્ટેશન પરફોર્મરને ઉઠાવી સીધી બોલિવૂડ ફિલ્મનું સોન્ગ આપી હિમેશ રેશમિયાએ સીધે સીધી લોકોનાં દિલમાં જગ્યા બનાવી લીધી. પણ આ આખી ઘટનામાં ખાસ વાત એ છે કે, એક્ટર સમલાન ખાનનો મિત્ર હિમેશ રેશમિયા તેને આ કામમાં સલમાનને ક્રેડિટ આપવાનું ભુલ્યો નથી.\nઆ વાત તો જગજાહેર છે કે, હિમેશ રેશમિયા સલમાન ખાન પરિવારનાં વખાણ કરતાં થાકતો નથી. હિમેશ હમેશા કહે છે કે, તે સંગીતની દુનિયામાં ફક્ત ખાન પરિવારને કારણે જ છે. તેણે રાનૂ મંડાલની સાથે સોન્ગ રેકોર્ડ કર્યા બાદ મીડિયા સાથે વાતચીતમાં કહ્યું કે, રાનૂથી સોન્ગ ગવડાવવાનો વિચાર તેને સલમાન ખાનનાં પિતા સલીમ ખાની એક વાતથી પ્રભાવિત થઇને આવ્યો હતો.\nહિમેશ સાથે વાતચીતમાં કહ્યું કે, 'સલમાન ભાઇનાં પિતા સલીમ અંકલની સલાહ મારા માટે ખુબ કામની હોય છે. તેમણે એક વખ તમને સલાહ આપી હતી કે જ્યારે તુ લાઇફમાં કોઇ ટેલેન્ટેડ વ્યક્તિથી અથડાય તો તેને ક્યારેય જવા ન દેતો.'\nઆજ વાતનું પાલન કરતાં હિમેશને જેમ રાનૂ મંડલનો વાયરલ વીડિયો જોયો અને તેને ગાવાનો અંદાજ જોયો, ત્યારે તેને નક્કી કરી લીધુ કે તે તેની ફિલ્મમાં રાનૂને ગીત ગવડાવશે.\nરાનૂ રેલવે સ્ટેશન પર લતા મંગેશ્કરનું સોન્ગ 'એક પ્યાર કા નગમા હૈ' ગાય છે અને તે રાતોરાત ફેમસ થઇ જાય છે.